
Prea-bunilor 

Evlampia si Alexandru, 
Elena si Petru, 

„Arhei” ai sufletului nostru 


ETHOSUL ROMANESC, 
INTR-O HERMENEUTICA INTEGRATOARE 


Punerea in discutie a ethosului unui popor antreneaza, 
desigur, cercetarea într-un tărâm complex, coerent, dinamic, 
structurat de-a lungul unei evoluţii istorice, afirmându-se ca unitate 
a unei diversitati de elemente, ceea ce permite articularea acestuia 
pe coordonatele moralei şi moralității; respectiv, articularea acelor 
elemente — categorii-valori şi principii, în distincţia şi manifestarea 
lor în cadrele unei spiritualitati — cu însemnele-i anonime ori 
purtătoare de nume -, cât şi ale făptuirilor conexe, în genere, in 
planul culturii materiale şi spirituale, ale poporului respectiv. 

Logosul unei atare încercări îl propunem, făcând apel la 
valenţele unei „hermeneutici totale”, în sensul conferit de Mircea 
Eliade; aşadar, cu viziunea totalului, a unităţii, a integralitatii în 
existenţa esentializata, cu temei în coincidentia oppositorum’; altfel 
spus, un comentariu al apropierii, al decriptării acelor (în)semne 
fundamentale care pot ajuta interpretarea, înţelegerea, aşezarea în 
deschiderile semantice ale unei experienţe de viaţă în care se află 
poporul român. 

Ne pronuntém pentru o hermeneutică dinamic-integratoare 
modulată pe o multitudine de factori, tocmai în ideea de a izbuti o 
comprehensiune cât de cât de acuratețe a unei paradoxale moralitati, 
îmbinare de trăsături opuse care îşi găsesc armonizare specifică 
datorită chiar coordonatelor de bază ale sufletului românesc: „agrar” 
şi „pastoral”, cu dominantele: viaţa în comunitate şi solidaritate, dar 
şi în singurătate şi cultivând un anume individualism, lipsindu-i 


1 Cf. Petru Ursache, „Hermeneutica totală”, in Mircea Eliade, Meşterul 
Manole, Editura Junimea, laşi, 1992. 

simţul gregar; explicatorie pentru starea de spirit a „dorului” — 
prezenţă şi absenţă a ceva, concomitent; cu ilustrare in rostiri 
particulare, de genul: „râsu'-plânsu”, „curat-murdar” sau ciudata 
negatie în limbaj, întăritoare de afirmaţie: „ba da”. 

Un asemenea demers hermeneutic ne înlesneşte posibilitatea 
concentrării şi clarificării expresiei, prin mijlocirea figurativului: 
simbolul dualității — în esenţă, real si ideal, general - individual, 
abstract - concret; o dualitate dezvoltată în trinitate, prin aducerea 
unui al treilea termen, superior, ca atenuare a tensiunii opuşilor în 
exces; aşadar, o echilibrare, o armonizare în sens ascendent, în 
triunghiul care se instituie şi se împlineşte în perfecțiunea cercului; 
este „cercul hermeneutic”, al inchiderilor si deschiderilor, abstrac- 
tizare a eternei mişcări spiralate. Imaginea aceasta îşi află potrivit 
suport în ceea ce este propriu ethosului românesc — un ethos al 
ondulatoriului: contur al latentelor şi realizărilor, al sintezei, 
echilibrului, armoniei, infinirii. 

Simbolistica propusă o putem urmări în ansamblul factorilor 
determinanti şi constitutivi în textura ethosului românesc, in 
trăsăturile de caracter cu care ne recunoaştem în spaţiul unei logici 
polivalente, al unui traseu de valori intermediare, de tonuri 
imprecise, alunecări, ezitări (care modereaza strictetea polilor 
antagonici), al unor stări de „nuanţă” şi ,,discretie”, spre a vorbi 
astfel împreună cu Lucian Blaga. 

Mişcarea în spirală este a unui „ondulat orizont spaţial” şi a 
unui destin trăit ca o ondulare, „o alternanță de suisuri şi coborâşuri, 
unde se urmează ritmic dealurile încrederii şi văile resignarii”?; 
este, în spusa lui Tudor Arghezi, „frumuseţea spiralelor candide” — 
motiv atât de frecvent la poporul nostru, întâlnit încă în civilizaţia 
preromânească, spre exemplu, în basoreliefurile Trofeului de la 
Adamclisi (Tropaeum Traiani), ridicat în 109 d.Hr.; ca şi, ulterior, 
în stilul sculptural bisericesc românesc, în „frânghia împletită” din 
catapeteasmă. Este spirala suitoare reprodusă de cele două turnuri 


2 Lucian Blaga, „Apriorism românesc”, în Lucian Blaga, Spaţiul mioritic 
(1936), Opere 9: Trilogia culturii, Editura Minerva, Bucureşti, 1985, p. 327. 

din faţă ale Mănăstirii de la Curtea de Argeş, ori prezentă pe zidul 
Bisericii Trei Ierarhi din laşi, dar şi pe stâlpii porţilor oltenesti, pe 
poarta sau pe pridvorul din lemn al casei bucovinene sau din zona 
Maramureşului. Este spirala ascendentă prinsă în arta lui Constantin 
Brâncuşi, în a sa Coloană fără sfârşit. Deopotrivă, este spirala, 
mişcarea ondulată, ca permanenţă ornamentală în vestimentația 
populară, în scoarte, covoare, ceramică, obiecte din lemn. Este 
,ondulatiunea universală” din filosofia lui Vasile Conta; mișcarea 
în cerc, identificabilă în mitologia şi în întreg folclorul românesc, 
prin motivul creaţiei, cu apele primordiale şi arborele cosmic, 
bradul şi cântecul bradului în care se tes: naşterea, viata, nunta, 
moartea omului; chiar „spaţiul mandala” din proza lui Eminescu 
(Insula lui Euthanasiu); mişcarea în forma plină a cercului horei 
româneşti — cu înrădăcinare în ceremonii rituale ale tracilor. Este 
imaginea pe care o regăsim şi în acea „horă” a bisericutelor de lemn 
din Transilvania, în cununia lor cu zorile şi cu peisajul natural în 
care intim se înscriu. Dincolo de asemenea ilustrări — care pot fi cu 
mult completate şi modulate —, surprindem simbolistica propusă, a 
echilibrării prin mijlocire în ascensiune, în mişcarea ondulatorie / în 
spirală, desăvârşindu-se în forma cercului. 

Ca factori determinanţi ai ethosului românesc, socotim a fi, 
în principal: geo-cosmicul, istoria, limba, credința religioasă, 
sapientialitatea / filosofia, arta şi ceea ce am numi structurile 
arhetipale — „ţăranul român” şi „satul românesc” (acolo unde s-au 
păstrat, până astăzi, în notele specifice, definitorii), punând în relief 
parte importantă dintre trăsăturile (impregnate de factorii 
menţionaţi) care dau identitate psiho-socio-morală românească, 
într-o tonalitate a „echilibrului”, ,,temperantei”, ,,bunatatii” şi 
„frumuseţii”, a unei anume ,,intelepciuni” a vieţii, a „armoniei”, cu 
„înclinația spre nuanţă”, ,,finete”, „timiditate”, a unui „optimism” 
cu „ironie”. 

Într-o succintă argumentare a celor afirmate, apreciem întâi 
relevanta factorului geo-cosmic pentru caracterul moral românesc. 
Un spaţiu de cumpănă, între Orient şi Occident, cu un relief armonic 
şi o climă (relativ) temperată, „spaţiul mioritic” a modelat şi 

modelează sufletul românesc; la rândul lui, primind amprenta 
acestuia — fapt subtil observat de Lucian Blaga în a sa teorie despre 
„apriorismul românesc”: „o circumscriere filosofică mai pregnantă a 
afirmatiunii despre existenţa unor factori stilistici activi care îşi pun 
pecetea neîndoielnică pe produsele geniului nostru etnic”; de înţeles, 
prin raportare la dimensiunea cosmicismului românesc, acea „nevoie 
de spaţiu liber, intuire a armoniei cosmice şi sentiment al participării 
la cosmos”. „Apriorismul românesc” este o axă a spiritualităţii noas- 
tre, formate „într-o atmosferă de imponderabilitate şi de arome”, cu 
determinantele unei ondulări spatio-temporale, ale unei „preferinţe 
pentru categoriile organicului şi o tendință de transfigurare 
«sofianică» a realităţii”, ale unui „vădit simţ al măsurii şi al 
întregului”, al „discreţiei”, şi „o invincibilă dragoste de pitoresc”?. 

Dintr-o asemenea perspectivă, putem cuprinde şi relația 
specială pe care o are românul cu natura. El trăieşte în şi cu natura, 
cu: pământul, „codrul prieten, ocrotitor”, iarba câmpului de la care 
învaţă să reziste cu o aparentă usuratate în fata tuturor intemperiilor, 
precum sintetizează versurile populare: „Aşterne-te drumului / ca şi 
iarba câmpului / la suflarea vântului”. 

Nu e defel întâmplător faptul că, în cadrele ethosului româ- 
nesc, un impresionant gânditor de la cumpăna secolelor al XIX-lea 
şi al XX-lea, Ştefan Zeletin, a putut elabora o lucrare precum 
Evanghelia naturii“ — „o filosofie a ritmului vieţii spirituale, la nivel 
individual şi social”, implicând (şi) „aspectele morale ale actului de 
filosofare”, în temeiul „iubirii de natura”. 

Istoria — are o încărcătură aparte pentru ethosul românesc. Ea 
dă seama despre istoria unui popor aşezat, liniştit, dar mult încercat, 
situat într-o zonă de răscruce a intereselor unor „stăpâni ai 
imperiilor, [...] căşunaţi peste noi dinspre toate punctele cardinale şi 


3 Ibidem, pp. 329; 327; 328. 
“ Cf. Ştefan Zeletin, Evanghelia naturii, Tipografia N.V. Stefaniu, Iasi, 1915. 
5 Ştefan Munteanu, „Ştefan Zeletin şi reveria poetico-filosofică”, in Stefan 


Zeletin, Evanghelia naturii, Editura Moldavia, Bacău, 2003, pp. 11-12. 

poftitori ai stăpânirii lumii si pământului nostru”€, printre vecini atât 
de diferiţi structural-fiintial. 

Luând seama la factorul istoric, putem să înţelegem şi ceva 
din caracterul tranzactional pe care românii au trebuit să îl dezvolte 
într-un spaţiu de ciocnire a intereselor unor năvălitori ai vremurilor, 
cu tendințe de ocupaţie; fie că au fost populaţiile migratoare din 
zorii Evului Mediu, fie că au fost, mai apoi, tătari, turci, austrieci, 
ruşi etc. 

Pentru a nu se pierde, istoria a obligat acest popor să accepte 
cedări parţiale, până când condiţiile vor fi devenit mai favorabile 
afirmării sale identitare. Totuşi, românii sunt singurul neam sedentar 
în zona centrală şi sud-est europeană — lucru care isi are rezonanţă in 
notele definitorii ethosului românesc: echilibrul şi măsura. 

Istoria românilor este istoria îndelungată a unui popor-punte, 
cu tot soiul de „ispite” care l-au marcat, despre care scrie Mircea 
Vulcănescu: „ispita” slavă, cea bizantină, ungaro-polonă, balcanică, 
franceză, germană etc.’ Este, poate, o istorie mică (fără vocaţie 
pentru ecouri sonore), dar marcată de evenimente majore „în ceasul 
marilor încercări”, al „cumplitelor vremi”, cum spune cronicarul, de 
apărare, de luptă eroică. 

Din veac în veac, precum ,,drumetul în calea lupilor” — în zisa 
lui Nicolae Iorga —, poporul român a trăit şi şi-a modelat mintea şi 
caracterul, şi-a găsit în sine tăria de a rezista. A reuşit, prin trudă şi 
jertfă — simbolic redate de legenda „Meşterului Manole” —, să 
rămână, să dăinuie; să devină, continuu, în orizontul culturii 
morale. În balansul unei perpetue ocultări, al unei retrageri în tăcere 
şi acceptare, dar si al unei epifanii în momentele de rabufnire, 
simţite ca limite pentru existență, românii au demonstrat răbdare şi 
îndărătnicie de a sta locului, au arătat curaj, capacitate de 


ê Dan Zamfirescu, Ortodoxie şi romano-catolicism în specificul existenţei lor 
istorice, Editura Roza Vinturilor, Bucuresti, 1992, p. 326. 

7 Cf. Mircea Vulcănescu, „Omul românesc” (1937), în Dimensiunea româ- 
nească a existenţei, Editura Fundaţiei Culturale Române, Bucureşti, 1991. 

mobilizare, solidaritate si unitate, dezvoltând si afirmând un 
autentic sentiment al libertăţii, o nezdruncinată voinţă de libertate. 

Trebuind, adesea, să se plece în faţa celor mai puternici, dar 
niciodată lăsându-se căderii, în zbuciumata sa istorie, poporul 
român a învăţat să transforme deznădejdea în nădejde, să facă 
insuportabilul suportabil, dobândind şi priceperea de a-şi cunoaşte 
prietenii şi duşmanii, de a se orienta în raport cu ei, manifestând o 
demnitate fără orgoliu şi „adaptabilitate” — trăsătură pe care Mihai 
Ralea o consideră a fi una specifică „fenomenului românesc”. 

A trebuit, în fapt, să înveţe a demonstra echilibru — începând 
cu acea conştientizare a concilierii între puteri; respectiv, „echilibrul 
între puteri”, drept „condiţie a existenței noastre”, despre care 
Eminescu scria la 18809. La urma urmelor, a trebuit să înveţe a 
demonstra cumpătare — acea sophrosyne mult pretuita, etic, de 
filosofii Eladei; şi, corelat, „înfelepciunea, ca practică de viata” — 
combinaţie de „deşteptăciune, ... intuiţie [a veridicului], ... [un soi 
de] vicleşug” chiar, pentru a nu cădea în pernicioasa „nefolosire a 
minţii, ...în neputinţă” care i-ar fi periclitat fiinţarea'”. 

Limba românească este şi ea temei pentru aceeaşi simbolistică 
a „echilibrului”, a „sintezei? şi „armoniei”, în deschiderile 
ethosului. Este „limba veche si-nteleapta”, în stare a deosebi „din fir 
în fir gândire de gândire”, asa cum a descifrat-o Mihai Eminescu”. 

Atât la nivelul cuvântului singuratic — precum se întâmplă cu 
prepozitia arhaizantă „întru” —, cât şi (mai cu seamă) în context — de 
la expresiile aforistice, laconicele proverbe, zicători, ghicitori, pana 


la elaborările literare de mari dimensiuni, în varietatea şi bogăţia 


8 Cf. Mihai Ralea, „Fenomenul românesc”, în Scrieri, vol. 7, Editura Minerva, 
Bucureşti, 1989. 

° Mihai Eminescu, »LConditia existenţei noastre: echilibrul între puteri]” 
(1880), în vol. Publicistică, Cartea moldovenească, Chişinău, 1990, pp. 285- 
287. 

w Anisoara Sandovici, „Omul virtuții?” în ethosul românesc, Editura 
Performantica, Iaşi, 2007, pp. 174-178. 

1 Cf. Mihai Eminescu, Fragmentarium, Editura Ştiinţifică şi Enciclopedică, 
Bucureşti, 1981. 

genurilor şi speciilor, aparţinând folclorului artistic, dar şi creaţiei 
de autor —, limba românească — asemenea tuturor graiurilor vechi, 
naturale — este rostire şi a ethosului, păstrătoare a tezaurului 
sufletesc şi reazem moral al poporului. 

Cu dreaptă judecată, spirite dintre cele mai alese în cultura 
noastră (inclusiv din afara mediului filologilor ori al literatilor) 
şi-au dat răgazul studiului limbii. Amintim, numai, de „schiţa 
fenomenologică”, după cum îşi subintitulează Mircea Vulcănescu 
eseul „Dimensiunea românească a existentei”!*; remarcabilele 
lucrări ale lui Constantin Noica despre „rostirea românească” pe 
care a aşezat-o în tărâmul filosoficului'*; sau texte ale lui Dumitru 
Stăniloae, care sesizează, între altele, (şi) capacitatea de continuă 
asimilare a limbii româneşti, afirmând despre aceasta că este 
„Surprinzător de ospitalieră”, aşa cum îndeobşte românul — ca 
tipologie psiho-socio-morală — este recunoscut a fi". 

Cu funcţie de factor determinant şi constitutiv al ethosului 
românesc este şi credința religioasă, preponderent creştin-ortodoxă, 
a poporului român. O identificăm, de altfel, ca o coordonată 
esenţială a sufletului românesc, printr-o serie de trăsături-valori, 
precum: bunătatea, generozitatea, modestia, simplitatea, ingaduinta, 
mila, iertarea, toleranța, iubirea etică; pe scurt, omenia. 

Evitând orice formă de fanatism religios, practicând în mod 
vădit toleranța în spiritul creştinismului originar — care a pătruns de 
timpuriu şi a fost preluat aproape firesc de populaţia daco-romană din 
spaţiul carpatic-pontic-danubian, cu certitudine, şi datorită unor 
elemente de afinitate cu străvechea spiritualitate a zalmoxismului —, 
„numai poporul român a văzut în om această potenta de supremă 


12 A se vedea Mircea Vulcănescu, „Dimensiunea românească a existenţei” 
(1943), în Dimensiunea românească a existenţei, op. cit., pp. 85-149. 

15 A se vedea, spre exemplu, Constantin Noica, Rostirea filozofică 
românească (1970), Creaţie şi frumos în rostirea românească (1973), 
Sentimentul românesc al ființei (1978), Cuvint împreună despre rostirea 
românească (1987). 

14 Cf. Dumitru Stăniloae, Reflecţii despre spiritualitatea poporului român, 
Editura Scrisul Românesc, Craiova, 1992. 

calitate, care poate exista in lume”: omenia — ,,constiinta umanitatii si 
a comunităţii în ea, ca valoare supremă si criteriul oricărei valori”!?. 

Suntem — caz unic — latinii Orientului; singura latinitate 
creştin-ortodoxă, care mai prezintă o particularitate: amestecul 
religiosului cu credințe precreştine, păgâne — fapt care poate fi 
observat si in persistenta unor sărbători: Dragobete, Sânziene, 
Doisprezece Apostoli etc. 

Creştinismul originar s-a mlădiat firesc pe structura sufle- 
tească daco-romană. De aici, şi simplitatea în credinţă şi cult, în 
ritual, în construirea lacasurilor sfinte — cărora le lipseşte 
ostentativitatea, la care creştinii care au devenit astfel prin 
convenţie au trebuit să recurgă; tocmai pentru a determina 
potenţialii credincioşi să înregistreze fenomenul ca fiind ceva care 
impresionează şi necesită — prin grandoare — evlavie. Or, la romani, 
aflăm un creştinism natural. Asertiunea este susținută şi de maniera 
şăgalnică în care „omul românesc” se raportează, uneori, la 
divinitate; tratând-o ca pe o fiinţă aproape de el, fără nimic forţat, la 
extremă, ci mai degrabă pitoresc, în ton şugubăţ; precum în 
versurile populare; „Doamne, Doamne, / mult zic Doamne, / 
Dumnezeu pare că doarme / cu capul pe-o mănăstire / şi de nimeni 
n-are ştire”. 

Există, la nivelul credinţei, în genere, o dorinţă fermă pentru 
ceea ce, de-a lungul istoriei, cel mai adesea i-a fost luat poporului 
român: „dreptatea”. Nu întâmplător, omul din popor sancţionează 
cu umor realitatea, afirmând că „dreptatea umblă cu capul spart”. 
Poate, dorul atât de intens după „dreptate” îşi are explicaţia în 
timpuri străromâneşti, în cultul traco-geto-dacilor pentru lup — 
prezent în stindardul lor —, animal cu funcţie de a sancţiona 
imoralitatea; respectiv, în acea protocredinté că omul se poate 
transforma în „lup” pentru a corecta o realitate nedreaptă. 

În intimă legătură cu credința religioasă, aflăm o anume 
sapiențialitate, respectiv concepţia filosofică a poporului român — a 
unei definitorii conştiinţe a infinirii, a relativităţii, a veşniciei, a 


'5 Ibidem, pp. 89, 93. 

eternei reîntoarceri în „roata lumii”, cu „tinereţea fără bătrâneţe şi 
viaţa fără de moarte”. E, aici, ceva din înțelegerea adâncă a 
manifestărilor vieţii, în triada „facere-prefacere-împlinire”, plastic 
exprimată în poemul filosofic de veac XVII, Viaţa lumii, al lui 
Miron Costin. 

Sentimentul relativităţii stă la baza „scepticismului” românului, 
dătător şi al aparentei usurinte, improvizații, lipse de ordine şi de 
perseverenţă — adesea reprosate —, dar şi al tăriei de a experimenta 
tragicul fără spasme, fără a-l patetiza, fără a se pierde cu firea. 

În notele aceleiaşi înţelegeri, se înscrie şi un anume „senti- 
ment al morţii” privite ca trecere a vămilor acestei lumi, care e doar 
„clipă suspendată-n veşnicie” — în vorbire eminesciană; eternă fiind 
reluarea de la capăt, mişcarea în cerc a vieţii. 

„Scepticism”, dar şi „optimism” — caracterizează conștiința 
filosofică românească, o conştiinţă lucidă, cu un fin spirit de 
observaţie, cu ironie şi umor, păstrând măsura între tragic şi comic; 
o conştiinţă revelată şi de vioiciunea minţii, a istetimii, a unei 
inteligente vii, adaptabile, precum şi a ingeniozitatii, a imaginaţiei 
creatoare care acceptă fantasticul, valorizate atât în exigenţele vieţii 
cotidiene, cât şi în ţâşnirile din aceasta, prin uimitoare faptuiri 
artistice. 

De remarcat este, de altfel, ,,apetenta deosebită pentru 
frumos” a poporului român, talentul său artistic genuin care, 
asemenea „umorului? — inclusiv cu „hazul de necaz”, cu ,,rdsu’- 
plânsu” —, îi este românului cam singurul „lux” pe care şi-l permite 
în orice condiţii, îmblânzindu-i existenţa în momentele cele mai 
grele ale vieţii. 

Identitatea ethosului românesc nu poate fi înţeleasă fără a 
aduce în discuţie ceea ce numim structuri arhetipale: „satul” si 
„țăranul român”, prin valoarea pe care o probează în a reproduce 
originarul şi esenţa, ca şi modelul. 

„Admirabilul sat românesc” — precum l-a caracterizat Nicolae 
Iorga —, „satul idee” — al lui Lucian Blaga -, „satul-vatră” este, 
pentru poporul român, o realitate nu doar geografică şi economico- 
socială, ci şi una morală; un univers complex, decriptabil în evoluţia 

circulară, care conserva fiinţa românească; receptacul şi participant 
la lumea exterioară, expresie pentru un anume fel de aşezare in 
cosmos, cu implicaţiile unei particulare constientizari metafizice a 
participării la, şi a integrării în lume. 

Cât priveşte „ţăranul român” — care păstrează, în concept, 
ceva din sfintenia „ţării”, a „țarinei? —, acesta se impune, de-a 
lungul vremii, ca „temelia sufletului nostru”'®. În țărănime, cu 
justificare, Eminescu recunoştea „clasa pozitivă fundamentală, [...] 
natia în înţelesul cel mai adevărat al cuvântului”!”; iar Dimitrie 
Drăghicescu — vedea purtătorul „moravurilor şi tradiţiilor [care] 
ne-au modelat primele manifestări sufletesti”’®. 

Ca destin individual, dar şi în colectivitate, aflăm, în acest 
veritabil păstrător al fizionomiei psiho-socio-morale româneşti, 
trăsăturile a ceea ce Constantin Noica sesiza a fi „sufletul pastoral”, 
cu nostalgia, setea de zări, voinţa de libertate, ca şi „sufletul agrar”, 
stătător, truditor al pământului împreună cu ai săi". În ambele 
ipostaze, este evidentă trăsătura cosmicismului, ca integrare în 
unitatea, perfecțiunea si frumuseţea cosmică; dar, mai ales, o 
trăsătură aparte a sufletului românesc: „dorul”, care transpare în tot 
ceea ce este sinteză identitară românească: tensiune, dar şi 
armonie, stare de „trăire a unei prezenţe a celor absenţi [...]; în dor 
omul e singur, sau fără cel dorit, şi totodată nu e singur, e cu cel 
dorit dar nu în carne și oase, ci reprezentat tocmai prin dor”%. 
Dorul, ca „ipostază românească a «existenţei» umane, [...] aspirație 
trans-orizontică”?!, ne menţine în cercul vieţii şi al morţii, al 
continuului, al infinirii; este dorul şi „acea zonă de dor” a chiar 


15 Cf. Dimitrie Drăghicescu, Din Psichologia poporului român (Introducere), 
Librăria Leon Alcalay, 1907. 

17 Mihai Eminescu, „Influenţa austriacă asupra românilor din Principate” 
(1876), în vol. Publicistică, op. cit., p. 34. 

'8 Dimitrie Drăghicescu, op. cit., p. 17. 

19 Constantin Noica, „Suflet agrar sau suflet pastoral?” (1944), în vol. Pagini 
despre sufletul românesc, Editura Humanitas, Bucureşti, 1991, pp. 35-40. 

2 Dumitru Stăniloae, op. cit., p. 81. 

* Lucian Blaga, „Despre dor”, în Spaţiul mioritic, op. cit., p. 294. 

cuvintelor; o prezenţă in creaţie si frumos, prin „cel dor iscusit, 
dorul de creație” care captează treptele: ,,ispitire, iscodire, 
iscusire”??. 

Încercarea de a pune în lumină ceva din ethosul românesc 
rămâne, fireşte, sub semnul completărilor, în chiar valenţele 
determinante asupra cărora ne-am oprit, aici, şi care pot (şi trebuie) 
permanent revizuite, reinterpretate în dubla funcţionalitate, ca 
„merite şi nemerite”, ca „virtuţi şi slăbiciuni ori lipsuri”, ca trăsături 
„bune şi rele” ale caracterului. 

Dincolo de diversele abordări posibile, considerăm că 
echilibrul este nota dominantă a ethosului românesc. În fapt, o 
caracteristică prin care „românescul” rezonează fundamental cu 
„universalul”, echilibrul — fragil, dar optim — se reliefează ca 
valoare centrală pentru desfăşurarea eticului în genere, ca stare şi 
proces al conştiinţei de a nu se apleca prea mult într-o parte sau alta, 
de a se orienta mereu întru „mediana-culme” care defineşte chiar 
procesul areteic în îndelungata dezvoltare a filosofiei morale, de la 
Aristotel”? până la distinşi autori contemporani, precum Stéphane 
Lupasco™ sau André Comte-Sponville”; iar în literatura de profil 
de limbă românească, Mihai Ralea?” şi Vasile Morar”. 

Acest echilibru îl putem urmări, de altminteri, în ansamblul 
civilizaţiei româneşti — una situată între civilizațiile „eleată”, a 


?? Constantin Noica, Cuvînt împreună despre rostirea românească, Editura 
Eminescu, Bucureşti, 1987, pp. 206, 207. 

23 Cf. Aristotel, Etica Nicomahică, traducere de Stella Petecel, Editura 
Ştiinţifică şi Enciclopedică, Bucureşti, 1988. 

* Cf. Stéphane Lupasco, L’homme et ses trois éthiques, avec la collaboration 
de Solange de Mailly-Nesle et Basarab Nicolescu, Editions du Rocher, Jean- 
Paul Bertrand Editeur, Monaco, 1986. 

°° Cf. André Comte-Sponville, Petit traité des grandes vertus, Presses 
Universitaires de France, Paris, 1995. 

26 Cf. Mihai Ralea, „Etica, privită ca răsturnare a raportului de forţe”, în 
Scrieri din trecut, vol. 2, În Filozofie, Editura de Stat pentru Literatură şi Artă, 
Bucureşti, 1957, pp. 234-279. 

27 Cf. Vasile Morar, Moralitati elementare, Editura Paideia, Bucureşti, 2001. 

Orientului, si cea „heracleitică” a Occidentului, astfel zicând dupa 
Anton Dumitriu. 

Fără agresivitate, fără manifestarea vreunui gen de 
expansivitate şi de impunere cu tot dinadinsul, zgomotos, putem şi 
chiar avem datoria de a valoriza ceea ce avem, ceea ce ne este 
propriu (şi) în ordinea devenirii noastre morale. Să o facem, aşadar, 
în tonalitatea îndemnului lui Mircea Eliade, formulat încă la 1934: 
„Să fim indarjiti în suferinţa şi în creaţia noastră. Să strigăm mai 
tare bucuria că suntem români. Să avem certitudinea că prin curajul 
gestului nostru vom depăşi modelele de perfecţiune europeană sau 
asiatică... Să ne îndârjim în nădejde, în muncă, în barbatie””’. 


% Cf. Anton Dumitriu, Culturi eleate şi culturi heracleitice, O nouă versiune a 
lucrării Orient şi Occident (1943), Editura Cartea Românească, Bucureşti, 
1987. 

?9 Mircea Eliade, „Invitaţie la barbatie”, în vol. Oceanografie (1934), ediţia a 
II-a, Humanitas, Bucureşti, 1991, p. 211. 


DESPRE ,,ARHETIPAL” SI ,, ARHEI” 


In efortul cunoasterii de sine pe coordonatele moralei si 
moralitatii romanesti, se cuvine a aborda ceea ce consideram a fi 
„structuri arhetipale” si ,,Arhei” — concepte care desemnează o 
anume realitate-esentializare sintetică a etnoeticului românesc 
surprins în devenire, acel ceva care tine de îndepărtatele începuturi, 
care se manifestă în prezent, conţinând totodată prefigurări viitoare. 

Categoriile „structuri arhetipale” şi „Arhei” ne sunt sugerate de 
etimologia greacă; respectiv, de acele rădăcini, într-o familie de 
cuvinte, anume: arch / archo — a fi primul, a începe, a comanda; 
arché — început, comandă; archos — şef, conducător; archeicos — ceea 
ce priveşte autoritatea; ca şi arkhaios — vechi, model original. 
Semantica acestor termeni trimite la generic, precum şi la 
individualul unei structuri morale caracteristice. Ea orientează, într- 
un fel, spre a recurge la principiu, la „Ce e mai vechi în vechi [care] 
vine în gândirea noastră urmându-ne şi [care] totuşi ne întâmpină”, 
cum spune Martin Heidegger”. 

În deschisul înţelesurilor termenilor pentru care ne 
pronuntam, sugestiv este şi conceptul asupra căruia a zabovit, în 
cultura română, Mihai Eminescu — el însuşi „Arheu”; poate chiar 
„Arheul” spiritului românesc —, anume ,,Archaeus”. ÎI întâlnim in 
manuscrisul 2268, transmis (şi) ca povestire filosofică. Este vorba 
despre „acel neînsemnat manuscript vechi de o sută de ani în fundul 
saltarului. Câtă bogăţie... în câteva foi terfelite, în care zăcea 
învăluit Archaeus. [...] hârtia chiar era de nevoie numai ca să fixeze 
pe Archaeus. Dacă iei manuscriptul, oare el nu exista? Ba da. Ce era 
el? Un nimic, o posibilitate... existenţa era posibilă pentru că este. 


3 Martin Heidegger, „Experienţa gîndirii”, în vol. Originea operei de artă, 
traducere de Thomas Kleininger, Editura Univers, Bucureşti, 1982, p. 316. 

[...] Prin urmare tu ai fost, esti, vei fi totdeauna’”*’. „Archaeus”-ul 


eminescian trimite la începutul, la cauza primă, la „este”-le care nu 
se pierde, deşi stăruie doar în latenta; care re-vine în realitate, atunci 
când are condiţii. „Archaeus” este caracterul a ceea ce fiinteaza, 
însuşi ethosul potenţial formativ. Este o prezenţă „fie în act, fie în 
zona de aşteptare””, potrivit lui Constantin Noica; comentează 
acesta; „arheul este o structură, sau un pachet de posibilităţi 
structurate, care stau să treacă în sânul realităţii, dacă aceasta oferă 
condiţii favorabile realizării lui. lar ceea ce merită să fie subliniat 
este tăria lui de a fi într-un anume fel, şi numai aşa”*%. 

Distingem, astfel, „arhetipalul generic”: țăranul român şi 
satul românesc — ca ceea ce fiinteaza dintâi, primar; realitatea de 
principiu pentru caracterul neamului românesc, venind din 
străvechile vremuri, in-fiintandu-ne si petrecându-ne dincolo de 
clipa prezentă. Cu aceste „structuri arhetipale”, căpătăm o aşezare 
în armonia temeiurilor, a izvoarelor şi a rosturilor proprii. 
Principalul făuritor şi depozitar al culturii şi civilizaţiei noastre este 
omul satului românesc: acel prototip al fiinţei româneşti prin care 
aceasta dăinuie; dar, nu oricum, ci făptuind, creând continuu. 

De asemenea, deosebim „Arheii”: personalitățile creatoare 
proeminente, marile întruchipări ale neamului cu funcție modela- 
toare. Oameni de gândire şi acţiune synbolematică, făptuitori de 
istorie şi cultură, sunt figurile ilustre — termen de referință, reazem 
sufletesc, modele care (ne) îndeamnă şi, deopotrivă, (ne) obligă a le 
urma, a le continua moştenirea lăsată; sunt personalităţile care apără 
şi luminează, prin veacuri, ființa românească. „Arheii” reprezintă 
exemple de efort creator, cu rol decisiv în trezirea şi menţinerea 
trăsăturilor meritorii prin care avem a ne pune în valoare destinul 
cultural; sunt Oamenii care reuşesc a menţine vie credinţa în ideal, 


3! Mihai Eminescu, [Archaeus], în vol. Geniu pustiu, Editura pentru literatură, 
Bucureşti, 1966, pp. 244-257. 

32 Constantin Noica, Introducere la miracolul eminescian, Editura Humanitas, 
Bucureşti, 1992, p. 340. 

33 Ibidem, pp. 339-340. 

spre care trebuie să ne orientăm (cu admiraţie şi cu respect, ca şi cu 
aspiraţia devenirii semnificative), ei ghidează întreg efortul de 
căutare, de aflare a noi orizonturi, de afirmare, de împlinire a 
sufletului românesc. 

Prin urmare, atenţia noastră se îndreaptă către țăranul român 
şi satul românesc, precum şi către personalitățile marcante ale 
neamului; spre cei care păstrează şi poartă propria noastră măsură, 
permiţând a pătrunde sensul fiintarii româneşti, al continuității, al 
dăinuirii, al legăturii menținute de-a lungul timpului între tradiţie şi 
înnoire. 

Prin „structurile arhetipale” şi prin „Arheii” noştri, putem 
dobândi mai buna cunoaştere a ceea ce suntem şi, deopotrivă, a ceea 
ce trebuie, vrem şi putem să devenim în orizontul fizionomiei psiho- 
socio-morale proprii. Astfel, avem acces la un anume tip de 
înţelegere, „creatoare sau înfăptuitoare”, profund rezonantă întru 
Uman, întru modalitatea omenescului „în care s-a educat poporul 
român”s*. 

Socotim a fi o exigenta considerarea „arhetipalului” şi a 
„Arheilor” — cum ne-am îngăduit a-i numi —, pentru o valorificare 
de substanţă a semnificatiilor, pe care termenii în discuţie le contin, 
pentru sufletul românesc. Raportarea la categoriile propuse o facem 
tratând caracterul românesc aşa cum este, fără a ne pierde simţul 
critic, dar şi fără a cădea în ridicolul exagerărilor pe linia lipsurilor 
— omeneşti, la urma urmei; păstrând măsura — „justa măsură” 
principial etică — în stare a ne opri de la admirarea fără rezervă, ca şi 
de la emiterea exclusiv a unor observaţii malitioase, total 
neproductive. Vom încerca, astfel, să nu ne extaziem, dar nici să nu 
dovedim lipsă de respect fata de ceea ce avem ca valoare; de 
asemenea, să nu rămânem în contemplare şi nici să nu ne 
resemnam; ci, luând învăţătura din ceea ce „structurile arhetipale” şi 
„Arheii” reprezintă, ca emblematic, să adoptăm atitudinea adecvată 
unei acţiuni benefice şi eficiente pentru evoluţia noastră viitoare. 


3% Dumitru Stăniloae, Reflexii despre spiritualitatea poporului român, op. cit., 
p. 62. 

Respectiv, să cugetăm la, şi să desluşim calea necesară formării 
unei mentalități sănătoase, să ne înscriem pe traseul dezvoltării 
spiritului în stare a susţine activitatea rodnică. Totodată, să creăm 
mijloacele materiale prin care să se manifeste din plin potenţialul 
bogat şi viguros, original, al sufletului românesc; şi, în consecinţă, 
asigurarea cadrului valorizării a ceea ce este de merit, cu adevărat. 

Cu ceea ce numim „arhetipal” şi „Arhei”, ne situăm într-o 
onto-etică originară. 

Țăranul român şi, cu el, satul românesc — constituie 
„structuri arhetipale”, în sensul că reprezintă temeiul şi paradigma 
felului-de-a-fi-românesc. 

Profilul pe care Mihai Eminescu îl făcea, în ultimul pătrar al 
veacului al XIX-lea, omului satului nostru — este general-valabil, 
dincolo de coordonatele temporale; în el avem a afla creatorul şi 
păstrătorul istoriei, al limbii, al zestrei „sănătăţii fizice şi morale”, al 
„vechilor şi bunelor datini”; altfel spus, „singura clasă pozitivă, pe al 
cărei spate trăim cu toţii, [...] naţia în înţelesul cel mai adevărat al 
cuvântului”55. Țăranul este „temelia sufletului nostru”; moravurile si 
tradiţiile omului țărănesc sunt cele care „ne-au modelat primele 
manifestări sufletesti”*®; în țăran este puterea adevărată a neamului 
nostru. 

Semănând întrucâtva, şi astăzi, cu dacul de pe Columna lui 
Traian de la Roma, țăranul român este prototipul care ne permite 
întoarcerea la izvoare. El continuă să fie principalul subiect care 
reia o acţiune primordială, repetând, reproducând un act-model 
originar, de demult. În gesturile fundamentale, țăranul nostru se 
manifestă aşa cum a apucat, de la bunii si străbunii săi. El este 
principalul „agent al actului mnezic, (memoratorul)” a tot ceea ce 
este cu adevărat semnificativ pentru cultura naţională — spre a vorbi 


35 Mihai Eminescu, „Influenţa austriacă asupra românilor din Principate” 
(1876), în vol. Publicistică, op. cit., pp. 33, 34. 

3% Dimitrie Drăghicescu, Din Psichologia poporului român (Introducere), op. 
cit., p. 17. 

în limbajul unei „psiho-logici situationale”, statuate în literatura 
română de Adriana Crăciun”. 

Țăranul român are credința despre „sfinţenia dintâi a 
muncii”*’, care îl tine în marginea înţelegerii moderne a muncii, 
exclusiv ca mod de sporire a câştigului. Îi lipseşte spiritul mercantil. 
Într-un fel, dovedindu-se »nedisciplinat, cheltuitor cu timpul”, 
ţăranul „munceşte cum a pomenit la el în sat, din mosi strămoşi”? 
chiar şi la acest început de secol XXI; având însă, dincolo de 
aparente, o înrădăcinată conştiinţă a rânduielii care guvernează 
întreaga existenţă, dintotdeauna. 

Pentru omul satului românesc, este valabilă observaţia lui 
Mircea Eliade: „Ceea ce face a mai fost făcut. Viaţa sa este 
repetarea neîntreruptă a unor gesturi inaugurate de alţii. Această 
repetare conştientă a gesturilor paradigmatice determinate dezvăluie 
o ontologie originară”, 

Asigurând legătura cu timpurile mitice, cu acea adâncă 
noţiune a „nemuririi şi eternității” — din stravechiul cult geto-dacic 
al lui Zalmoxis —, țăranul şi satul ne apar ca ceea ce fiinteaza 
esenţial, dintâi; ca „principiul” care activează caracterul românesc, 
cu rostul de a conserva fiinţa de neam, de a sta locului, rezistând în 
faţa tuturor intemperiilor istoriei, necontenind să creeze câte ceva, 
semnificativ, atunci când are răgazul necesar, atunci când condiţiile 
îi sunt favorabile. 

În omul satului nostru, descoperim persistenta fondului 
autohton, prearian — cum au căutat a demonstra Vasile Pârvan, 
Lucian Blaga, Mircea Eliade, Romulus Vulcănescu; argumente fiind, 
cu deosebire, miturile noastre fundamentale Miorița, Meşterul 


37 Adriana Crăciun, Aplicaţii psiho-logice ale modelului situational, Editura 
„Ştefan Lupaşcu”, Iaşi, 2005, pp. 157-162. 

38 Cf. Ovidiu Papadima, O viziune românească a lumii (1938), ediţia a II-a, 
Editura Saeculum I.O., Bucuresti, 1995. 

39 Constantin Rădulescu-Motru, „Psihologia poporului român”, in 
Enciclopedia României, vol. I, s.a., pp. 166, 162. 

4 Mircea Eliade, „Mitul eternei reîntoarceri”, în vol. Eseuri, Editura 
Ştiinţifică, Bucuresti, 1991, p. 14. 

Manole, Mătrăguna ş.a. Semnificativ este şi faptul că, între alţii, doi 
dintre „Arheii” neamului românesc — originari din Transilvania, 
pământul-vatră al genezei poporului român — au ales să închine 
Discursul lor de recepţie la intrarea în înaltul for al Academiei 
Române tocmai acestor piloni ai fiintarii româneşti: țăranul şi satul. 
Este vorba despre Lucian Blaga, cu Elogiul satului românesc (5 iunie 
1937) şi Liviu Rebreanu, cu Lauda ţăranului român (29 mai 1940). 

Existenţa, ba chiar trăirea ţăranului român se desfăşoară în, şi 
poartă pecetea experienţelor spirituale semnificative pentru ceea ce 
Ilie Bădescu socoate a fi „cadrele spirituale sau noologice”; respectiv, 
acele „cadre sau îngrădiri noologice” cu funcţie de „a introduce 
sensuri în lume”, de a fixa „identitatea prototipică a claselor [...] de 
fenomene”, ca şi funcţia de a armoniza, de a recompune aspecte 
diferite „sub forma unității trăite (experiate)”. După cum ne spune 
autorul, care a consacrat conceptul de „noologie” în literatura 
sociologică românească, „Expresia lor manifestă este aspirația 
înălțătoare, căutarea sensului unificator, trăirea întregului in 
raportul cu părțile, recuperarea unităţii originare”"!. 

Ceva din chiar noblețea fiinţei purtătoare a sufletului national 
este în titulatura „ţăran”: ca ceea ce e mai important si mai sfânt 
pentru „omul românesc”: „ţara” şi ,,tarina”, pământul căruia îi 
aparţine şi care, pentru el, are o deosebită rezonanţă. De acesta se 
leagă unitatea morală a sufletului românesc, în țesătura de structură 
agrar-pastorală. În dubla ipostază, de plugar şi păstor, se păstrează 
mult din arhaicele justificări ale muncii — ca sursă de asigurare a 
vieţii, atât cât este nevoie, în acord cu legile de a fi ale naturii, 
respectând firea întreagă, iar nu doar exploatând-o; căci ei, naturii, 
şi omul îi aparţine. E o logică etică arheală, aici; „omul românesc” 
privindu-si locul şi rolul său în ansamblul cosmic, imitând, la scară 
redusă, gestul Creatorului. De altminteri, cosmogonia noastră 


41 Tlie Bădescu, Noologia. Cunoaşterea ordinii spirituale a lumii. Sistem de 
sociologie noologică, Editura Valahia, 2002, p. 249. 

folclorică oferă serioase elemente pentru conştiinţa filosofică 
românească privind geneza lumii prin lucrarea lui Dumnezeu“. 

Cu o asemenea imagine, plugarul atestă „obişnuința de a 
munci doar atât cât îi trebuie pentru viata lui putin pretențioasă si 
doar atâta timp cât îi trebuie recoltei ca să se înfiripeze”; iar 
ciobanul este reprezentativ pentru „o viata ce îţi cere cea mai puţină 
încordare de muncă, o viata care îţi îngăduie mai mult decât oricare 
trecerea timpului într-o visare domoală, cu ochii pierduţi în fuga 
norilor de pe cer”%. 

Pentru aceia care rămân numai la suprafaţa lucrurilor şi la 
impresii fragmentare şi de moment, fără a căuta a descifra în miezul 
ascuns şi a realiza o viziune de sinteză autentică asupra sufletului 
românesc în evoluţia sa cultural-istorică, astfel de manifestări nu 
pot da decât o părere referitoare la lipsuri, la defecte ale omului 
„spaţiului mioritic”. Cercetătorul avizat şi onest, însă, înţelege că 
are o datorie mai mare în atare privinţă. 

Coexistenta „sufletului agrar şi pastoral” este semn al 
coexistentei unei de demult făurite civilizaţii agricole şi păstoreşti. 
Cele două îndeletniciri de bază ale „omului românesc” sunt în 
consonanta cu trăsătura de fond a cosmicismului: un fel-de-a-fi şi 
de-a-deveni al omului care are clară intuiţia Cosmosului, a 
legăturilor sale cu ritmurile universului; intrare în armonie cu 
acestea, întru o împăcare superioară“; o trăsătură adânc definitorie 
pentru economia sufletească a făranului român. 

Cosmicismul înseamnă comuniunea cu viaţa întregii naturi şi, 
totodată, cu viaţa omului arhaic, în acea continuitate a prezentului 
cu ceea ce a devenit tradiţie. Sufletul românesc, „agrar şi pastoral”, 
se aşază în simbolismul celor două principii din mitologie, cu virtuțile 


42 A se vedea, in acest sens, excelenta lucrare a lui Gheorghe Vlăduţescu, 
Filosofia legendelor cosmogonice româneşti, Editura Minerva, Bucureşti, 
1982. 

“5 Ovidiu Papadima, op. cit., p. 73. 

“ Cf. Vasile Băncilă, Lucian Blaga. Energie românească, Editura Cartea 
Românească, Cluj, 1938, p. 27. 

caracteristice: principiul feminin — al fertilităţii şi naşterii — si 
principiul masculin — al puterii de a domestici fiarele, de a 
descoperi păşunile, de a apăra turmele”. 

În sufletul agricultorului, desluşim conştiinţa apartenenţei la 
un anumit „orizont spatial’“°, simţul autohtoniei, al solidarităţii cu 
pământul căruia-i aparţine, ca şi cu strămoşii, cu fondul ancestral. 
Este un sentiment trăit cu mare intensitate de țăranul român — motiv 
frecvent în lirica populară; un sentiment de înrudire cu mediul 
natural, cu Pământul-Mamă — „a te simţi om al locului este un 
sentiment de structură cosmică” —, într-o concepţie în care 
fuzionează „laic” şi „religios”, în spiritul creştinismului folcloric 
românesc: omul este făcut din lut şi se întoarce, prin moarte, în lut, 
întâlnindu-şi străbunii (credință încă vie, de regăsit în „botezul 
pământului” — un obicei păstrat în zona Olteniei şi astăzi). 

Prin dimensiunea cosmicismului, se revelează procesul 
integrării omului în univers. Omul face totul potrivit normelor 
cosmice cu care el caută a se armoniza. Omul adoră pământul, îl 
iubeşte ca pe o fiinţă, cum de altfel iubeşte tot ce înseamnă viata în 
lumea aceasta. În folclor, „adevărurile transcendente sunt în acelaşi 
timp şi adevăruri de viaţă pământească — tot aşa cum legile vieţii 
satului sunt recunoscute valabile în lumea cerească”*. 

Două vechi chemări tracice stăruie în sufletul românesc: una a 
pământului, a legăturii omului cu toate cele aparținând locurilor sale; 
şi una a chemării codrului, a apelor, a culmilor, a depărtării; păstrând, 
însă, cel mai nealterat, un fond autohton. Mărturie sunt toate 
realizările care au ca autor țăranul român: maniera în care el ridică şi 
îşi infrumuseteaza, îşi împodobeşte construcţiile, nicidecum spargand 
cadrul natural, ci respectându-l şi solidarizându-se cu acesta; în 


4 Cf. Mircea Eliade, „De la Gang zu den Müttern la Magna Mater”, în vol. 
Arta de a muri, Editura Moldova, Iasi, 1993. 

46 Lucian Blaga, „Pitoresc şi revelaţie”, în Spaţiul mioritic, op. cit., p. 266. 
Mircea Eliade, ,,Mutter Erde”, în vol. Arta de a muri, op. cit., p. 159. 

48 Ovidiu Papadima, op. cit., p. 10. 

tesaturile, în costumul popular, în sculpturile în lemn ori în piatră, în 
poezia şi cântecul popular etc. 

Cu dreptate, Liviu Rebreanu sublinia un adevăr major pentru 
noi: acela că țăranul român reprezintă însuşi poporul român; căci, 
dacă „în viata altor naţiuni țărănimea a putut avea si a avut un rol 
secundar, şters, pentru noi însă e izvorul românismului pur şi 
etern”. Numai raportându-ne la făran, putem înţelege misterul 
persistentei noastre, aici, într-un spaţiu bântuit de conflicte, ciocniri 
de interese, de lupte, un spaţiu de cumpănă şi de grele încercări. 
Taranimea este cea care, în ciuda vitregiilor vremurilor, a stat pe 
loc, rezistând în faţa tuturor puhoaielor, dat fiind sentimentul ce îl 
are, dintotdeauna, faţă de pământul în care nu vede doar un obiect 
de exploatare, o sursă de profit, ci o fiinţă vie faţă de care nutreşte o 
stranie adoratie şi teamă; iar pământul, prin făran, „ne-a modelat 
trupul si sufletul”. 

Un domeniu de mare însemnătate pentru cultura românească, 
folclorul este mult ilustrativ pentru omul țărănesc. În sensul larg, 
folclorul — definitoriu civilizaţiei rurale — cuprinde credinţe, 
superstiții, observaţii şi obiceiuri populare, „locuinţa rurală, 
ustensilele, tehnica, costumul popular si ocupatiunile primitive””!, 
precum şi creaţia artistică populară — literatură, cântec, joc, 
întruchipări ceremoniale —, împletindu-se cu elemente de cult. 

Folclorul respectă, dar şi imbogateste, infrumusetand, prin 
închipuirile în ordinea idealului, gândirea şi vorbirea populară, 
credința religioasă, impresiile si aprecierile despre lume, 
comportamentul omului; deci, tot ceea ce contribuie la formarea şi 
manifestarea caracterului / ethosului, ori ceea ce îşi pune amprenta în 
această privinţă. Folclorul acoperă structura de fond, cea mai intimă, 
ca şi manifestarea, exprimarea în ansamblu a omului țărănesc. 


“ Cf. Liviu Rebreanu, Laudă ţăranului român. Discurs de recepţie, Academia 
Română, Bucureşti, Monitorul Oficial, nr. 77, 1940. 

°° Ibidem. 

51 Artur Gorovei, Folclor şi folcloristică, Editura Hyperion, Chişinău, 1990, 
p. 35. 

Prin folclor, „putem ajunge să cunoaştem pe ţăran aşa cum 
este, în toate prilejurile care pun în lumină felul lui de a gândi şi de 
a simţi, la muncă ori la petrecere, printre ai lui ori printre alţii, vesel 
ori intristat””?. 

Premisă şi scop, totodată, a ceea ce făptuieşte, în totalitatea 
formelor de viaţă spirituală „anonimă şi colectivă a unui popor”, 
avem a-l recunoaşte „în stratul cel mai primar şi deci cel mai 
conservator: țărănimea”**. 

O sumă de idei şi de credinţe au fost trecute din istorie în 
folclor de către acest fidel purtător al sufletului „din care a trăit 
neamul acesta între atâtea îndărătnicite vitregii, prin care mai 
trăieşte încă, şi prin care credem tare că va mai trăi”. 

Cu un destin marcat de tragism, izolat, atât de deosebit de 
vecinii săi, aflat nu de puţine ori singur în faţa restriştilor, „omul 
românesc” a avut a cunoaşte „exilul în propria sa ţară”, găsind 
sprijin în geo-cosmicul cu care a învăţat să trăiască într-o adâncă 
întrepătrundere; a fost un exil „petrecut câteva secole în munţii şi 
codrii ospitalieri””’. În asemenea relaţie cu cosmosul — ca 
prelungire a sufletului omului —, țăranul român a fost mereu acela 
care a asigurat sănătatea morală a unui întreg popor; care, în ciuda 
influențelor nefaste şi a urgiilor, şi-a consolidat identitatea, s-a 
îndârjit să îşi apere existenţa, manifestând o remarcabilă vigoare. 

Înţelepciunea populară edifică asupra unui mod de 
cuprindere a vieţii la care a ajuns țăranul român, marcat de 
neliniştea proprie spaţiului în care l-a aşezat Dumnezeu. De altfel, 
„la răspântie” fiind, el a trebuit să probeze „mai multă înţelepciune 
decât oriunde”, cum spune Mihai Ralea; şi a învăţat să practice 


„arma cu dublu tăiș: adaptabilitatea””®. 


°? Ibidem, p. 31. 

5% Ovidiu Papadima, op. cit., p. 7. 

`t Ibidem, p. 20. 

55 Athanase Joja, „Profilul spiritual al poporului român”, în vol. Logos si 
ethos, Editura Politică, Bucureşti, 1967, p. 283. 

55 Mihai Ralea, „Fenomenul românesc”, în Scrieri, vol. 7, op. cit., p. 149. 

În strădania de a evidenția un profil etic românesc, prin 
raportare la „arhetipalul” țăranul român, acesta ne apare ca un om 
înnobilat, într-o milenară existenţă, prin propria muncă şi jertfă. 
Trăsături de caracter îi sunt: statornicia, vitalitatea, echilibrul, justa 
măsură, înţelepciunea arhaică verificată în experienţa de viaţă 
cotidiană; în genere, o viata dusă în surdină, cu linişte, simplitate, cu 
o demnitate fără orgoliu. Tăcerea, retragerea şi cufundarea în sine, 
îndelunga răbdare — constituie o realitate specifică, de înţeles numai 
prin cunoaşterea istorică; „pentru a rămâne în istorie, pentru a nu fi 
eliminat din ea — observă Athanase Joja —, poporul român a ales calea 
grea, dar salvatoare, a retragerii din istorie, sau, am putea spune, a 
adâncirii in istorie”“”. Iubitor de pace, românul s-a aflat mereu în 
apărare; pretuind dreptatea şi libertatea, s-a mişcat, după cum i-a 
impus soarta, între acceptare şi izbucnire, în situaţiile cele mai critice, 
ieşind din propria matcă, atunci când a simţit a-i fi primejduită fiinţa 
naţională, demonstrând vitejie până la eroism. În momentele dificile, 
românul ştie a arăta „sentimentul acut al istoriei”, după care „Omul 
ieşit de sub vremi îşi reia dialogul întrerupt cu veşnicia”*%; căci, de 
felul său, „omul (acesta) românesc” este un caracter paşnic şi 
binevoitor; îi sunt străine agresivitatea şi tendinţele expansive, după 
cum îi lipsesc dorinţa de afirmare zgomotoasă, cu orice chip, apetenta 
pentru gigantesc, simţul mercantil. El are, în schimb, o mare putere 
de iubire, a semenilor şi a firii întregi; „Idealul românului e să 
trăiască cu oamenii, dar în cadrul naturii”5%; este capabil de prietenie, 
de bunătate, toleranţă şi milostenie, în spiritul creştinismului ortodox, 
de o generoasă înțelegere, de ospitalitate — mărci ale omeniei sale. 

Omul satului românesc nu este un orgolios; dar este un 
mândru; modestia sa proverbială mergând până la umilitate, uneori, 
tine de situaţia materială, iar nu morală. Dacă suportă, rezistând cu 


57” Athanase Joja, „Profilul spiritual al poporului român”, în vol. Logos si 
ethos, op. cit., p. 282. 

58 Mircea Vulcănescu, „Dimensiunea românească a existenţei — Schita 
fenomenologica”, în Dimensiunea românească a existenţei, op. cit., p. 142. 

5 Vasile Băncilă, op. cit., p. 23. 


28 Carmen Cozma 


un soi de stoicism, greutăţile şi lipsurile materiale, căderea morală 
nu o acceptă. Este grăitoare povestea lui Moş Ion Roată şi Voda 
Cuza, în care cel dintâi simte durere nu atât pentru calicirea în care 
l-a adus boierul, cât pentru ofensa morală; cum spune bietul ţăran: 
„mi-a ridicat şi cinstea, care pentru mine a fost cel mai scump 
lucru!”; asta-i „ruşinea” patita cu boierul. 

Inteligență şi ingeniozitate, imaginaţie creatoare dezvoltată pe 
temelia sentimentului fantasticului şi a tainei lumii caracterizează 
sufletul omului țărănesc. Reprezentativi, cu sclipire de geniu, pentru 
creaţia românească înrădăcinată în cultura populară, nu întâmplător, 
românul Lucian Blaga a putut da la iveală „metafizica misterului”, 
iar alti doi, anume Mihai Eminescu şi Mircea Eliade, au excelat în 
proza fantastică! Anonimul artist popular, cu înclinația către 
podoabă şi pitoresc, cu dragostea pentru ordine şi pentru frumos, 
„țăranul vrea spaţiu liber, dar nu dezorganizat şi prăbuşit într-un 
infinit aformal”™. 

Argumentul cel mai convingător îl oferă folclorul artistic de 
aleasă factură, în care stăruie semnele unei sapientialitati de 
profunzime, ale unei psihologii „poporane” — cum a numit-o Traian 
HerseniS! —, „duhul pitorescului”, spontaneitatea şi originalitatea 
unui veritabil geniu creator revelat în scurtul răgaz lăsat de 
zbuciumata sa istorie. 

Receptiv la contacte cu străinii, românul este un spirit sintetic 
care a ştiut să îşi păstreze identitatea printre alţii foarte diferiţi de el; 
nu şi-a alterat structura, sub influenţa „ispitelor” de tot felul. „Un 
popor, aşa de evident orientat spre pitoresc, e departe de orice 
primejdie conformistă de a crea după clişee şi în serie”, subliniază 
Lucian Blaga”. 


€ Ibidem. 

61 Cf. Traian Herseni, Cultura psihologică românească, Editura Ştiinţifică şi 
enciclopedică, Bucureşti, 1980. 

62 Lucian Blaga, „Pitoresc şi revelaţie”, în Spaţiul mioritic, op. cit., p. 266. 

În arta populară, se întrevede vocaţia pentru libertate a 
ţăranului român —  „moşneanul” care nu suferă atârnarea, 
dependenţa de alţii; care a pus hotar de aşezare, de „moşie”. 

Sărăcia şi mizeria materială, de-a lungul timpului, au generat 
melancolia şi gravitatea sufletească a omului din popor. Şi-a aflat 
acesta, însă, perpetuu în sine tăria de a nu se lăsa copleşit; venind cu 
replică ziditoare, cel mai adesea, prin artă. Cât adevăr zace în 
spusele lui Eminescu, de la 1889: „Că nu este abrutizat o dovedeşte 
poezia populară deosebit de bogată şi frumoasă şi mulţimea 
satirelor muşcătoare cu care îi tratează pe străini. Este un spirit 
original şi proaspăt în acest popor, care străbate prin toată decăderea 
şi sărăcia lui”S5. 

Temperanta, evitarea oricărui gen de exces, opţiunea pentru 
echilibru, cumintenia, discretia — însemne ale unui model de cultură 
etică — sunt permanente ale artei populare româneşti. 

Țăranul român este autorul şi actorul principal al unui 
scenariu de sensibilitate aparte, un anume „esthesis carpato- 
dunărean care susține în lume specificitatea creaţiei artistice 
româneşti”, potrivit lui Vladimir Streinu™. 

Experiente majore din punct de vedere existential, precum 
însingurarea şi despărţirea, au condus la o trăire particulară, 
autentică stare metafizică în care se exprimă gândul şi emoția 
„omului românesc” — sub forma dorului. Concomitent, prezenţă şi 
absenţă, plăcere şi durere, dorul — care determina la ctitorire 
artistică — orientează omul spre posibilitatea înţelegerii fiintarii sale 
ca dez-mărginire, transcendere a limitelor strictei individualitati, şi 
ca stabilire a dialogului cu lumea, cu universul. 

Concepţia populară, transmisă prin creații de artă, poartă 
pecetea unei interpretări revalorizate a creştinismului; în ultimă 
instanţă, transfigurare a istoriei neamului în orizont christologic. 


S Mihai Eminescu, „[«O conştiinţă de sine unitară»]” (1889), în Publicistică, 
op. cit., p. 533. 

64 Vladimir Streinu, „Constante spirituale româneşti”, în Pagini de critică 
literară, vol. 4, Editura Minerva, Bucureşti, 1976, p. 358. 

Pe fondul unei filosofii a alternării şi a molcomirii, faranul 
român a continuat să fie, nu doar să existe, prin creația artistică; în 
care îl recunoaştem ca omul deopotrivă lucid şi ludic, iscoditor, 
întrebător, aporematic, dar şi împăcat, cu „liniştea sa de cuget” 
datorată „încrederii în rânduielile eterne”®, având conştiinţa 
relativităţii lucrurilor şi credinţa în puterea omului de a asuma 
„Tăul” — care îi este, şi acesta, dat de Creator — şi de a îmblânzi o 
realitate dură, de a preface suferinţa în contrariul ei. Este ceea ce 
Mircea Eliade apreciază a fi sensul suprem al baladei Miorița; 
„formula prin care păstorul preface nefericirea lui în «nuntă 
mioritică» este de acelaşi ordin cu toate celelalte care au servit la 
transformarea unei adversitati în contrariul său”®®. Eroul sublimei — 
dar, din păcate, atât de demonetizatei, prin penibile comentarii ale 
unor neaveniti „culturnici” ai timpurilor postmoderne!, Miorife — 
poate fi privit ca întruchipând chiar poporul român, cu „forţa 
inegalabilă de creaţie a geniului popular”, cu destinul său supus 
conştiinţei „terorii istoriei”, adică „exact înţelegere a acestui fapt: 
desi eşti gata să săvârşeşti orice, cu toate sacrificiile şi oricât 
eroism, eşti condamnat de istorie, aflându-te la răspântia 
invaziilor... sau în vecinătatea marilor puteri militare dinamizate de 
fanatisme imperialiste”. Există, dar, „o afinitate secretă între 
destinul păstorului şi cel al poporului român. Eroul mioritic a reuşit 
să găsească un sens nefericirii lui asumând-o nu ca pe un eveniment 
«istoric» personal, ci ca pe un mister sacramental. El a impus deci 
un sens absurdului însuşi, răspunzând printr-o feerie nuptiala 
nefericirii şi morţii”S”. 

Capacitatea de a asuma „răul”, de a-i pătrunde rostul în lume si 
de a-i replica prin „bine” — ca un adevărat creştin, cum este „omul 
românesc” —, iscusinta de a pozitiva negativul, de a valida zilnic 
deznădejdea prin nădejde, a omului satului românesc — tine de 


“5 Ibidem, p. 355. 

6&6 Mircea Eliade, „«Teroarea istoriei» şi răspunsul păstorului”, în vol. Arta de 
a muri, op. cit., p. 257. 

S Ibidem, pp. 257; 256. 

caracteristica psihologiei moralității acestuia, desemnate de către 
Athanase Joja prin înscrierea în logos, prin „spiritul apolinic” al 
românului;  „apolinizarea fondului dionisiac, disciplinarea şi 
inflexiunea patosului violent la exigenţele formei si măsurii. În fond, 
ca efect al istoriei sale, al originilor sale, al experienţei sale de viaţă, 
al vicisitudinilor traversate în geografia unitară şi armonioasă a 
României, care ea însăşi invită la măsură, cultura română e de tip 
apolinic”®. 

Misticismul oriental, în care s-a orchestrat sufletul românesc, 
a împiedicat manifestarea în sens strict a rationalitatii de factură 
latină. Dată fiind evitarea a ceea ce impune rigoare vădită, nu puține 
sunt virtuțile românului care, în optica celor care nu îl cunosc 
îndeajuns, ori a celor incapabili a-l simpatiza si aprecia corect, au 
devenit metehne sau slăbiciuni care pot fi speculate. 

Ancorat în realitate — nu rupt de aceasta, oricât îi judecă unii 
caracterul visător —, țăranul român îşi îngăduie privilegiul de a 
practica un particular umor, de a glumi cu toate cele. Observator, cu 
luciditate si duiosie, al realității, întrucât a dobândit cunoaşterea 
prețului vieții, concepția sa generală este de factură optimistă, 
îmbinată cu elemente de îndoială. 

Optimismul ţăranului român se completează cu ironia 
sănătoasă, cu umorul — ca fel de a răspunde, chiar, sorții, luând 
oarecum in saga împrejurările tragice ale existenței sale, cu care el 
mai degrabă s-a împăcat decât li s-a împotrivit. Este, după cum 
notează Lucian Blaga, „un umor izbăvitor de tristete”®’, 
caracteristic felului-de-a-fi-românesc: mod de afirmare în cadrele 
unei armonii complexe, „a gratiei şi seriozitatii” deopotrivă”. 


°° Athanase Joja, „Profilul spiritual al poporului român”, în vol. Logos si 
ethos, op. cit., p. 285. 

© Lucian Blaga, „Pitoresc şi revelație”, în Spațiul mioritic, op. cit., pp. 272- 
273. 

70 Cf. Dumitru Stăniloae, op. cit. 

Optimismul românesc este unul metafizico-moral, conturat pe 
spiritualitatea ondulatoriului, în care se intretes etern - trecător, 
absolut - relativ; în care viata şi moarte fac, în esenţă, una. 

Umorul, pe care săteanul nostru nu şi-l pierde nicicum, 
împlineşte optimismul viguros în stare a atenua melancolia şi 
gravitatea, jalea şi suferinţa trăite de el. Pentru omul țărănesc, 
umorul este un fel de a protesta la nedreptatile de care are parte; 
ironizând, el sancţionează încălcările ori neajunsurile ordinii 
morale, ale cuvenitei rânduieli. Prin gluma plină de spirit, el 
pedepseşte „răul”, încearcă a aduce o corecție, a îmbunătăţi starea 
morală. „Hazul de necaz” are, pentru el, o funcţie cathartică; 
suferinţei şi lipsei de noroc, țăranul le întoarce o voioşie aproape 
naturală, a istetimii sale de a nu se lăsa înfrânt. 

La urma urmei, umorul este semn al echilibrului interior, al 
sănătăţii psiho-morale; susţine încrederea în „bine” şi în lumină — 
chiar dacă acestea se lasă mult aşteptate —, împăcarea cu soarta şi 
atitudinea liniştită înaintea morții. Aceasta este, de altfel, 
considerată ca trecere a hotarelor lumii de aici într-o alta, ca un salt 
ontologic în unitatea celor „două lumi” (a pământului şi a cerului). 
În folclor, putem descoperi credinţa de nestrămutat în viata de după 
moarte; pentru țăran, „moartea e în viata”. Este o credinţă creștin- 
ortodoxă cu iz popular, despre o anume organizare impusă prin voia 
şi iubirea lui Dumnezeu; de asemenea, o credință atinsă de 
perspectiva cosmicismului: moartea este doar o altfel de existenţă, 
celestă, prelungire naturală a celei de pe pământ; viaţa este o 
pregătire pentru „marea odihnă”: moartea. 

Folclorul „pune în contact direct [...] cu o experienţă asociată 
în care s-au concentrat intuiţia globală a vieţii şi a morţii” — 
subliniază Mircea Eliade”!. În comentariul impresionant la balada 
Mioriţa, Eliade insistă asupra ideii sacralizării morţii printr-o 
cosmicizare a omului, prin revelaţia tragică a atitudinii păstorului, 
într-un repertoriu de simboluri, gesturi şi imagini: „Mesajul cel mai 


71 Mircea Eliade, „Fragmente nefilosofice”, în vol. Arta de a muri, op. cit., 
p. 233. 

profund al baladei — ne spune reputatul cărturar — îl constituie 
voinţa păstorului de a schimba sensul destinului său, de a preface 
nefericirea lui într-un moment al liturgiei cosmice, transfigurandu-si 
moartea în «nuntă mistică», chemând pe lângă el soarele şi luna şi 
proiectându-se printre stele, ape şi munti””’. 

„Omul românesc” are accentuată conştiinţa vremelniciei a 
toate cele, dar şi a veşniciei lor, prin integrarea într-un Tot, prin 
fuziunea armonioasă a umanului şi cosmicului, într-o etică întemeiată 
pe ideea de destin, transmisă din mitologia traco-geto-dacică în 
articulațiile: unicitatea şi nemurirea zeului, eterna reîntoarcere, 
perpetua reintegrare. O cunoaştere valabilă, pe această temă, oferă tot 
producţia folclorică, „pentru că participă la prezenţa fantastică, prin 
care se ajunge la rădăcinile lucrurilor, se intuieşte substanţa realităţii, 
se exprimă limitele vieţii şi nemărginirea mortii””’. 

Mediu în care trăieşte ţăranul, satul ne apare ca organism 
dinamic şi complex, un orizont de viață social-economică şi 
spirituală. În sat, s-au tezaurizat toate elementele valorice ale unei 
culturi şi civilizaţii tradiţionale. 

Format în „climatul getic”, satul românesc se originează în, şi 
continuă caracteristicile obştei (săteşti) — „una dintre cele mai 
arhaice forme de convietuire umană, care s-a putut dezvolta 
neîntrerupt veacuri de-a rândul, dacă nu chiar milenii”. Este, ca 
„structură arhetipală”, satul-centru, satul-vatră, ale cărui începuturi 
coboară în mit cu ideea despre „simbolismul Centrului” / „Centrul 
Lumii” — un Centru, Axis Mundi —, „zonă a realităţii absolute”, de 
aşezare „în orizontul spiritualităţii arhaice”, al unei „concepții 
ontologice subiacente”, prin ansamblul de sens şi valoare revelatorii 


72 Mircea Eliade, „«Teroarea istoriei» şi răspunsul păstorului”, în vol. Arta de 
a muri, op. cit., p. 255. 

73 Mircea Eliade, „Fragmente nefilosofice”, în vol. Arta de a muri, op. cit., 
p. 234. 

“+ Henri H. Stahl, Sociologia satului românesc, vol. 12, Editura Fundaţia 
Culturală Regală, Bucureşti, 1938, p. 22. 

„unei anumite situaţii în Cosmos””’. Este, potrivit autorului 


minunatului vers: „Eu cred ca vesnicia s-a născut la sat”, „satul- 
idee”; anume, „satul care se socoteste pe sine însuşi centrul lumii si 
care trăieşte în orizonturi cosmice, prelungindu-se în mit””®. 

„Admirabilul sat românesc” — cum l-a caracterizat Nicolae 
Iorga —, satul care, dincolo de toate corodările, mai există şi astăzi, 
în unele locuri (Apuseni, Maramureş, Vrancea) păstrându-se 
întocmai precum cea mai bună tradiţie îl aminteşte, ni se înfăţişează 
ca univers al unei identități clar conturate, totodată ca punte de 
legătură cu lumea; şi aceasta, prin acea trăsătură a „omului 
românesc” de a fi perpetuat ceea ce dânsul numeşte „cărarea de la 
om la om” — aspect fundamental de ordin moral, manifestat într-o 
existenţă istorică „trudnică, dar luminată prin ceea ce omul acestor 
pământuri a ştiut să facă din încercare şi suferinta”’’. 

Satul a rămas, până în timpurile noastre, unitatea originară în 
care s-a menţinut simțul moral românesc — prin „tipul national al 
taranului”’”®. 

Satul românesc a fost, astfel, şi încă este, „vasul plin de har” 
pentru omul în stare „de a smulge furtunilor şi beznelor clipele de 
lumină, frumuseţe a vieţii şi bucurie a comunicării interumane””’. 

În sat — cetate a sufletului românesc, ce i-a împiedicat 
destrămarea —, s-au zămislit, s-au strâns şi conservat reale valori de 
viață morală, integrate unui sistem structurat în plan geo-cosmic, 
social-economic şi cultural-istoric. Aici s-au păstrat credinţe, 
obiceiuri, limbă, port, creaţii artistice, elemente autentice de 


ceremonial şi rit. 


75 Mircea Eliade, „Mitul eternei reîntoarceri”, în vol. Eseuri, op. cit., pp. 23, 
15, 13. 

7 Lucian Blaga, Elogiul satului românesc. Discurs de recepție, Academia 
Română, Bucureşti, Monitorul Oficial, nr. 71, 1937, p. 9. 

” Dan Zamfirescu, Ortodoxie şi romano-catolicism în specificul existenţei lor 
istorice, op. cit., p. 326. 

78 Constantin Rădulescu-Motru,  Românismul.  Catehismul unei noi 
spiritualități, Fundaţia pentru literatură şi artă, Bucuresti, 1936, p. 174. 

” Dan Zamfirescu, op. cit., p. 326. 


În deschisul filosofării morale românești 35 


Se dovedesc a fi de actualitate constatarea şi imperativul pe 
care Constantin Rădulescu-Motru le enunta în anii '30 ai veacului 
al XX-lea: „Satul a fost, în trecutul istoric al ţării, adevărată cetate 
a românismului. Asa trebuie să rămână si în viitor. [...] Satul va fi 
o cetate a românismului, deodată cu renaşterea spirituală a 
locuitorilor săi. Sub forme vechi sau noi, este îndeajuns să bată în el 
sufletul traditional țărănesc”. 

Cu țăranul român şi satul românesc — „structuri arhetipale”, 
cum le-am numit —, ne lămurim asupra facerii şi re-facerii, asupra 
pre-facerii ethosului românesc, a destinului moral al românului în 
plan individual şi social, în singurătate şi în colectivitate. Prin 
aceste „structuri arhetipale”, ne lămurim asupra sufletului românesc 
cu a sa capacitate notabilă de a se deschide influențelor din afară, de 
a le primi, de a le asimila în chip original într-o superioară sinteză, 
păstrându-şi — după unii, aproape miraculos! — propria identitate. De 
fapt, se întâmplă ceva „cum nu se poate mai logic să fie — tocmai 
din cauza prestigiului pe care l-a exercitat acest suflet asupra 
celorlalte neamuri, cu care venea în atingere”®’. 

Dar, nu numai prin „arhetipalul” generic, ci şi prin figurile 
celebre care fac galeria de onoare a neamului românesc, avem a 
dobândi un plus de luminare asupra caracterului românesc. Mai 
precis, prin aceia pe care îi socotim a ne fi „Arhei”, acei Oameni 
care, prin opera lor, concurează eternitatea; sunt — le-am zice — 
nemuritorii, căci ei stau mărturie pentru cuprinderea vieţii în 
semnele ei iniţiale şi în rosturile ei esenţiale. 

„Arheii” sunt oamenii exponentiali, voievozii sufletului 
românesc. 

Prin profunzimea cugetării şi a sensibilităţii, a trăirii 
emoţionale transmise în „rostire românească”, ca şi în faptă, ei sunt 
simboluri pentru viata şi capacitatea de creaţie şi autocreatie cu 


% Constantin Rădulescu-Motru, Românismul. Catehismul unei noi spiritua- 
lități, op. cit., p. 177. 

81 Camil Petrescu, „Suflet National”, in vol. Teze si antiteze, Editura „Cultura 
Naţională”, Bucureşti, 1936, p. 178. 

maximă putere de sinteză si de înaltă afirmare a trăsăturilor de 
caracter românesc. 

„Arheii” sunt cei care au ştiut să întârzie în izvoare şi să le 
dea apoi la iveală, sporindu-le, în lume. Prin creaţii de certă valoare, 
ei reprezintă realizarea superioară a specificului românesc încadrat 
în tonalitatea general-umană. Sau, am mai putea spune: prin 
„Arhei”, universalul îşi află expresia atât de personală în unicitatea 
ei; aici, unicitatea românească. 

„Arheii” ne sunt exemplu şi imperativ. Prin îndemnul şi 
modelul puse în act, prin munca şi, de multe ori, prin jertfa lor, ei 
asigură un puternic suport pentru fiecare dintre noi, ca referential 
dătător de mai mare încredere în noi înşine. Ei sunt modelele care se 
cuvine a fi cunoscute, tocmai pentru a fi în stare a le pretui cu dreaptă 
măsură şi pentru a lua învăţătura pe care o transmit; totodată, pentru a 
fi în stare a apăra şi a dezvolta moştenirea pe care au 
lăsat-o; ei sunt adevărații eroi în morală. 

De aceea, este o datorie de onoare să ne ridicăm la nivelul 
înţelegerii, al receptării mesajului unor personalităţi care s-au 
afirmat necontenit întru ideal — dovadă a unei serioase experienţe de 
cultură a spiritului românesc. Consonăm cu ceea ce Eminescu 
remarcă: „în viaţa unui popor munca generaţiilor trecute, care pun 
fundamentul, conţine deja în ea ideea întregului. Este ascuns în 
fiecare secol din viaţa unui popor complexul de cugetări care 
formează idealul lui, cum în sâmburele de ghindă e cuprinsă ideea 
stejarului întreg”*?. 

De la „strămoşi”, prin „Oamenii pământului”, „ctitorii”, 
„vitejii”, cărturarii — spre a vorbi în termenii lui Nicolae Iorga” =, 
prin oameni de acţiune semnificativă, de cultură, de ştiinţă şi artă, 
„Arheii” sunt întruchiparea posibilităţii de a fi în orizontul împlinirii 
de sine a „omului românesc”. Fi sunt marile personalităţi, către care 
avem a privi cu admiraţie şi încredere, cu aspiraţia spre ceea ce 
înseamnă; sunt „culmile sufleteşti” care „au produs opere viabile” 


8° Mihai Eminescu, Opera politică, vol. I, Cugetarea, Bucuresti, 1941, p. 420. 
83 Cf. N. Iorga, Istoria Românilor, vol. I-X, Bucuresti, 1936-1939. 

prin care dăinuie un popor, tocmai pentru că îi dau expresie 
atingând „ceea ce e profund si superior omenesc’”™’. 

De la eroul de basm sau de baladă, la cele mai notorii figuri 
reale, identificăm o „lume a arheilor” — în accepţia lui Mihai 
Eminescu şi a lui Constantin Noica —, semne ale manifestării la 
superlativ a prototipului care este, a profundei rationalitati care 
instituie fiinţa în lume, potente modelatoare în ordinea specifică — 
aici, românească. 

Prin „Arheii” noştri, reuşim cufundarea în temei, dobândim 
conştientizarea datului originar şi a caracterului în propria matcă, 
dar şi ieşirea, afirmarea în universalitate. Cu ei, se petrece 
transfigurarea românescului în lume; respectiv, marea mutație: 
atingere a unui nivel de fiintare ca sine realizat. 

Să pomenim, doar, câteva nume care fac galeria sufletului 
national, si care, prin opera edificată, au marcat definitoriu ființa 
românească; cu deosebire, în diverse domenii ale vieţii spirituale; 
începând cu autorii de scrieri patristice în literatura Bisericii 
Ortodoxe Străromâne şi Române, de la sfârşitul secolului al III-lea, 
Sfinţii Epictet şi Astion din cetatea Halmyris, prin contribuţii 
notorii în ansamblul creştinismului — precum opera de calculare, în 
plin veac VI, a erei creştine — de către plecatul din Scythia Minor şi 
stabilit la Roma, călugărul traducător din scrierile Părinților greci, 
Dionisie Exiguul; trecând prin autori ai documentelor secolului al 
XVI-lea (de limbă greacă şi versiune slavonă) precum principele 
artist şi filosof Neagoe Basarab, până la reprezentanţii culturii 
noastre creştine din secolul al XX-lea: Simion Mehedinţi, Gala 
Galaction, Nichifor Crainic, Nicolae Steinhardt, Petre Ţuţea, 
Dumitru Stăniloae, Nestor Vornicescu, Antonie Plămădeală. De 
asemenea, luând seama la creaţiile cronicarilor şi umanistilor 
Johannes Honterus, Oprea Dascălul, Nicolaus Olahus, Ioannes 
Sommerus Pirnensis, Grigore Ureche, Miron Costin, Nicolae 


84 Camil Petrescu, „Suflet National”, în vol. Teze si antiteze, op. cit., pp. 179, 
181. 


85 Cf. Constantin Noica, Introducere la miracolul eminescian, op. cit. 

Milescu, Dimitrie Cantemir, Constantin Cantacuzino Stolnicul; 
realizările corifeilor Şcolii Ardelene, iluministii Inochentie Micu, 
Samuil Micu, Gheorghe Şincai, Ion Piuariu-Molnar, Ion Budai- 
Deleanu; cele ale cărturarilor din jurul anului 1848 şi contribuţiile 
hotărâtoare din a doua jumătate a secolului al XIX-lea şi din cursul 
celui următor, în istorie şi istoriografie: Mihail Kogălniceanu, 
Nicolae Bălcescu, Bogdan Petriceicu Haşdeu, Al. D. Xenopol, 
Gh. I. Brătianu, Vasile Pârvan, Nicolae Iorga; în psihologie şi 
etnopsihologie: Dimitrie Drăghicescu, Constantin Rădulescu- 
Motru, Traian Herseni, Mihai Ralea; în sociologie: Henri H. Stahl, 
Dimitrie Gusti, Petre Andrei; în filosofie: Vasile Conta, Titu 
Maiorescu, Mihai Eminescu, Lucian Blaga, Mircea Eliade, 
Constantin Noica; în folcloristică: Iuliu Zane, Artur Gorovei, Tudor 
Pamfile, Ovid Densuşianu; în mitologie: Mircea Eliade, Romulus 
Vulcănescu; în filologie: Al. Philippide, Perpessicius, George 
Călinescu; în pedagogie: Ion Găvănescu, Stefan Bârsănescu — si 
mulți alții, din diverse alte domenii culturale. 

Lucrarea acestor ctitori ai spiritualității naționale constituie 
un valoros tezaur si pentru examenul doxografic necesar cunoaşterii 
şi argumentării a ceea ce este ethos românesc, sufletul poporului 
român, într-o viziune diacronică. 

Acestora li se alătură, fireşte, marile personalități ale creației 
artistice literare, muzicale, plastice etc., intrate cu demnitate în 
cultura universală, precum: Mihai Eminescu, George Enescu, 
Constantin Brâncuşi... Ne rezumăm a spune doar, împreună cu 
Camil Petrescu: „şi poporul nostru a dăruit culturii europene [lumii 
întregi] câteva nume cu valoare de circulaţie”. Este utilă — si 
niciodată îndeajuns de realizată — „o recapitulare” a acelor mari 
personalităţi, a „Arheilor” — cum ne place a-i numi —, „prin care 
sufletul românesc participă la elaborarea sufletului din lumea 


36 Camil Petrescu, „Galeria sufletului românesc”, în vol. Teze şi antiteze. 
Eseuri alese, Editura Minerva, Bucureşti, 1971, p. 243. 

întreagă. [...] E o socoteală menită să ne dea încredere deplină în 
posibilităţile sufletului românesc”. 

Prin ţăranul român şi satul românesc, precum şi prin 
personalitățile  paradigmatice, respectiv prin ceea ce noi 
considerăm a ne fi „structuri arhetipale” şi „Arhei”, se reliefează 
coordonatele fundamentale si elevate, caracteristicile adevărate ale 
sufletului românesc. Prin aceştia, vom putea face cuvenita cale 
întoarsă către temeiuri, ca „pentru buna rostuire a vieţii” — cum 
scrie Constantin Noica® —, în funcţie de care să cunoaştem, să 
explicăm şi să înţelegem o stare de fapt; nu mai puţin, să conturăm 
aşteptările cursului viitor, ca punere în propriile rosturi, cu propria 
măsură. Este întoarcerea necesară în temeiul care „e inima si 
adevărul lucrurilor”8%; aşadar, în-temeiere, aşezare în principiu, în 
cauză, în ordine, ca rațiune de a fi şi / sau a face ceva. 

Intră în responsabilitatea noastră să ne ştim valorile arhetipale 
şi să le punem în lumină. Ele ne sunt bază pentru educarea şi 
afirmarea de neam în dimensiunea (şi) morală. Numai activând 
conştiinţa de sine, numai cunoscându-ne ca ceea ce suntem, în 
propriile rădăcini şi cu propriul destin, în virtutea evaluării oneste şi 
critice, numai astfel avem şansa de a căpăta înţelegerea a ceea ce 
putem şi trebuie să devenim. 


* Ibidem, pp. 245; 244. 

°° Constantin Noica, Cuvânt împreună despre rostirea românească, op. cit., 
p. 94. 

* Ibidem. 


INSTITUIRI ALE ETICULUI 
IN LEGENDOSOFIA ROMÂNEASCĂ 


„A fost odată ca niciodată, că de n-ar fi, nu s-ar mai povesti” 
— aşa începe orice poveste. Aşa încep şi Legendele sau basmele 
românilor, titlu sub care le-a publicat neobositul povestitor Petre 
Ispirescu (1830-1887). 

Asupra unor creaţii literare ale genului, nivel substanţial în 
cultura tradițională românească, aşa cum le aflăm, în principal, în 
ediţiile 1872-1874 şi 1882 ale acestui „împărat povestitor”, artist 
„atât de bogat şi de poetic” — potrivit aprecierii lui Barbu 
Delavrancea” —, asupra înfelesurilor (tărâm al filosofiei) acestora 
ne oprim, cu intenţia evidentierii eticului conţinut de aceste fărâme 
de tezaur artistic popular românesc. 

Rostire a cugetării şi trăirii româneşti, a unui fel-de-a-fi în 
ordinea lumii, „legendele sau basmele românilor” poartă un logos 
de profunzime, având pecetea universalului prin prezenţa unor 
mărci ale conştiinţei filosofico-morale, totodată, cu notele specifice 
spiritualităţii unui străvechi neam care a creat şi a arătat ştiinţa de a 
transmite — pe calea oralitatii, apoi şi pe cea cărturărească -, 
păstrând astfel, în timpul istoric, ceva din admirabila-i creativitate. 

Amintim, doar, cei trei „actori” principali care contribuie la 
existenţa încărcată de semnificaţii (şi) etice a poveştilor: 

— creatorul anonim, personajul colectiv care este poporul şi 
care oferă, astfel, filele bibliotecii sufleteşti a ţăranului 
român. În legendele sale, el aduce marile întrebări şi 
uimiri, complexa problematică a ființării umane. El 
proiectează idealul, afirmând şi valoarea realului, într-o 


% Barbu Delavrancea, „Petre Ispirescu”, în Românul, 9 decembrie, 1887. 

reciprocă facere si refacere. În legendele create, avem a 
afla, între altele, profilul moral al acestui mare anonim: 
poporul român; 

— autorul care a cules şi a re-povestit, în textul scris, aceste 
basme. Este si acesta un simbol pentru sufletul românesc. 
Prin gestul său de mare talent, prin grija pentru ceea ce este 
de preț, prin reconstrucția făcută cu responsabilitatea actului 
asumat, cu dăruire si cu o coplesitoare modestie, chiar el da 
seamă de o serie de trăsături-valori ale ethosului românesc. 
În cazul de față, Petre Ispirescu se dovedeşte a fi un 
povestitor care ştie bine a-şi face simțită prezența, prin 
apropierea sa atât de poveste, cât si de cititorul / ascultătorul 
ei, cu acele concentrate exprimări, pe ton şăgalnic, dar si de 
judecare, de îndemn sau de apostrofare etc., aşa cum sunt 
unele formulări de început: „Adevărat este sau ba, nu ştiu să 
vă spun pozitiv; cum am cumpărat-o, aşa o vânz”®. Cu 
simplitate, cu onestitate şi cu umor, autorul intervine, pe un 
ton personal, mai cu seamă în final: „Încălecai pe lemn / La 
bine să vă îndemn; / Încălecai pe un cocoş / Să vă spui la 
moşi pe grosi”; sau: „O lingură scurtă pe la nasul cui 
n-ascultă”, redescoperind, astfel, şi fineţea zicalei româneşti; 

— in fine, cel de-al treilea „actor” în spectacolul legendelor — 
devenite, prin „actorul” mai înainte pomenit, documente 
ale literaturii scrise —, este eroul / eroina povestirii. Cu 
acest „actor”, se clădeşte întregul conţinut, un scenariu 
uman, dar, fireşte, în jocul „real-imaginar”, al unor creaţii 
alegorico-morale despre existenţă şi visare, despre 
întâmplări fireşti, dar unice în felul lor, ale unor fiinţe care 
gândesc şi simt omeneşte, însă care fac lucruri neobişnuite. 
În legătură cu acest „actor” — să-i spunem, generic, eroul 
de basm —, sunt date la iveală elementele unei filosofii 
morale; sunt actualizate şi cultivate valori, trăsături, 


91 Petre Ispirescu, Întâmplările lui Păcală, în vol. Legendele sau basmele 
românilor, Noua tipografie a laboratorilor români, 1882. 

obiceiuri, precepte, norme şi principii universale, dar şi 
particulare (aici, ale românilor). 

Rod al originalității creatoare, legendele sau basmele — 
„pietre scumpe din averea naţională”? — sunt adevărate călăuze de 
idei etico-filosofice, cadru de cunoaştere şi de modelare sufletească, 
de educare în baza unui ideal de realizare, de împlinire umană, cu 
mari şanse de atingere a scopului lor moral practic, prin forma 
artistică — dincolo de naivitatea lor poetică — seducătoare şi 
accesibilă celor mai diferite categorii de receptori ai artei literare. 

Ceva din idealul clasicismului antic grec, acela al 
kalokagathia-ei, transpare din legendele româneşti; o anume 
frumuseţe  etico-estetică fundamentează într-un complex al 
afirmativului, al pozitivului, generând un sens superior al plăcerii, 
al satisfactiei sufleteşti cuceritoare în direcţia unei continue 
umanizări, prin: bine, frumos, adevăr, dreptate, lumină, mântuire, 
pace, iubire, credinţă, înțelepciune. 

Ni se revelează un hedonism a cărui tonalitate se armonizează 
cu aceea a unui utilitarism specific: plăcerea şi folosul pentru cel 
care vine în contact cu povestea, prin învățătura comunicată, prin 
puterea de a stimula omenescul din om (cu trăirile emoţionale, cu 
libertatea imaginaţiei şi a gândirii, cu voinţa de a acţiona şi de a 
duce la capăt fapta); totodată, oferta unui model (prin experienţa 
destinată eroului) demn de urmat, precum şi un suport moral inedit, 
întreţinere a optimismului, a sănătăţii morale a individului, ca şi a 
comunităţii umane”. Selectând valori supreme şi vorbe de duh 
(maxime) pe care le actualizează, prin crearea de tipuri morale care 
impresionează — mereu învingătoare ieşind din lupta cu „răul” —, 
legendele (sau basmele) sunt nu numai un îndreptar de înțelepciune 
şi de vitejie, dar şi o demonstraţie convingătoare pentru buna 


% Vasile Alecsandri, „Scrisoare către Petre Ispirescu”, Prefata la vol. 


Legendele sau basmele românilor, op. cit. 
% Cf. Carmen Cozma, „Instituições do ético nos cantos populares romenos”, 
în vol. Concílio pela Etica na L’iteratura, Poiétiké, Academia de L’etras do 
Distrito federal, Brasilia, 1996, pp. 52-57. 

rasplatire a virtuţii şi pedepsirea viciilor, fiind expresie a perechii 
„plată / faptă” şi „răsplată” care acţionează ca lege. 

Dincolo însă de ceea ce se poate constitui în argument pentru 
criteriile hedonismului şi utilitarismului etic, se disting aspectele 
unei veritabile eudemonologii: afirmare a valorii fericirii întru care 
se face întreaga poveste. Este fericirea atinsă pe calea virtuții, ca 
rezultat al artei omului de a se orienta spre „bine” — ca fiind cel mai 
însemnat lucru în viata, precum si al unui susţinut efort personal de 
întoarcere a lucrurilor înspre „bine”; astfel încât, cel mai adesea, 
povestea se încheie cu aducerea în prim-plan a fericirii binemeritate 
de către erou; fericire în hotarele căreia acesta isi înscrie existenţa; 
ce-i drept, abia după ce va fi trecut prin cele mai grele încercări; 
deoarece, „În lume născut, / Nimeni n-a stătut / A fi fericit / Cu 
desăvârşit”, după cum zice versul popular. Aşadar, este o cucerire a 
fericirii, tocmai prin dovedirea unui caracter de excepție. 

Întregul discurs al basmului se construieşte în jurul omului, ca 
personaj central în semnificaţiile unei existente-raportare la: cosmos, 
societate, sine. Se reliefează o conştiinţă a universalului şi a 
individualului, a Unului şi Multiplului, într-un spaţiu căruia i s-a dat 
„duh de viaţă”, reafirmare a principiului unităţii şi mişcării în 
circularitate, cu prezenţa contrariilor generatoare de conflict, 
deopotrivă cu identificarea unui sens într-o ordine a firii în eternitate. 

În jocul „real-fantastic” (propriu legendelor), ideea de destin 
se configurează în „calea” urmată de individul care se aventurează 
în necunoscut, cu alaiul de întâmplări, interesante şi dificile — un şir 
de încercări pe care le înfruntă, izbutind a le depăşi. În final, eroul 
(bărbat sau femeie) este un învingător, prin sporul de învăţătură cu 
care se alege, după ce îşi va fi asumat, cu sapientiala împăcare, dar 
şi cu răspundere, „orândul”. El este un învingător chiar şi atunci 
când, la capătul „drumului”, ceea ce îl aşteaptă este însăşi moartea; 
ca în basmul Tinerețe fără bătrâneţe şi viata fără de moarte; căci, 
este vorba, aici, de o desăvârşire a ceea ce i-a fost dat şi pentru care, 
la un moment dat, a ales liber, cu hotărâre. 

Relaţia om-soartă este una de acceptare din partea celui 
dintâi, iar nu una de opunere; ceea ce nu înseamnă defel că ar lipsi 

orice fel de initiativa din partea insului muritor. Doar ca, avand o 
adâncă şi, totodată, elevată înțelegere a lucrurilor într-adevăr 
importante, asemenea ciobanului din balada Miorița, omul acesta îşi 
ia în proprie răspundere destinul, aşa cum a fost el scris în stele (iar 
nu pe pământ). 

Uneori, eroul de basm pleacă în lume tocmai pentru a-şi afla 
destinul: „să-şi caute norocul”, „să-şi găsească ursita”. 

O varietate a hybris-ului vechilor greci poate fi surprinsă şi în 
legendele românilor, în forma momentelor din acele încălcări ale 
legământului sau făgăduielii făcute iniţial. Încălcarea unei interdicții 
poate fi cu voie, expresie a libertăţii de voinţă şi opţiune, cu orice 
risc, aşa cum procedează fetele de împărat din povestea Porcul cel 
fermecat. Dar, de multe ori, această nerespectare a legământului se 
întâmplă fără voie, din nebăgare de seamă ori, pur şi simplu, pentru 
că „aşa a fost să fie”. Spre exemplu, „dus fiind pe gânduri”, Aleodor 
calcă pe moşia lui „Jumătate-de-om-călare-pe-jumătate-de-iepure- 
schiop”. Si, atunci, urmează cainta celui care nu a putut să îşi 
respecte cuvântul, precum şi strădania sa de a scăpa de „ruşinea ce a 
patit-o”, prin acceptarea îndeplinirii unei slujbe, oricât de grele sau 
umilitoare, care apare drept expresie şi pentru pedeapsa care i se dă 
din cauza comiterii greşelii / păcatului. 

În orizontul hybris-ului, pot fi interpretate şi încercările 
eroului de a modifica destinul, de a impune o schimbare, 
îmblânzind, mai curând, o soartă ce s-a arătat, iniţial, şi aparent 
potrivnică. Aşa se petrec lucrurile în poveştile în care ursitul ori 
ursita este o vieţuitoare — altceva decât ființă omenească: porc, 
broască ţestoasă, bufnita etc. Intervine, astfel, elementul de vrajă, de 
miracol — şi acesta definitoriu basmului —; într-un fel, taina, misterul 
care trimite la esenţial şi originar, la „Archaeus”-ul care nu se 
dezvăluie niciodată pe deplin, retrăgându-se tentativei omului de a-l 
lua cu totul în stăpânire; dar, stăruind şi ispitind continuu, 
menţinându-i omului treze uimirea si cutremurarea în suflet. In 
legende, atare element-principiu apare ca o minune, tot în forma 
unui legământ prin farmec făcut, creaţie a unor forţe ale „răului”, în 
semn de răzbunare, ca un blestem care trebuie dus şi el, ca fragment 

al destinului, până la capăt. Se întâmplă, adesea, ca descoperirea lui 
să însemne, în poveste, tocmai declanşarea conflictului şi 
deschiderea „drumului” pe care eroul trebuie să îl străbată, cu lungi 
şi grele peripeții; din care, însă, va ieşi triumfător, mai puternic şi 
mai luminat cu privire la sensurile adânci ale vieţii. Supărând legile 
firii, eroul îşi provoacă el însuşi destinul, prin gestul nechibzuit, 
pripit, de a-l scăpa pe cel drag de blestem, spre exemplu. În astfel 
de cazuri, aflăm gestul omenesc făcut cu bună intenţie; dar, din 
necunoastere, din ignoranță condamnabilă fiind, el este nimic 
altceva decât şansă dată „răului” să se insereze ori să prolifereze în 
lume; confirmând, parcă, teoria socratică din Dialogurile de tinereţe 
ale lui Platon, despre faptuirea „răului” din necunoastere. Si, încă 
ceva: învăţătura despre gravitatea consecinţelor unui act necugetat, 
validarea faptului că, mai devreme sau mai târziu, într-un fel sau 
altul, orice nesabuinta se plăteşte! Farmecele în care a fost prins 
celălalt, îndrăgitul de către erou — poate, însuşi eroul, ca alteritate —, 
nelăsate a se consuma / a arde până la sfârşit, conduc la tragere 
îndărăt, determinând despărţirea / înstrăinarea subiecţilor implicaţi, 
până în clipa în care cel care a greşit va fi depăşit o sumedenie de 
obstacole, va fi făcut tot ce îi stă în putinţă — inclusiv fapte 
năzdrăvane — pentru a îndrepta actul de evadare din, ori de evitare a 
unei prestabilite ordini, superioare lui; la urma urmelor, pentru a 
lăsa destinul să-şi împlinească propriul curs. De la conştiinţa 
acceptării a ceva, chiar dacă (şi) cu sila, de la supunerea în faţa 
sorții, eroul se ridică la statutul omului dornic de „bine”, ieşit din 
lupta vieţii mai bogat, căci a căpătat mai multă clarviziune fata de 
ursită. El apare ca purtător al voinţei de a supune dânsul soarta, 
asemenea lui Oedip; ori de a fi, măcar şi pentru o clipă, mai presus 
de soartă, precum Sisif în ceasul alegerii hotărâte de a relua 
travaliul readucerii stâncii în vârf de povârniş, cu toate că a învăţat 
lecţia că aceasta o va lua din nou la vale. Eroul nostru de basm 
ajunge, şi el, a conştientiza mai energic faptul că, totuşi, în ciuda 
piedicilor, eşecurilor, suferințelor îndurate, până la urmă ceea ce 
contează este să facă orice sacrificiu — căci merită! — pentru a regăsi 
fiinţa dragă lui (0 alta, efectiv, ori chiar sinele său, ca alter ego). 

De bunăvoie, eroul se încumetă la o „călătorie” plină de 
surprize — îndeobşte, rele, dificile. „Călătoria” aceasta, reprezentând 
substanţa basmului, în genere, este iscată şi de o dorinţă firească, 
omenească, de desfacere a făcutului (aici, prin vrajă), de dezlegare a 
unui „rău necesar”. Dincolo de valoarea de generalitate a unui atare 
gest, găsim lesne, aici, şi semnele unui puternic sentiment, 
românesc, care a trebuit a fi cultivat de-a lungul întregii istorii a 
românilor: sentimentul neatârnării, al libertăţii şi independenţei, 
corelat unei, de neclintit, voințe de neatârnare; ceea ce implică 
afirmarea unui plan ideatic şi a practicării unei veritabile conştiinţe 
morale, în dinamica manifestărilor ei; aşa cum o dovedeşte şi eroul 
din poveste. 

„Călătoria” înseamnă punerea în legătură a unor lumi diferite. 
Eroul trece într-un alt „tărâm”, fapt care îi provoacă şi oarecare 
teamă, justificată în fond, de necunoscut: „Prâslea ajunse pe tărâmul 
celălalt, [...], cu sfială priveşte şi vede cu mirare toate lucrurile 
schimbate, altfel făptuite p-acolo”. Dar, el nu dezarmeaza; ci, îşi 
continuă drumul, punându-şi toată nădejdea în propriile puteri şi 
păstrându-şi credinţa în Dumnezeu. Trecerea în „celălalt tărâm”, fie 
„în înalt” (de pildă, vârful unui pom foarte, foarte înalt, care nu se 
lasă văzut cu ochiul liber), fie „în adânc” (o prăpastie, nu de puţine 
ori), înseamnă şi contactul cu fiinţe imaginare: zane, uriași, zmei 
etc.; întotdeauna, însă, ca o prezenţă, în natură. Este natura, prin 
elementele şi fenomenele cunoscute; uneori, însă, cu un plus faţă de 
cele obişnuite, datorită inoculării fantasticului în domeniul fizicului; 
dar, în esenţă, este natura făcută partasa la destinul omului. 

Fiecare poveste se înfăţişează şi ca un soi de dialog pe care 
omul îl poartă cu firea; indreptatindu-ne a vorbi despre cosmizarea 
tipică ethosului românesc: eroul se naşte, creşte în mijlocul naturii 
care îi este aproape întotdeauna ființă ocrotitoare şi ajutătoare sau, 
cel putin, ființă mângâietoare în momentele cele mai dificile. 
„Călătoria” sa înseamnă străbaterea unor „mări, pâraie şi ape mari”, 
cutreierarea codrilor, a unor „ţări şi pustiuri”. Se profilează, în 
legendele româneşti, o adevărată simbolistică a naturii, care permite 
identificarea elementelor-principii: pământ, apă, aer, foc; alături de 

care, cu o deosebită frecvenţă, apar: lemnul, piatra, sticla / cleştarul, 
metalul (aramă, argint, aur, fier, oţel), într-un „univers insufletit” — 
în care — mineral, vegetal şi animal se află în comuniune cu umanul. 

Desluşim, în straturile vechi ale sapientialitatii româneşti în 
veşmânt artistic-literar, elemente de fond dintr-o filosofie de cea 
mai înaltă valoare, precum „fenomenologia vieţii”. Impresionant 
proiect posthusserlian — prin originalitate, vastitate, complexitate —, 
acest magnific curent din filosofia contemporană, operă a Annei- 
Teresa Tymieniecka, vine parcă să confirme, cu autoritatea 
fenomenologului de formaţie şi de vocaţie, adevărurile aparent 
simple care sunt statuate (si) de legendosofia românească. În 
„fenomenologia vieţii”, o teză majoră este aceea referitoare la 
unitatea armonică a manifestărilor „logosului vieţii” la toate 
nivelurile: mineral, vegetal, animal, uman; respectiv, orchestrarea 
într-un unic Tot a lucrărilor „logosului vieţii” în dimensiunea 
organic-vitală, psihică, spirituală, în ansamblul „design-ului 
ontopoietic al vieţii”*“. În legendele sau basmele românilor, făpturi 
din planuri variate ale existenţei (tăune, ştiucă, vultur, albină) sau 
foarte diferite — prin însuşirile care le singularizează definitoriu în 
lume — (cal, motan, iepure, lup, şarpe etc.) se arată a fi năzdrăvane, 
în stare a vorbi cu eroul, a-i înţelege frământările şi necesităţile, ca 
şi a-i veni în ajutor — la chemarea acestuia pe calea gândului, numai; 
dovedindu-si, astfel, recunoştinţa pentru bunătatea pe care el le-a 
arătat-o atunci când acestea au fost la nevoie. Mai mult chiar, în 
semn de răsplată pentru o faptă bună făcută de om, lighioane dintre 
cele mai înfricoşătoare îi sar în ajutor; aşa cum face ,,zgripturoaica” 
din basmul Prâslea cel voinic şi merele de aur. 

Elementul natural poate fi întâlnit chiar în numele proprii — 
„Măzărel” Împărat —, în caracterizarea personajelor — „Ileana 
Sânziana, cosita de aur, câmpul inverzeste, florile-nfloreste” —, în 


” A se vedea, spre exemplu, monumentalul opus elaborat de Anna-Teresa 
Tymieniecka, Logos and Life, Book 4: Impetus and Equipoise in the Life- 
Strategies of Reason, Kluwer Academic Publishers, Dordrecht / Boston / 
London, 2000. 

expresii de limbaj, laconice deşi împodobite — pentru ilustrarea 
mărimii a ceva: „câtă frunză, câtă iarbă”; ori a dificultății actului de 
îndeplinit, urmare a unei puternice dorinţe: „din pământ, din iarbă 
verde”. 

De altfel, nu de puţine ori, natura — ocrotitoare, îndeobşte — 
aduce şi vitregii, punând omul la grele încercări. Eroul trebuie să 
călătorească prin păduri mari cu copaci rasturnati, prin „câmpii 
numai de nisip”, „munţi înalţi, coltorosi şi scorborosi” ori „peste 
munţi de cremene din care tdsneau flăcări de foc, peste păduri 
nemaiumblate şi peste câmpii de gheaţă cu nămeţi de zăpadă”; un 
asemenea cadru constituind prilej de dare la iveală, de dezvoltare şi 
de afirmare a unor trăsături de caracter. 

Simbolistica naturii se cere decriptată (şi) la nivelul viziunii 
cosmice pe care legendele românilor o oferă: pământ şi boltă 
cerească se întâlnesc; astrii sunt personificati; omul comunică şi, 
mai ales, primeşte poveţe, în „popasurile” făcute la Lună, la Soare, 
la Vânt; el îşi face călăuze, pe timp de noapte, stelele, „candele 
atârnate în cer”, se uită „pe cer la drumul robilor, [...] vede cum se 
mişcă fata care duce apa în doniti pe cobilite”™. Mai mult chiar, 
„Greuceanul” se încumetă a găsi „soarele şi luna” pe care nişte zmei 
le furaseră de pe cer“. De multe ori, în basm, semnele pe care le are 
pe trup fata de împărat sunt „soarele în piept, luna în spate şi doi 
luceferi în cei doi umeri”. 

Prin basm, se transmit şi unele explicaţii pe care poporul şi 
le-a construit în legătură cu cosmosul; interesante fiind judecatile de 
valoare etică formulate. Luceafărul de ziuă şi luceafărul de noapte 
este povestea celor doi „fraţi”, cu nume de plante: Busuioc, fiul de 
împărat, şi Siminoc, fiul de rob, care şi-au aflat sfârşitul într-o 
fântână. Drumul „obicinuit” al Soarelui este imaginat, în povestea 
Porcul cel fermecat, astfel: „dimineaţa stă în poarta raiului, şi atunci 
este vesel şi râde la toată lumea. Peste zi este plin de scârbă, fiindcă 


°° Petre Ispirescu, Ciobdnasul cel isteţ sau furloaiele blendei, în vol. Legende 
sau basmele românilor, Editura Facla, Timişoara, 1984, pp. 185-193. 
% Petre Ispirescu, Greuceanul, op. cit., pp. 166-174. 

vede toate necuratiile oamenilor şi d-aia îşi lasă arsita aşa de cu 
zăpuşeală; iară seara este mâhnit şi supărat, fiindcă stă în poarta 
iadului”. Personificate apar şi stările din cursul unei zile-nopti; 
„Murgilă”, „Miazănoapte”, „Zorilă” sunt opriţi în loc de „voinicul” 
care reușește să îl omoare pe „balaurul cel cu şapte capete”, 

Natura devine metaforă pentru virtutea — cale de mijloc între 
extremele ţinând de viciu, în sensul consacrat de etica lui Aristotel, 
cu care consonează total spiritualitatea morală românească: una a 
bunei măsuri, a echilibrului, a armoniei; de urmărit, spre exemplu, 
în basmul Voinicul cel fără de tată, în care eroul „se întâlneşte cu 
trei inşi. Pasămite erau Vântul, Căldura şi Gerul”. Şi, dintre aceştia, 
„voinicul” salută „cu plecăciune” Vântul, dovedind înțelepciunea, 
cumpătarea de a alege ceea ce poate ţine media între opuşi: vântul 
poate atenua si arsita, şi frigul, exagerate. 

Cosmizarea caracteristică legendelor româneşti implică şi 
divinitatea. Prezenţa transcendentului divin însoţeşte permanent 
umanul din poveste. Si aceasta, în felul propriu al credinței religioase 
creştin-ortodoxe a poporului român, care activează în individ, fără 
urmă de fanatism, un complex de însușiri; respectiv, un 
comportament al bunătății, iubirii, speranței, al dreptății, 
generozitatii, milosteniei, iertării. Dumnezeu este o permanenţă 
absolută în sufletul eroului. De multe ori, acesta isi găseşte tăria 
tocmai prin credinţa şi ruga către divinitate, care îi oferă sprijin 
moral, orientare bună şi cu folos, judecată dreaptă. 

Relaţia om-Dumnezeu este specială pentru sufletul românesc. 
Este un fel de apropiere între două fiinţe care se ascultă reciproc. 
Nu de puţine ori, Dumnezeu este adus în basm sub forma unui glas 
ori chiar în chip de om, ca un bătrân care apare în „calea” eroului, 
care îi află frământările, îi apreciază trăsăturile lăudabile — când 
acesta le dovedeşte —, îl ajută să îşi împlinească dorinţele — atât de 
omeneşti, ca „bogăţia” şi „nemurirea”: „A fost odată un om, si el în 


” Petre Ispirescu, Porcul cel fermecat, op. cit., pp. 42-52. 
% petre Ispirescu, Balaurul cel cu şapte capete, op. cit., pp. 151-156. 
* petre Ispirescu, Voinicul cel fără de tată, op. cit., pp. 91-101. 

toate zilele se ruga lui Dumnezeu ca sa-i dea bogatie. Rugaciunile 
sale cele multe şi dese găsiră pe Dumnezeu, într-una din zile, în 
toanele cele bune, şi-l ascultă. Ajuns bogat, el dorea să nu mai 
moară...»1%. Cel mai frecvent, însă, ruga către divinitate conţine 
dorinţa întru rezistenţă, tărie, vitejie, iscusinta, pentru ca eroul să 
poată duce la bun sfârşit fapte deosebite în ordinea virtuții. 

O mare varietate de semne este pusă în joc; semne care merită 
a fi considerate, interpretate, trădând şi ceva din obiceiurile unui 
popor pentru care real şi fantastic se armonizează perfect. 

Tălmăcirea visurilor pe care le au personajele, pătrunderea 
înţelesului unor schimbări suferite de anumite lucruri — „Greuceanul” 
şi fratele său, înainte de a se despărţi la o răscruce de drumuri, isi zic: 
„Atunci când basmalele vor fi rupte pe margini, să mai tragă nădejde 
unul de altul că se vor mai întâlni; iară când basmalele vor fi rupte în 
mijloc, să se ştie că unul din ei este pierit”; şi: „Acela din noi, care 
s-ar întoarce mai întâi şi va găsi cuțitul ruginit, să nu mai aştepte pe 
celălalt, fiindcă aceasta înseamnă că a murit”! —, limbajul propriu- 
zis — nu rareori, esopic şi paremiologic, punând în funcţiune 
terminologia prețioasă a „psihologiei poporane”!%, cu semnificaţii 
etico-filosofice: „a purta sâmbetele cuiva”, „a pleca în dorul lelii”, „a 
fi dus cu minţile”, „a apuca într-un noroc”, „a-şi pierde (ori nu) 
cumpătul”, „a (se) face (ori nu) de ocară”, „a i se umple inima de 
mândrie”, „a arăta multă cinste”, „a(-l) petrece cu drag”, „a nu-şi 
băga sufletul în păcat”, „a munci în sec”, „a se sfârşi de dorul cuiva”, 
„a omeni” etc. Semnificatii, în aceeaşi factură, se desprind şi din felul 
în care se fac „urările”; de pildă: „mergi cu bine / sănătate”, 
„Dumnezeu să te aibă în pază”, „de unde dai, să izvorasca”; ori din 
acele sfaturi date de către cei mai în vârstă, precum acel „moş 
încărcat de zile, uitat de moarte şi de Dumnezeu”, şi mai „cu 
pricopseala” într-înşii, aşa cum apar şi în noianul de zicători — 
maxime populare —, de tipul: „S! s! s! tăcere, tăcere. / Cine spune 


100 petre Ispirescu, Glasul morţii, op. cit., pp. 318-320. 

multe, piere”; „a se ţine norocul după cineva ca pulberea după câini”; 
„Până nu se loveşte cineva cu capul de pragul de sus, nu-l vede pe cel 
de jos”; „pe unde iese cuvântul, iese şi sufletul”; „de omul dracului să 
dai şi să scapi”; „cine se pripeşte, se pârleşte”; „norocul când pică 
omului, atunci să ştie să-l apuce şi să-l păstreze”; „vorba vorbă 
aduce” iar „cine tace, merge în pace”. Este o lume a cuvintelor cu 
tâlc, generatoare a unui discurs al dialecticii „bine - rău”, „divin - 
diavolesc”, „destin - întâmplare”, „omenesc - supraomenesc”; 
totdeauna purtând o învățătură etico-practică: „Omul este dator să-şi 
cerce norocul o dată, de două ori, mult de trei ori, [...] şi acela care 
face aşa este om cu minte. Cel ce însă umblă mereu cercând, este un 
nesăbuit căruia trebuie să-i lipsească vreo doagă”; sau: „la orice 
nevoie mintea să fie pironită la Dumnezeu, de unde ne vine tot binele 
şi tot ajutorul”; şi: „vezi că dracul n-are de lucru, el nu face biserici 
ori puțuri pe la răspântii” etc. 

Învățătură morală izvorăşte si din ghicitorile formulate în 
multe din basmele româneşti — semn vădit al ingeniozitatii şi al 
capacităţii omului de a afla soluţii pentru a ieşi din situatii-limita —, 
din pildele — în care naraţiunea fiinteaza —, precum şi din îndemnuri 
explicit rostite: „de astă dată ţi s-au împlinit toate poftele. Păzeşte-te 
în viata ta a nu mai pofti lucruri peste puterea ta, căci nu vei pati 
bine” ®, 

Tot la nivelul limbajului, semantica numelor proprii, uneori a 
titlurilor diferitelor legende, trimite în orizontul eticului: ,,Fat-Fru- 
mos” este prototip pentru frumusețea fizică, dar si morală; la fel, 
„Zâna Zânelor”. Eroii sunt fii / fiice de împărat, dar si oameni simpli, 
în ordinea socială. Există o mare varietate tipologică, de altfel, ca 
vârstă, ocupații, stare materială, caracter etc., cum reiese si din 
titlurile poveştilor: Aleodor împărat, Fata de împărat si fiul văduvei, 
Ciobănaşul cel isteţ sau furloaiele blendei, Fata moşului cea cu 
minte, Fata cu pieze rele, Bărbatul cel harnic, Bogdan Viteazul, 
Găinăreasa, Hoţu împărat, Baba cea înțeleaptă, Prâslea cel voinic şi 
merele de aur, Zâna munților, Fata săracului cea isteață, Voinicul 


103 petre Ispirescu, Lupul cel năzdrăvan si Făt-Frumos, op. cit., pp. 66-67. 

cel cu cartea in mână născut etc. Sunt şi titluri care concentrează 
substanţa filosofico-morală a basmelor: Tinerețe fără bătrâneţe si 
viata fără de moarte, Sufletul, Poveste ţărănească, Insir-te 
mărgăritari, Numai cu vitele se scoate sărăcia din casă, anunțând 
prezenţa „minunii” şi „cosmizarea”: Broasca ţestoasă cea fermecată, 
Făt-Frumos cu păr de aur, Pasărea măiastră, Copiii văduvului si 
iepurele, vulpea, lupul şi ursul, Balaurul cel cu şapte capete ş.a. 

O fascinatie aparte creează simbolistica numerelor, amintind, 
într-un fel, de filosofia legată de numele lui Pitagora, prin frecvenţa 
numerelor perfecte sau care au semnificaţii deosebite, ca 
participatii, în ultimă instanţă, la unitate, la Unul. 

Astfel, se remarcă ubicuitatea lui „trei”: trei sunt fiii / fiicele 
de împărat, surorile / fraţii, oamenii, zânele, zmeii, ursitoarele, 
încercările, întâlnirile, opririle în „călătoria” personajului principal. 
„Trei zile şi trei nopţi” ţine pe-trecerea în lume şi cu lumea; trei zile 
ar mai fi avut „cel fermecat” până la încheierea blestemului care, 
nedus până la capăt, atrage o prelungire a acestuia pentru încă trei 
ani; trei sunt „rodiile aurite”, trei sunt obiectele — gresie, basma, 
perie sau săpun, pieptene, inel — care se transformă, miraculos, în 
obstacole pentru urmăritori, îndepărtând sau cel puţin întârziind 
pericolul pentru erou. Trei sunt lipsurile cu care se confruntă 
„Voinicul”: „foamea, setea şi nesomnul”. Trei sunt formele de 
luptă: „în buzdugane să ne lovim, în săbii să ne tăiem, în luptă să ne 
luptăm”. Trei sunt săgețile pe care „le dete Prâslea până atinse pe 
hoţul merelor de aur”, şi tot atâtea sunt săgețile trimise în înaltul 
cerului de fraţii care primesc judecata divinității. Cifra trei apare 
reiterat: „Trei ani şi trei luni si trei zile tinu călătoria lui Făt- 
Frumos”; ea apare ca numeral: abia „a treia” fiică sau „al treilea” 
fecior dovedeşte însuşiri deosebite. Multiplicat, „trei” apare ca un 
nou set de numere: nouă, doisprezece, doudzecisipatru, beneficiind 
de un rol însemnat; cum, de altfel, se întâmplă şi cu cifra șapte. 

Basmele noastre dau la iveală un spectacol arithmo-semeio- 
nic, având generoase deschideri filosofico-morale. 

lată, un mult semnificativ fragment de legendă iscată de 
găsirea a trei boabe de mazăre de către eroul care va deveni Măzărel 

Împărat; acord, pe mai multe voci, prin cel puţin rezonanța care 
înseamnă, în fond: ontologie, gnoseologie, etică, logică, teologie, 
estetică etc. Este vorba despre cele nouă întrebări-problemă şi 
răspunsurile la ele, din povestea care poartă numele eroului, amintind 
de legătura lui intimă cu natura. Este o confruntare între Dumnezeu 
şi diavol, încheiată cu victoria celui dintâi. Lumi diferite, în esenţa 
lor, se împletesc; în joc, se găsesc „pozitivul” — eroul care este bun, 
inteligent, milostiv — şi „negativul” — „oamenii roşii”, despre care se 
şi spune, în popor, că nu sunt de încredere şi, în consecinţă, trebuie 
ocoliti. Destinul este marcat de momente de răscruce, în care eroul 
trebuie să facă legământ (chiar cu diavolul), acceptând o alegere 
condiţionată. Ghicitorile, care îi sunt puse, aduc şi un ton de glumă, 
dar ele merg la fundamente, la cunoaşterea a ceea ce este şi a rostului 
etic a ceea ce trebuie să fie. În veşmânt artistic atrăgător, nelipsindu- 
le o anume ironie, sunt formulate judecăți de valoare, ca învăţătură 
desprinsă din experienţa vieţii umane şi din ordinea firii, din mersul 
lucrurilor. Interesante semnificaţii, puse în corespondență cu omul, 
capătă numerele: trei, şapte, nouă. Răsplata pentru orice faptă 
săvârşită este una cu dreptate, aparţinând Judecătorului Suprem, care 
exprimă şi o poruncă-îndemn pentru un fel, omenesc, de-a-fi, după ce 
va fi primit cuvenita mulțumire din partea fiinţei umane pentru 
ajutorul dat întru libertate si demnitate. Si, iată, din textul poveștii: 
„— Ce a fi Una? — Una este luna, răspunse bătrânul. — Tu esti, 
Doamne? — Crăpi, drace. — Ce a fi Două? — Doi ochi, la capul omului, 
bine vede... —... Trei? — Unde sunt trei fete mari în casă, coada să 
nu-ţi bagi. [...] — ...Patru? — Carul cu patru roate bine îmblă. [...] — 
Cinci? — Palma cu cinci degete bine te izbeşte. [...] — ...Şase? — 
Fluierul cu şase găuri bine răsună. [...] — ... Şapte? — Unde sunt şapte 
fraţi, să nu te amesteci în trebile lor. [...] — ... Opt? — Plugul cu opt 
boi, bine răstoarnă tarine. [...] — ...Nouă? — Unde sunt nouă fete mari, 
casa rămâne nemăturată. [...] A doua zi, [„Măzărel împărat”], 
multumind lui Dumnezeu că l-a mântuit şi l-a scăpat de ruşine, un 

glas dulce s-a auzit, zicând: — Mila ce ai avut — de sărăcie te-a 
mântuit. Fii totdeauna milostiv”!™. 

Fiecare în parte, cât şi în ansamblul lor, legendele sau 
basmele românilor constituie o admirabilă revelare a ceea ce poate 
fi un model uman. 

Eroul de basm are trăsături general-umane — cu care este 
înzestrat din naştere sau pe care le dobândeşte de-a lungul 
„călătoriei” sale —, trăsături care ating aproape perfecțiunea în 
registrul idealului moral. El întruchipează, în fapt, îndrăzneala unui 
ideal uman. 

Frumuseţea fizică — de cele mai multe ori, ieşită din comun, 
încât „la soare te poţi uita, dar la dânsa / dânsul ba” — este in 
consonanta deplină cu frumusețea morală. Cumva, basmul 
românesc dă seama de o teză a psihologiei moralității legată de aşa- 
numitul „stereotip? cum că „cine este frumos este bun”; fiecare 
dintre noi, în interrelationarea psiho-socială, simtindu-ne „atraşi de 
indivizii frumoşi nu numai pentru că interacţiunile cu ei sunt 
agreabile, recompensatoare, dar şi pentru că, în general, îi credem 
inteligenţi, sensibili, morali. Pe scurt — observa Stefan Boncu -, 
avem tendinţa de a asocia frumuseţii fizice caracteristici pozitive de 
personalitate. Un chip frumos este semnul unei frumuseți 
interioare”!%, Eroul de basm fixează în mod convingător plinătatea 
de sens a unei astfel de evaluări; de altminteri, îndeobşte confirmată 
în viaţa reală. 

Un tip de personalitate impresionant se afirmă atât pe 
palierele psihicului, cât şi pe cele ale atitudinii şi comportamentului. 
Cugetul personajului principal este curat, gândul său nu este atins 
decât de adevăr, dar si de inteligenţă, de istetime, agerime a minţii, 
iscusință nuanţată; care, în situaţii extreme, în lupta cu „răul”, 
apelează şi la viclenie; dar, numai atât cât e nevoie. Este un cuget 
cultivat prin învățătură de viaţă; eroul învaţă foarte repede şi foarte 

mult, învaţă de la toate, ba chiar de toate; precum acel fiu de 
împărat, trimis să deprindă toate meseriile, inclusiv pe aceea de 
hot”; căci, „a fi bun domnitor şi drept, trebuie să ştii totul”1%; 
deschis fiind spre cunoaşterea lumii şi spre autocunoastere, „şi cu 
bune şi cu rele”, pentru a dobândi o adecvată înţelegere şi 
concepere a faptei. Cumpătarea îl fereşte de multe „rele” sau îl 
scoate din încurcături, aşa cum se întâmplă şi cu „fata sărmanului 
cea isteata, [...] mai tăcută şi cu judecată”. Buna măsură, dovedită, 
împiedică eroarea de supra-, ori de sub-evaluare a posibilităţilor. 

Rational şi intuitiv — se susţin mutual in făptura eroului. 
Acesta este înzestrat cu cele mai alese sentimente: capacitatea de a 
iubi — până la sacrificiu — şi de a-şi atrage iubirea celorlalți — prin 
vorba şi purtarea cuviincioase, prin „facere de bine”, „robind toate 
inimile”; bunătatea, mărinimia, mila, dovedite în relaţia cu cele mai 
felurite fiinţe; hărnicia, modestia, indiferent de rang social — fiice / 
fii de împărat iau înfăţişarea unor oameni de rând, cu îndeletnicirile 
acestora, integrându-se firesc în comunitatea lor; înțelegerea 
datoriei, respectul, spiritul de dreptate, responsabilitatea, activate 
în vederea păstrării bunelor rânduieli, pentru multumirea şi fericirea 
celorlalţi; devotamentul, credința, recunoştinţa, prietenia etc.; toate 
acestea fac noblețea demnă de admirat si de urmat ca exemplu. 

Cu totul remarcabilă este voința fermă pe care o 
demonstrează eroii de basm. Este voința exprimată în chiar 
asumarea liberă şi cu răspundere a unui destin — ştiut, dinainte, a fi 
cu multe şi grele ostilitati. Este voința de a duce până la capăt 
gândul, vocea inimii şi fapta; cu orice preţ, cu orice efort. 

Eroul de basm întruchipează, în fond, omul cu dorinţele şi 
frământările, cu îndoielile şi cu temerile omeneşti, cu puterile si 
limitele sale; dar, de un curaj extraordinar. 

Uneori, greşeşte şi el; însă, are tăria să se îndrepte, să îşi 
depăşească propriile bariere. 

Valoarea de exemplaritate este dată de ceea ce el este şi 
devine, fără a dezarma în fata obstacolelor şi esecurilor, a ispitelor, 

a rautatii celorlalti, a trufiei, invidiei — inclusiv, din partea fratilor; 
impunându-se, în cele din urmă, ca un învingător, prin cunoaşterea 
şi practicarea virtuţii, prin alegerea dintru început de a trăi de 
partea acesteia. 

Eroul este un tip de personalitate elevată, un caracter, cu 
adevărat, „de poveste”; atragandu-si binemeritata laudă a contempo- 
ranilor şi, de asemenea, pomenirea „numelui cel bun” după moarte; 
asigurându-şi nemurirea în orizontul eticului. 

Expresie a geniului creator al poporului român, legendele sau 
basmele sale reprezintă un cadru de manifestare a Omului, care se 
regăseşte în individualitatea şi universalitatea umanului / a omeniei 
din el; cu liniştea şi conflictele sufleteşti şi actionale inerente oricui 
îi este dat a trăi în această lume. 

Merită a sublinia concretizarea unui principiu, cu valabilitate 
generală, afirmat cu distincţie în ethosul românesc, anume: 
principiul echităţii. Egalitatea de şanse — în chiar tonalitatea a ceea 
ce un etician contemporan a consacrat prin formula principiului 
„vălului ignoranței”! — este acordată celor mai felurite categorii 
umane; eludat fiind orice tip de discriminare. Povestea distinge, dar 
mai cu seamă unifică în virtute: feminin şi masculin, împărați si 
oameni de rând, conducători şi supuşi, tineri şi bătrâni, învăţaţi şi 
oameni simpli, bogaţi şi săraci. Se întâlnesc, aceştia, şi stabilesc 
între dânşii legăturile cele mai intime şi mai trainice; importanţa 
capitală revenind valorii, calității proprii. 

Legendele sau basmele românilor sunt un semnificativ prilej 
de identificare a valentelor omului în ordinea eticului, în genere; 
atestând, totodată, ceva din forţa organică a spiritualităţii unui 
neam, cu sufletul şi ritmul său, cu vitalitatea specifică. Poveştile 
acestea dau seamă de acel „actor în lume” care este poporul român; 
aşa cum este el, cu meritele şi păcatele sale; dar, şi aşa cum se 
imaginează el a fi, proiectându-se în sensul unui de dorit şi trebuie 
să fie mod de viata. 


107 Cf. John Rawls, A Theory of Justice, Harvard University Press, Cambridge, 
MA, 1971. 


CRAMPEIE DIN LOGOSUL EMINESCIAN, 
SUB ISPITA ETICULUI 


O permanenta luare aminte la ,,Arheul” suprem al culturii 
române, acela care ne este temei, reazem şi bună aşezare în esenţă, 
totodată culme pentru fanocratia spiritualităţii şi moralității noastre 
— Mihai Eminescu — se cuvine, însoţită de necesitatea cunoaşterii şi 
asimilării sale continue. 

Încercăm, aici, o respirație pentru „steaua singurătăţii” care 
ne luminează destinul, o întâlnire cu Întâmplarea-Minune care a fost 
dată neamului românesc prin „cel mai cult poet roman” — cum l-a 
numit George Călinescu'% pe autorul Scrisorilor şi Luceafărului, 
„expresia integrală a sufletului românesc”, „cel mai strălucit 
reprezentant al minţii româneşti creatoare în timpurile moderne” — 
cum l-a socotit a fi Nicolae Iorga, „conştiinţa de cultură (data 
poporului nostru), de la început, adică din anii formării, si pana la 
capăt, adică până la speculatia ultimă, [...] Poetul, [...] conştiinţa 
noastră cea mai bună, [...] Pedagogul națiunii” — potrivit spusei lui 
Constantin Noica!!9, „ideea Eminescu” — întru care, pronuntandu- 
se, Ilie Bădescu a descifrat elementele unei întregi sociologii!!!, 
„infinitul adevărat de simtire şi de gând al întregului neam 
românesc. [...] o valoare culturală absolută către care îndreptăm 
ierarhiile noastre de adevăr, de bine şi de frumos, la întâlnirea căreia 


1% Cf. G. Călinescu, Istoria literaturii române. De la origini pînă în prezent 
(1941), ediţia a II-a, Editura Minerva, Bucureşti, 1985, pp. 443-475. 

109 N, Iorga, „Eminescu şi generația de astăzi” (1903), în vol. Pagini alese, 2, 
Editura pentru literatură, București, 1965, p. 131. 

110 Cf. Constantin Noica, Introducere la miracolul eminescian, op. cit. 

11 Cf. Ilie Bădescu, Sociologia eminesciană, Editura Porto-Franco, Galati, 
1994. 

ne invesmantam în mantia unei totale primeniri” — zicând astfel, în 
termenii lui Tudor Ghideanu'!* — dacă e să amintim doar câteva 
dintre vocile cele mai autorizate întru interpretarea logosului 
eminescian. 

Întâlnirea cu Eminescu nu poate fi, în adevăr, decât una cu 
întreaga sa operă, în complexitatea, vastitatea preocupărilor atât de 
variate, în integralitatea şi universalitatea poeziei, prozei, 
publicisticii, a caietelor manuscrise, din care izbucneşte geniul 
autorului — „un darsanik (cel care vede), [...] un kavi (poet-intelept), 
în sensul termenilor indieni” în totalitatea cugetării asupra vieţii, 
morţii, nemuririi sufletului....!%. Este, în fapt, o admirabilă 
modelatoare întâlnire cu opera unui om care s-a aplecat întru a 
cunoaşte şi a înţelege domenii dintre cele mai felurite ale culturii, 
cu o „curiozitate multiplă”, în ,,plurivalenta orientărilor [...] ca 
filosof”, şi care ne-a lăsat, „ca un gigantograf de tip Heliade sau 
Haşdeu [...] reflecţii şi idei [...] de o surprinzătoare originalitate şi 
profunzime” — conform aprecierii lui Edgar Papu’"*. 

Doar ceva din „miracolul eminescian” putem prinde, aici, cu 
intenţia punerii în lumină a eticului. 

Suportul prim ni-l oferă chiar dubla perspectivă a operei: 
artistică şi teoretică, a unui permanent ideal în rostire literară — ideal 
al unei ordini, o alta decât cea existentă; ideal pentru ceva ce încă 
nu este, dar care este de dorit să fie şi trebuie să fie! 

Întâlnirea cu logosul eminescian este una pe fundamentalele 
coordonate ale sufletului omenesc: sensibilitate şi gândire — 
„cutremur al nervilor” cu acel „O! te văd, te-aud, te cuget”!15 ori 
„cu gândiri şi cu imagini”; fantezie — facultate dătătoare a libertăţii 
absolute, prea bine ştiută în rosturile ei de către Eminescu: în 


112 Tudor Ghideanu, Filosofia lui Eminescu, Editura Cronica, Iasi, 2004, p. 9. 


113 Amita Bhose, Eminescu şi India, Editura Junimea, laşi, 1978, pp. 19, 35. 
114 Edgar Papu, Scriitor-filosofi in cultura română, Editura Scrisul Românesc, 
Craiova, 1994, p. 24. 

15 Mihai Eminescu, Venere şi Madonă, în vol. Poesii, reeditarea ediţiei 
princeps (1884), Editura Academiei R.S.R., Bucureşti, 1989, p. 47. 

„special, fantasia creatoare. Ea este o putere formatorie cu privire la 
ideal. Ea devine practică. Ea lucrează cu simtiri, pasiuni, 
inchipuiri”’"®; voință, împlinită în însăşi exemplara faptă creatoare, 
care îşi află expresia în cea mai frumoasă rostire românească, în 
limba „veche şi-nţeleaptă”, „cu dreaptă măsură”, în stare a „deosebi 
din fir în fir gândire de gândire”. 

În ansamblul său, logosul eminescian dă seama de autentic 
spirit filosofic, subtil modulat în ceea ce Constantin Barbu identifică 
a fi „treptele”: „receptor”, „conceptor”, „deceptat”, „inceptiv” şi al 
„excepţiei”!!5, în cadrele unei fundamentale dualitati româneşti — 
asupra căreia insistă Tudor Ghideanu!!” — a „realului şi 
imaginarului”, a „eternului şi întâmplătorului”, a „relativului şi 
absolutului”, în permanenta pendulare „transcendental-transcendent”, 
a unei lumi „de dincoace” şi în acelaşi timp „de dincolo”, în 
întâlnirea „facerilor şi desfacerilor”; totul, într-o sinteză, armonizare, 
identitate, în echilibru. In mod implicit sau explicit, distinctiile din 
excelența Glossei, ca şi din Replici, poartă însemnele şi ale unei 
filosofii morale, cu întrebătoarea conştiinţă, lucidă, în tripla raportare 
a omului la sine, la semeni si la cosmos. 

„Minte setoasă de a şti, suflet doritor de a se împărtăşi altora, 
inimă revărsându-se în bunătate, ochi puternici tintind necontenit 
idealul”!*, Mihai Eminescu este exponential şi pentru o metafizică 
morală vertebrată pe om, pe umanul din om, pe virtute(a) care „e 
adevăr, nu cel relativ care constată cum este, ci cel absolut care 


' Mihai Eminescu, Ms. 2257, în Opere, XV, Editura Academiei Române, 
Bucureşti, 1993. 

17 Mihai Eminescu, Cugetări, Agenţia „Litera”, Chişinău, 1989, pp. 48, 46. 

18 Constantin Barbu, „Eminescu esenţial”, în vol. Mihai Eminescu, Opera 
esențială. Cu zece comentarii de Constantin Noica şi Emil Cioran, Editura 
Oltenia / Editura Dionysos, Craiova, 1992, pp. 22-31. 

19 Cf. Tudor Ghideanu, „Mihai Eminescu”, în Istoria filozofiei românești, 
vol. I, ediţia a II-a, Editura Academiei R.S.R., Bucureşti, 1985, pp. 574-618. 
% N. Iorga, „Eminescu şi generaţia de astăzi”, în Pagini alese, vol. 2, op. cit., 
p. 130. 

este”'*', Logosul eminescian este o bună aşezare in cumpătul si 
măsura umanului, cu cele pozitive, dar şi negative; mereu însă, cu 
încredere în sensul valorilor supreme, ideale: Bine, Frumos, 
Adevăr. 

Dincolo de scepticismul celui care a conştientizat atât de acut 
problematica „absolutului” — „tema princeps a metafizicii schitate 
de Eminescu”! —, a „geniului” — nefericit, lipsit de noroc şi „nici 
capabil de a ferici pe cineva” aici, pe pământ; dar având de partea 
sa nemurirea, odată ce „geniul nu cunoaşte nici moarte şi numele lui 
scapă de noaptea uitării”, Luceafărul fiind un impresionant poem, 
în acest sens —, răzbate, totuşi, din opera eminesciană, în totalitatea 
acesteia, ceva din vitalitatea românească, din sănătatea morală a 
românilor. 

Desluşim o continuă afirmare şi o nezdruncinată încredere în 
Om. Deşi „îşi desfăşoară trecătoarea umbră”! în această lume — ea 
însăşi „clipă suspendată-n veşnicie” —, chiar dacă e doar „un punct 
în cartea destinului”, „fiecare om e o-ntrebare pusă din nou 
spiritului Universului. În fiecare om Universul se opinteste”!*’. În 
discuţie, este omul, în dualitatea fiinţei sale; fizic şi spiritual, al 
„omenirii, considerată ca un corp”, dar şi „al Omeniei” care 
reprezintă împlinirea „misiunii sale în lume”1%; ce altceva, dacă nu 
chiar acea „funcţie specifică prin care omul are a-şi demonstra 
excelența în lume: dreté-a”!*”? — după cum vechii greci au desemnat 
conceptul virtuții; iar aceasta, în special, în ipostaza cea mai elevată, 
a iubirii. Deoarece, în cel mai pur spirit creştin, observă Eminescu: 
„Când iubirea este, şi ea este numai când e reciprocă şi reciprocă 


” Mihai Eminescu, Ms. 2257, f. 50-51, în Opere, XV, op. cit. 
2 Tudor Ghideanu, „Mihai Eminescu”, în Istoria filozofiei româneşti, vol. I, 
op. cit., p. 582. 
*3 Mihai Eminescu, Ms. 2275 B, în Opere, XV, op. cit. 
*4 Mihai Eminescu, Sărmanul Dionis, in vol. Geniu pustiu, op. cit., pp. 28-78. 
* Mihai Eminescu, Ms. 2262, in Opere, XV, op. cit. 
* Mihai Eminescu, Ms. 2257, f. 50-51, în Idem. 
?7 Cf. Diogenes Laertios, Despre viețile şi doctrinele filozofilor, traducere de 
C. I. Balmuş, Editura Academiei R.P.R., Bucuresti, 1963. 

absolut, va să zică universală; când iubirea e, cearta e cu neputinţă, 
şi de e cu putinţă, ea nu e decât cauza unei iubiri preînnoite şi mai 
adânci încă de cum fuse-nainte”1%. 

În intimă legătură cu iubirea, distingem, în scriitura emines- 
ciană, frecvente referiri la categoriile morale „bine” şi „rău”. „E o 
axiomă a istoriei, că tot ce e bine e un rezultat al cugetărei generale 
şi tot ce e rău e productul celei individuale”!?. Prezenţa „răului” în 
lume este intuită, în rezonanță cu teza etică a „răului moral 
necesar”, (şi) ca motor în determinarea „binelui”: „Toate au trecut 
pe lume, numai răul a rămas”1%, De asemenea, este prinsă tensiunea 
„bine - rău” şi noţiunea „interesului”: „bine şi rău nu esistă, dacă nu 
esistă obiectul pe care ele să-l respecte sau atace: interesul 
individual”!*!. 

Mihai Eminescu nu pregetă să pretuiasca, prin comparaţie cu 
inteligenţa, caracterul, cultivabil prin educaţie, „sufletul cel 
frumos”, corespondenţa dintre chip şi caracter: „Caracterul 
oamenilor e tipărit în fata lor”12. 

„Căzut e corpul nostru când sufletu-i căzut”, scrie ,,Arheul” 
nostru; căci: „Moralitatea e pentru suflete identică cu sănătatea 
pentru trup”155. 

Virtutea, relaţia drept - datorie, munca şi meritul sunt câteva 
dintre categoriile aduse în judecata de valoare etică, totodată o 
judecată în sfera normativitatii, a unor principii demne de urmat: „e 
o datorie a descoperi pe omul imoral în casa sa, pentru că un 
asemenea om — pe cât timp nimeni nu ştie nimic de el — este în stare 
a fura încrederea celorlalţi şi a se pune în fruntea lor, pe când dacă 
lumea l-ar fi ştiut, ar fi fugit de dânsul, ar fi avut propensiune de 


28 Mihai Eminescu, Ms. 2257, f. 50-51, in Opere, XV, op. cit. 

? Mihai Eminescu, Opere politice, I, op. cit., p. 43. 

°° Mihai Eminescu, Memento mori (Panorama deşertăciunilor), în Poezii, 
vol. 2, „Poezii postume”, Editura Minerva, Bucuresti, 1977. 

3! Mihai Eminescu, Ms. 2285, in Opere, XV, op. cit. 

32 Mihai Eminescu, Ms. 2269, Ms. 2255, Ms. 2258, in Idem. 

33 Mihai Eminescu, Ms. 2276, Ms. 2288, in Idem. 

departare de el, aversiune”1*. Uneori, Eminescu tine să accentueze 
adevăruri majore, precum: „Omenia omenie cere şi cinstea 
cinste”1*5, 

Admirabil argumentată continuu este revelaţia eticului atunci 
când discursul se ridică de la individual la general: „Martirul, eroul 
şi înțeleptul sunt numai trei forme ale uneia şi aceleiaşi substanţe: 
adevărul”!®; nu mai puţin, revelaţia eticului, trecând de la abstract 
la concret(ul) românesc — aproape un leitmotiv în textul eminescian. 

Cunoscându-şi răspunderea, Mihai Eminescu pe-trece logosul 
artistic şi filosofic prin firul istoriei şi al celor mai importante 
elemente ale culturii — „pregnanţa judecății şi [...] curăţenie de 
limbă”; creaţia artistică populară, tradiţiile, obiceiurile, „bătrânele 
şi bunele datini”, „geniul neamului românesc [...] pururea având în 
minte trecutul întreg”? — punând în evidență coordonatele 
sufletului românesc, cu o mare iubire de patrie şi de popor, ca şi cu 
multă nădejde în realizarea idealului pe care îl imaginează încă în 
anii adolescenţei (1867), în poezia Ce-fi doresc eu fie, dulce 
Românie'*. 

Cu spirit realist, acest voievod al sufletului românesc 
surprinde calităţile propriului neam: „Vorbind cu temei, românii 
sunt un popor cuminte şi aşezat, [...] cu simtamantul relativităţii 


adevărului şi binelui”! unul „din cele mai inteligente şi cele mai 


drepte popoare, poporul românesc”!!; dar, nu trece cu vederea 


34 Mihai Eminescu, Ms. 2255, în Idem. 

35 Mihai Eminescu, Ms. 2264, in Idem. 

36 Mihai Eminescu, Ms. 2275 B, in Idem. 

37 Mihai Eminescu, „Influenţa austriacă asupra românilor din Principate” 
(1876), în vol. Publicistică, op. cit., p. 35. 

38 Mihai Eminescu, „| «Geniul neamului românesc»]” (1881), în Idem, p. 323. 
3° Mihai Eminescu, Ce-ţi doresc eu ţie, dulce Românie, în Poezii, vol. 1, 
„Poezii publicate în timpul vieţii”, Editura Minerva, Bucureşti, 1977. 

4° Mihai Eminescu, Ms. 2258, în Opere, XV, op. cit. 

4 Mihai Eminescu, ,,Materialuri etnologice privind in parte si pe d. Nicu 
Xenopulos, criticul literar de la «Pseudo-Romanul»” (1882), în vol. 
Publicistică, op. cit., p. 414. 

metehnele, deplângând starea de sărăcie în care românii au fost 
aduşi printr-o politică străină de ceea ce au ei specific în aspirații şi 
posibilităţi: „Vai de biet Român, săracul! / Îndărăt tot dă ca racul, / 
Nici îi merge, nici se’ndeamna, / Nici îi este toamna toamnă, / Nici 
e vară vara lui, / Şi-i străin în tara lui.*1? 

Pamfletarul politic, gazetarul de la Timpul, atrage atenţia 
asupra degenerării celor mai nobile facultăţi, asupra riscului 
pierderii „zestrei sănătăţii fizice şi morale” a românilor, prin abisul 
creat între trecut şi prezent. Eminescu se exprimă vehement 
împotriva corupţiei, a „tendinței de a câştiga lesne şi fără muncă”; 
frecvent, el se pronunţă împotriva „mediocrităţii şi a şiretlicului”. 

Mihai Eminescu reliefează marea lecţie a istoriei, spre a ne 
înţelege aşa cum suntem şi, mai cu seamă, spre a înţelege de ce 
suntem astfel şi nu într-altfel; de unde, si obsesivul imperativ al 
unei îndreptări a ţării pe baza tradiţiilor istorice, „păstrând firea 
noastră românească”, în temeiul normelor si principiilor — scrise 
şi nescrise — de viaţă morală, al valorilor binelui, dreptăţii, intelep- 
ciunii statornicite „în curgerea vremilor”, ţinând de ethosul 
poporului român. 

Respingând acel „tacâm de oameni” cu „temperamente 
aventuroase, [...], [cu] oarba încredere in fagaduinte măgulitoare si 
deşarte”, care procedează fără chezăşie, fără a-şi pricepe respon- 
sabilităţile!““, Eminescu nu se rezumă doar la a constata o stare de 
fapt şi la a face o critică pertinentă; ci, el gândeşte la, şi chiar 
propune, un drum viabil de urmat, acela al „deprinderii la munca 
fizică şi spirituală”!%5; respectiv, calea „muncii şi meritului” — 
pârghii ale progresului, sub semnul „iubirii trecutului, fără de care 
nu există iubire de ţară”!%5, Este un sens bine figurat al 


4 Mihai Eminescu, Doină, în Poesii, op. cit., p. 176. 

43 Mihai Eminescu, „LTradiţii istorice]” (1879), în vol. Publicistică, op. cit., 
p. 214. 

+ Mihai Eminescu, „[«Un program de politică exterioară»]” (1880), în vol. 
Publicistică, op. cit., p. 294. 

4 Mihai Eminescu, „[ «Puterile vii ale natiei»]” (1876), în Idem, p. 36. 

“5 Mihai Eminescu, ,,[«Cultul trecutului»]” (1880), in Idem, p. 267. 

patriotismului, prin ideea continuitatii temporal-istorice, a legaturii 
legice dintre tradiţii şi inovaţii, în termenii unei filosofii morale a 
întregului şi părţii, a actualului şi virtualului, în orizontul unui ideal 
de dezvoltare: „în viaţa unui popor, munca generaţiilor trecute, care 
pun fundamentul, conţine deja în ea ideea întregului. Este ascuns în 
fiecare secol din viaţa unui popor complexul de cugetări care 
formează idealul lui, cum în sâmburele de ghindă e cuprinsă ideea 
stejarului întreg”. 

Pe-trecerea logosului eminescian „în labirintul istoriei”, prin 
„memoria şi cultul trecutului” — „trecutul, ca oglindă a viitorului” — 
îşi are îndreptăţit rost pentru strădania întru cunoaşterea şi 
înțelegerea ethosului românesc. Să luăm aminte la chiar notele 
autorului: „Ca să aibă cineva o idee despre caracterul românilor 
trebuie să tie seama [...] de dezvoltarea istorică” a acestui „popor 
eroic [...] de plugari şi păstori”. „Viteaz în războaie, muncitor şi 
cinstit în timp de pace, grăitor de adevăr, glumet şi senin, drept şi 
bun la inimă ca un copil, poporul românesc nu e capabil nici de 
trădare, nici de infamie”1%5. 

Punct de sprijin în îndreptarea morală, consideră Eminescu, 
trebuie a afla în acela care ne este păstrătorul de drept al identităţii 
naţionale, acela pe care l-am numit a fi „arhetipalul” pentru 
structura sufletească românească: „ţăranul”. Țărănimea reprezintă 
„Singura clasă pozitivă, pe al cărui spate trăim cu toţii”; este „clasa 
cea mai pozitivă din toate, cea mai conservatoare în limbă, port, 
obiceiuri, purtătorul istoriei unui popor, natia în înţelesul cel mai 
adevărat al cuvântului”! Este, aşadar, „ţăranul român”, pe care 
Mihai Eminescu l-a cunoscut îndeaproape, observându-i caracterul, 
după cum chiar el mărturiseşte: „Întâmplarea m-a făcut ca, din 
copilărie încă, să cunosc poporul românesc, din apele Nistrului 


'4 Mihai Eminescu, Opera politică, I, op. cit., p. 43. 


48 Mihai Eminescu, Ms. 2257, f. 420-421, în Opere, XV, op. cit. 
49 Mihai Eminescu, „Influenţa austriacă asupra românilor din Principate” 
(1876), în vol. Publicistică, op. cit., pp. 33, 34. 

începând, în cruciş şi-n curmezis, pân-în Tisa şi-n Dunăre”. Iată, 
serioase motive care i-au susținut lui Eminescu neclintita iubire 
pentru neamul său, cu toate cele „bune si rele”, având înţelegerea 
limpede a demoralizării societăţii româneşti din vremea sa, 
„putrejunea morală” a acesteia, în dependenţă cu „răul social înainte 
de toate, cu declasarea şi relele economice”. După cum se exprimă 
Eminescu, el însuşi stând ca exemplu, „inimă foarte caldă şi minte 
foarte rece se cer de la un patriot, chemat să îndrepte poporul său, şi 
fanatismul iubirii patriei, cel mai aprig fanatism nu opreşte de fel ca 
creierul să rămâie rece şi să-şi îndrepte activitatea cu siguranţă, să 
nimicească adevărata cauză a răului şi să o stârpească cu statornicie 
de fier”! 

O serie de trăsături definitorii ethosului românesc sunt 
manifeste atât în opera artistică eminesciană, cât şi în cea teoretică. 
Adesea, apar: „libertatea”, „solidaritatea? — acel „etern laolaltă şi 
împreună” —, capacitatea de apropriere, cu o ,,intelepciune” aparte, a 
lucrurilor şi a vieţii, în relativitatea, eternitatea, infinirea, dar şi în 
constanta de fond, a lui Archaeus, în mişcarea „ondolantă” 
imaginată şi în „insula lui Euthanasius”%2; nu mai puţin, un anume 
„echilibru” — pe care istoria lor li l-a impus românilor, tocmai 
pentru a nu se pierde —, „cosmicismul” — atât de impregnat poeziei 
lui Eminescu -, „înclinația către frumos” — vădită în arta populară, 
din care transpare un „spirit original şi proaspăt”, uneori 
„melancolic si grav”, satiric, „dar nu abrutizat”, în ciuda 
încercărilor istoriei. 

Cu fermă convingere în potenţialul „creşterii morale a 
generaţiilor care vin”, gândul şi cuvântul lui Mihai Eminescu, în 
unicitatea şi sublimul la care s-au înălţat, constituie o semnificativă 
afirmare a demnităţii spiritualităţii româneşti, prin recunoaşterea 
sinelui în distincţia valorilor caracteristice. Si, tocmai astfel, cu 


150 Mihai Eminescu, „Materialuri etnologice privind în parte si pe d. Nicu 


Xenopulos, criticul literar de la «Pseudo-Românul»” (1882), in Idem, p. 414. 
'S! Mihai Eminescu, Opera politică, I, op. cit., pp. 47-48. 
15 Cf. Mihai Eminescu, Cezara, în vol. Geniu pustiu, op. cit., pp. 87-122. 

plusul dat de „adâncimea de impresionabilitate” a faptuirii artistice, 
în stare de înscriere — cu un minim, dar necesar orgoliu — în 
universal. 

Stăruind asupra „Manuscriselor eminesciene”, ne îngăduim a 
sesiza posibilitatea configurării unui cod etic — în ultimă instanţă, a 
unui cod pentru „viața buna”, pentru sănătatea, echilibrul, armonia, 
ordinea ziditoare a fiintarii noastre. 

„Trăirea întru mister şi revelarea acestuia” — spre a vorbi în 
limbajul lui Lucian Blaga — dobândeşte un spor de luminozitate, 
de cuprindere a ceva din miezul fiintarii specific-umane, din „lucrul 
în sine” kantian, din „ontopoiesis-ul Logosului si al Conditiei 
Umane” definitoriu filosofiei de anvergură a Annei-Teresa 
Tymieniecka’™. 

Un cod etic — sau, mai degrabă, o provocare în acest sens — 
îndrăznim a pune în pagină; un cod etic, adică un ansamblu de 
precepte, exigente, deopotrivă doruri întru idealul „vieții bune”, o 
serie de „datorii” concepute in deschisul areteic, al ,,virtutii” — în cel 
mai plenar înţeles, ca expresie a funcţiei noastre specifice şi a 
capacităţii noastre de a o activa. 

Aşadar, un cod, ca organon-ghid, atât de necesar în efortul de 
a ne înscrie pe un curs anabasic al petrecerii noastre prin această 
lume, poate fi construit. 

Fireşte, am selectat doar câteva dintre cugetările care au 
neliniştit spiritul lui Mihai Eminescu; şi, în care, dincolo de vreme — 
asemenea conţinutului onto-etic al sentintelor care vor fi fost 
înscrise, în sec. VIII-VII î.Hr., pe frontispiciul Templului lui Apollo 
din Delphi —, putem identifica, în instrumentalizarea de actualitate, 
elemente ajutătoare în toposul unei lumi atât de artificializate, „la 
răscruce” şi „plină de riscuri”, haotică, înstrăinată de propria ei 
esenţă; Eminescu fiindu-ne, cu adevărat, „deschizător şi luminător 


3 Cf. Lucian Blaga, Opere 8: Trilogia cunoaşterii, Editura Minerva, Bucureşti, 
1983. 

154 Cf. Anna-Teresa Tymieniecka, Logos and Life, Books 1- 4, Kluwer 
Academic Publishers, Dordrecht / Boston / London, 1988 - 2000. 

al drumului”, întru un real deloc încurajator, „în faţa unei lumi cu 
semn ontologic negativ, a unui real supus descresterii, în condiţiile 
in care descreşterea însăşi este reală”!55. 

Fără pretenţia unui comentariu de pretiozitate, ne îngăduim, 
aici, a aduce în atenţie mărcile latente ale textului eminescian — 
deşi, nu de puţine ori, într-o claritate semantică impresionantă —, 
mărci în stare a ne ordona existenţa la nivel individual şi comunitar, 
în „bătaia oscilatorie” „continuu - discontinuă”, „înăuntru - în 
afară”, de căutare a „bunei căi de mijloc”?”®. 

Iată, potrivit lui Eminescu: „Ursirea unui suflet este corpul. 
Datoria lui [este aceea] de a-l conduce pe acesta în virtute” 157; 
virtutea, areté-ea omului — fiind tocmai „dreptul nepus în 
discutiune, [...] echilibrul, [...] sănătatea în corp”*®. Ce lecţie mai 
bună, în cheie etică, întru explicitarea umanului, am putea afla? Pe 
acelaşi portativ, partitura se imbogateste cu îndemnul de a pretui si 
de a exploata, constructiv, „starea de linişte”? starea de 
„echilibru”, de „armonie”, de „măsură în toate”! 

Cadrul larg este aproape unul al poruncii întru „educație 
permanentă”, care să devină „O constantă deprindere la economie 
de puteri şi la aplicarea lor pentru obiecte cari merită să le 
cheltuim”’®’, cu temei în dezvoltarea necontenită a cugetului si în 
aprecierea cuvenită a ,,ideii”; luând aminte că „Ideea, cum vine, 
trebuie scrisă”!S!; cu pricepere a faptului că e necesară întreținerea 
reflectiei filosofice înseşi; odată ce „Filosofia are un scop social” ®. 
Totul, în câmpul acțiunii sădite pe „dreptul si puterea de a munci”, 


pe imperativul punerii în valoare prin „muncă constantă; [întrucât] 


55 Ilie Bădescu, Sociologia eminesciană, op. cit., p. 43. 
5 Cf. Vladimir Jankélévitch, Le paradoxe de la morale, Editions du Seuil, 
Paris, 1981. 
57 Mihai Eminescu, Ms. 2262, in Opere, vol. XV, op. cit. 
58 Mihai Eminescu, Ms. 2257, in Idem. 
°° Mihai Eminescu, Ms. 2275 B, in Idem. 
5 Ibidem. 
5! Mihai Eminescu, Ms. 2258, în Idem. 
62 Mihai Eminescu, Ms. 2267, in Idem. 

dacă nu muncim, rămânem asemenea confratilor noştri, 
dobitoacelor”’®. 

Valoarea „libertăţii” — născută în gândirea Eladei, şi care a 
reizbucnit în perioada moderna, fiind atât de intens clamată in 
timpurile noastre — îşi găseşte apreciere ca „facultatea de a dispune 
dupa inspiratiunea propriei noastre judecăţi de puterile noastre 
mecanice şi intelectuale”!%. Se cere a fi, aceasta, completată de 
„responsabilitatea” ajunsă chiar „principiu” într-o „etică la distan- 
ță»1%, de care cu adevărat are nevoie omul contemporan, singur în 
fata efectelor dezastruoase pe care le-a provocat vieţii naturii şi pe 
care trebuie, acum, să le suporte. 

Autentica înţelegere a „libertății? nu poate fi făcută 
independent de înţelegerea adevărului că „Legile sunt viaţa 
naturei”; iar omul, ca parte din natură, are nevoie de ,,legi” pentru o 
„viaţă bună”; de la natură tocmai putând el învăţa — dar, numai dacă 
şi vrea! — o atare ,,intelepciune”. 

Totodată, punerea în act a aceleiaşi „libertăți? implică o 
veritabilă cultură a „simțului istoric”; încât, omul să se poată 
„scutura din somn” şi să fie capabil de guvernare", 

Pentru individul supus relei „fascinaţii” a banului, aşa cum 
prea lesne individul începutului de veac XXI d.Hr. are a se 
recunoaşte, o „datorie prima facie” — uzând de terminologia lui 
W.D. Ross!” — este aceea de a se feri a-și lăsa cu totul, sau prioritar, 
fiintarea sub tutela banilor. Pericolul a fost corect intuit de 
Eminescu, spre finele secolului al XIX-lea d.Hr., atunci când nota: 
„cel mai strălucitor dintre fluxurile timpului nostru orientat în sens 
material rămâne totuşi banul, iar strângerea lui masivă şi cât mai 
fără trudă cu putinţă îl reprezintă pe diavol, apărut tocmai în aceste 


* Mihai Eminescu, Ms. 2267; Ms. 2225, in Idem. 

64 Mihai Eminescu, Ms. 2270, in Idem. 

°° Cf. Hans Jonas, Le Principe Responsabilită. Une éthique pour la civili- 
sation technologique, CERF, Paris, 1993. 

6° Mihai Eminescu, Ms. 2258, Ms. 2285, Ms. 2255, în Opere, vol. XV, op. 
cit. 

°” Cf. W.D. Ross, The Right and the Good, Hackett, Indianapolis, IN, 1988. 

vremi în locul celui biblic, detronat. Cât de lipsită de sens e 
tăgăduirea lui!”; dar, mai spunem noi, şi cât de primejdioasă este 
considerarea lui mai mult decât se cuvine! Banul — asa cum, fara 
prea mult efort avem a ne convinge de adevărul cuprins în spusa 
eminesciană — fiind „o piedică inteleptului bărbat”. Desigur, nu 
este vorba, aici, de o delimitare în ordinea sexelor, ci de o subliniere 
— prin folosirea cuvântului „bărbat? — a „tăriei sufleteşti”, a 
„curajului” chiar, de a înfrunta o risipitoare manieră de a trai, 
alienatoare, şi care pune stavilă formării şi afirmării unui „caracter 
puternic”, ctitorit pe valoarea ,,intelepciunii” — atât speculative, cât 
şi practice! 

Nu în ultimul rând, amintim şi „îndemnul-datorie” al Poetului 
de a ne oferi răgazul cuvenit pentru arte. În literatură, observă Mihai 
Eminescu, staruie, în fapt, „sufletul viu al unei naţiuni”; iar în 
muzică putem găsi poate cel mai solid suport onto-etic, deopotrivă 
cel mai tare leac pentru metehnele noastre. De unde, ca autoare a 
„meloeticului” — „concept integrator, unitate ideală, inter-relatie 
complexă si intimă melos-ethos”'®, ne permitem a îndemna la a 
asculta muzică şi, pe cât e cu putinţă, a cânta. Mai presus de orice, a 
cânta! Căci, avem, tot de la Eminescu citire, observaţia care nu mai 
are trebuinta de nicio argumentare: „Cel ce cântă se dezmiardă şi pe 
el şi pe ceilalţi”!70. 

În temeiul celor arătate, într-o sinteză, un cod etic — pentru 
omul prins inevitabil într-o reţea de coordonate temporal-spatiale 
particulare, dar care îşi poate lua, într-o fundamentală orientare, 
voită, în viaţă, câteva repere de generalitate — ar cuprinde, ca 
datorii-îndemnuri eminesciene: 

1. Continuati a vă educa, spre a dobândi „înţelepciunea 

vieţii”. 


168 Mihai Eminescu, Ms. 2285, în Opere, vol. XV, op. cit. 


169 Carmen Cozma, Meloeticul. Eseu semiotic asupra valorilor morale ale 
creației artistice muzicale, Editura Junimea, laşi, 1996, p. 151. 
0 Mihai Eminescu, Ms. 2262, Ms. 2261, în Opere, vol. XV, op. cit. 

2.  Munciţi cu „încredere”, dincolo de îndoielile, greutăţile 

şi eşecurile vieţii. 

3.  Cultivaţi-vă spiritul, ingrijiti-va „sufletul” — adevărata 

comoară a oricărei corporalitati bipede. 

4.  Iubiţi si ocrotiti artele; citiţi literatura şi faceţi muzica. 

5.  Valorificaţi-vă „libertatea” şi „responsabilitatea” persona- 

lă şi socială. 

6. Cunoasteti-va şi respectati-va istoria, pentru a vă afirma 

cu „demnitate” în lume. 

7. Fiți mai presus de funcţia banilor, ca „stăpâni” (iar nu 

»sClavi” căzuţi) ai acestora. 
8.  Dezvoltaţi-vă  „caracterul”, spre a deveni nişte 
„aristocrați în morală”. 

9.  Ridicaţi-vă în orizontul „idealului etic” al unei vieţi care 

merită să fie trăită. 

10. Străduiţi-vă, neîncetat, a deveni Oameni, ordnduindu-va 

pe-trecerea prin această lume în puterea „ăret6”-ei, a 
„Virtuţii” — definitorie „umanului”. 

Un plus de conştientizare — sau, măcar starnire — a 
importanţei „devenirii întru demnitate” credem a fi reuşit. 

În ultimă instanță — aşa cum nu rareori ne întoarcem la 
învăţătura Decalogului biblic ori la aceea a binomului poruncitor 
neo-testamentar —, ca români, avem privilegiul de a beneficia de 
opera lui Mihai Eminescu, etem izvoditoare de îndrumare în 
orizontul descoperirii, al dezvoltării, al manifestării „talantului” 
divin din fiecare dintre noi; al activării „ărete”-ei dătătoare de sens 
unei vieți cu adevărat umane; al înţelegerii menirii noastre de a 
lucra, fără încetare, la marea operă, „atât cât stă în puterea noastră”: 
aceea a devenirii ca „oameni ai virtuţii”! În fond, a devenirii ca 
Oameni, încercând a ne ridica întru „Arheul” culturii române, întru 
Modelul Eminescu, asemenea unor înţelepţi (cel puţin, în formare), 
care ştiu să înveţe a-şi „arunca liber apa la cer”’””. 


171 Cf. Aristotel, Etica Nicomabhică, op. cit. 
172 Mihai Eminescu, Ms. 2275 B, în Opere, vol. XV, op. cit. 


REFLECTIT MORALE 
IN FILOSOFIA LUI LUCIAN BLAGA 


Exceptionala forta creatoare a lui Lucian Blaga, tulburatoarea 
productivitate „hrănită dintr-o bogăţie de inspiraţie pe care numai o 
minte aşa de stăpână pe sine o poate controla, [...] o minte atât de 
biruitor originală”!% transpare şi din gravarea unor concepte de 
valoare în exegeza culturii, având (şi) rezonanță morală. Între 
acestea, ne opreşte atenţia conceptul „sofianicului”. 

Pentru filosoful dedicat explorării „misterului? — structură 
ultimă, implicat ontologic în ordinea ,,fiintarii cu sens”, „orizont 
omniprezent şi permanent al modului specific de a exista al 
omului”!”* —, sofianicul (la care ajunge printr-o interpretare 
metafizică a stilurilor de arhitectură creştină) acoperă o „metafizică 
latentă” care marchează atitudinea spiritului creştin fata de 
transcendenta, procedând şi la îndemnul unei mai largi revizuiri 
filosofice, ca fiind „înainte de orice un subiect de filosofie a 
culturii”. 

„Perspectiva sofianică”, apreciată a fi cea mai importantă 
„determinantă stilistică a ortodoxiei”, incită — dupa cum chiar 
Lucian Blaga tine să precizeze — la „a intra în dezbateri filosofice de 
natură foarte laică”, „în afară de orice dogmatism rigid”!”®, Din 
atare unghi, dăm curs câtorva aprecieri de factură etică, pe un dublu 


3 Constantin Noica, „Lucian Blaga”, în vol. Istoricitate şi eternitate. Repere 
pentru o istorie a culturii româneşti, «Capricorn», Bucuresti, 1989, pp. 149, 
144. 

74 Lucian Blaga, „Cadrul teoretic. Amfibismul conştiinţei”, în Artă si valoare 
(1939), Opere 10: Trilogia valorilor, Editura Minerva, Bucureşti, 1987, p. 
504. 

75 Lucian Blaga, „Perspectiva sofianică”, în Spațiul mioritic, op. cit., p. 252. 
76 Ibidem, p. 238. 

plan: de specificitate, in tonalitatea culturii est si sud-est europene, 
cu pliere pe spaţiul românesc; dar şi în configuraţia mai generală a 
filosofiei morale, cu aplicabilitate universală. 

Termenul, înrădăcinat în sophia vechilor greci, vizează, în 
contextul Trilogiei culturii, cuvântul cu majusculă, „împrumutat din 
istoria artei (Agia Sofia)”, având demnitatea de „înţelepciune 
divină”!”7. Si dă seama de diferenţa de viziune a stilului bizantin, în 
raport cu stilurile basilic-roman — în care omul „se găseşte în 
marginea transcendentei” — şi gotic — cu structurarea sentimentului 
„posibilităţii de a participa la transcendenta de jos în sus”. Orientarea 
sofianică activează sentimentul metafizic „despre posibilitatea cobo- 
rârii şi a intervenţiei în temporalitate a transcendentului”, „sentiment 
al revelatiei permanent posibile”; luminează gândul metafizic al 
„transcendentului care coboară”1%8. 

„Perspectiva sofianică”, aşa cum stăruie Lucian Blaga, 
demonstrează valenţe revelatorii pentru ethosul românesc; este 
experienţă trăită organic şi firesc de către omul „spaţiului mioritic”, 
pe fondul credinţei creştin-ortodoxe. 

În cadrele unei „hermeneutici totale”, integrând componentele- 
trepte în împlinirea discursului exegetic — şi, am numi, aici: evoluţia 
istorică, legătura cu natura, credinţa religioasă, conştiinţa filosofică, 
folclorul, creaţia artistică — răzbate însemnătatea conceptului sofia- 
nicului pentru desluşirea unor trăsături definitorii modului românesc 
de-a-fi în deschisul unui ideal etic, centrat pe valoarea-principiu: 
omenia. Este acea majoră valoare definitorie moralității româneşti, 
însemnând — în spusa lui Dumitru Stăniloae — „trezirea deosebită la 
umanitate şi la comuniunea în umanitate”, în ordinea „umanismului 
integral al comuniunii, propriu spiritualității bizantine şi 
autohtone”!””. 


177 Ibidem, pp. 252, 233. 

178 Lucian Blaga, „Transcendentul care coboară”, în Spațiul mioritic, op. cit., 
pp. 228, 229, 231, 232. 

' Dumitru Stăniloae, Reflecţii despre spiritualitatea poporului român, op. 


cit., pp. 93; 62. 

Funcţia revelatorie a sofianicului pentru fizionomia morală 
naţională se conturează cu precădere prin considerarea actorului 
principal — ,,taranul” — purtător şi păstrător al sufletului românesc in 
duala dimensionare: „agrară? şi „pastorală”. Totodată, prin 
raportare la locul-vatră în care acest actor social, creator anonim, 
s-a născut şi s-a afirmat: „satul”. Aici aflăm cadrul de sprijin al 
legăturii noastre de profunzime cu izvoarele, cu tradiţia, dar şi cu 
forţele înscrierii în cursul evoluţiei viitoare. 

Expresie a felului-de-a-fi în temeiul unor complexe, totodată 
discrete trăsături sufleteşti, al manifestărilor gândului şi trăirii 
afectiv-volitive, al modului de a acţiona cotidian — în gesturile, de la 
cele mai mărunte de viata, la cele de ceremonial şi sărbătoare —, în 
cadrul relaţiilor interpersonale, în faptele vieţii sociale — aşa cum 
încă mai aflăm la „omul satului românesc” —, ethosul articulează o 
concepție morală şi un comportament care cuprind multă, adâncă şi 
nuanţată judecată şi înţelegere a fiintarii. 

Identificăm elementele unei etici destul de aspre, cu o logică a 
ei; o etică edificată în timp, în tonul metafizicii ondulatoriului, care 
caracterizează spiritualitatea românească în perfectă consonanta cu 
„spaţiul mioritic” — majoră făptuire categorială a lui Blaga, 
desemnând orizontul infinit şi ritmic ondulat, „legănarea lentă” a văii 
şi a dealului, alternanţa de „suiş si coborâş”, de avânt şi retragere la 
infinit, care „a pătruns ca o aromă toată înţelepciunea de viata a 
poporului”!50. Să adăugăm, doar, că această sintagmă elaborată de 
filosoful nostru îşi poate găsi statutul de concept integrator al unei 
ecofilosofii în plină dezvoltare, mai ales prin notabile contribuţii de 
etică aplicată contemporană: „etica mediului”. 

Avem acces la o etică în care se mişcă omul „spaţiului 
mioritic”, cu păcatele şi sfinteniile sale, cu tăria de caracter, dar si 
cu slăbiciunile inevitabile, admițând si „binele” si „răul” în rosturile 
pe care le au în rânduiala firii, aşa cum le-a lăsat Dumnezeu — semn 
al unei viziuni a echilibrului, măsurii, cumpătării; o viziune de 


18 Lucian Blaga, „Spaţiul mioritic”, în Spaţiul mioritic, op. cit, p. 200. 

optimism, de încordare în nădejdea că, dincolo de gravele încercări 
ale istoriei, „binele” triumfă în cele din urmă. 

Întreaga noastră sapientialitate populară este înrădăcinată în 
ideea de ordine, de armonie universală în care om şi fire se găsesc 
într-o solidaritate cosmică, prin voia divină. Este acea rânduială 
principial zidită pe unitatea etică dintre „plată” şi „răsplată”. 

Sufletul românesc s-a modelat nu ignorând, ci asumând „răul” 
pe care îl întâlneşte, căutând să-l explice, fără a cădea în tragism; 
învățând a-i opune o sumă de ipostaze ale virtuții, precum: „îngă- 
duinta” şi „mila”, „bunătatea”, „cuminţenia”, „respectul”, o anume 
„pietate”, „iubire”, într-o relaţie specială cu Dumnezeu şi cu natura, 
de armonizare universală, cu o disciplină etică mlădiată pe 
justificarea suferinţei, dar şi pe dimensiunea bucuriei de a pretui 
viaţa. 

Orientarea sofianică mediază unitatea lumii, în care omul 
„Spaţiului mioritic” distinge, fără a separa însă, riguros, lumea 
pământului şi cea a cerului. El se simte prins nu numai în „lumina 
lumii” concrete, ci şi în „lumina” ca „mister suprem al cosmo- 
sului”!5!, prin capacitatea sa de a se apropia de imaginea de duh a 
„celuilalt tărâm”, de a creşte sufleteşte cât mai aproape de acesta, ca 
părtaş la fericirea-Binele divin. 

Orientarea spre lumină tine de optiunea-raspuns la urgiile 
destinului, cu aşezare în orizontul „transfigurării de sus în jos”; 
sufletul omului devenind „vas al transcendentului care coboară”, 
până la acel „extaz” al „în-dumnezeirii” (theiosis)'®*; astfel gasindu-si 
puterea de a demonstra eroism în timpurile de cumpănă, de a se adap- 
ta la situaţiile existenţiale particulare, inclusiv cu oarecare umor care 
îi îndulceşte cursul fiintarii, întreţinând vocaţia synbolematică. 
Întrucât, în maniera lui Lucian Blaga, abordarea metafizică a Sofiei 
ne-o dezvăluie în cele două feţe: una către Dumnezeu, cealaltă către 


181 Lucian Blaga, ,,Transcendentul care coboară”, în Spaţiul mioritic, op. cit., 

lume; în esență, chipul bipolaritatii ortodoxiei, ca spiritualitate 
orientată „spre transcendenta si spre vremelnicie”155. 

Perspectiva sofianică răzbate din întreg, folclorul românesc — 
lume de gânduri şi reprezentări, de prescriptii practice utilitare, o 
lume complexă, plastică, ce conţine adevăruri etice fundamentale 
ale vieţii, şi care „îl împacă firesc pe om şi cu Dumnezeu şi cu 
lumea, şi cu visul şi cu realitatea dură, îngăduindu-i speculatia 
metafizică, fără să-l îndepărteze cu nimic de pământ”!5%. 

Sofianicul este o prezenţă în seria de închipuiri a creatorului 
popular român aflat în procesul unei deveniri molcome, trecând prin 
subtile etape de transformare firească ce îi vine de sus, din 
transcendent, si întru care el devine, in care el vede modelul de urmat 
şi salvarea. Ceva din calmul, din liniştea supremă, ca şi din lumina 
care se revarsă de dincolo de lumea concretă — cuprinde sufletul 
omului, care „se simte ca un vas al transcendentei, care coboară 
singură, din proprie iniţiativă, ca să-l umple, să-l pătrundă”1%5. 

Împărtăşirea din lumină caracterizează ethosul românesc; 
omul, fiind-în-lume, este în-lumină — o explicaţie şi pentru prefe- 
rinta, în limbă, de a accentua această mult semnificantă înrudire: 
„Pentru poporul român, lumea întreagă răspândeşte o lumină, prin 
rânduiala ei. De aceea îi spune lume, de la cuvântul lumină. [...] 
lumina e, în planul fizic, expresia rânduielii, iar în planul spiritual e 
expresia relaţiei armonioase, generoase, a omului cu semenul 
său”!%. În acest sens, Lucian Blaga apelează la o sugestivă corelare 
cu arhitectura bizantină, cu revelarea divinului într-o ,,material- 
potentata lumină”, cu acele fâşii care tasnesc prin ferestrele tăiate la 
baza cupolei în lăcaşurile de stil bizantin: „parcă o lumină 
neterestră, care se arată invadând de sus în jos lăcaşul, o lumină de 
9) materialitate mai pronunțată decât a luminei omniprezente a 
zilei”. 


'5 Ibidem, p. 253. 

184 Ovidiu Papadima, O viziune românească a lumii, op. cit., p. 10. 

185 Lucian Blaga, „Perspectiva sofianică”, în Spațiul mioritic, op. cit., p. 242. 
15 Dumitru Stăniloae, op. cit., p. 161. 

În ethosul românesc, Dumnezeu este umanizat. In timpul 
Creaţiei — potrivit vechilor noastre legende —, El este asemenea unui 
meşteşugar care trudeşte din greu. Este „Preabunul” care intervine în 
lumea de pe pământ, cu care eroul de basm se întâlneşte şi se 
sfătuieşte la nevoie. Dumnezeu veghează ordinea omului, de o alură 
aparte, care nu este una constrângătoare, impusă din afară şi rămasă 
exterioară, ci o ordine suplă, interiorizată, cu înţelesuri cosmice, ca o 
lege de veche înţelepciune, întemeietoare, în care şi „bine” şi „rău”, şi 
„efortul” şi „răgazul” îşi au noima, ca poli opuşi, care se cer reciproc 
pentru a rotunji armonia Universului. Cu o asemenea viziune, omul 
„spaţiului mioritic” îşi orchestrează şi imaginea morţii, privite cu o 
linişte superioară, ca re-integrare în viaţa firii; moartea fiind, pentru 
român, trecere — din viaţa fizică măsurată, în curgerea de necuprins a 
vieţii veşnice; este „trecere a hotarelor”, trecere a unui prag 
„dincolo”, ca nuntă / unire sacramentală a omului cu cosmosul, care 
se petrece numai prin graţia divină de echilibrare a lumilor (trecătoare 
şi eterna). 

„Împăcare”, „rânduială” şi ,,intelepciune” — pornite din înalt, de- 
finitorii orientării sofianice — ţin, cu precădere, de domeniul eticului. 

Dincolo de perspectiva marcată de spiritualitatea creştin-răsă- 
riteană asupra conceptului de „Sofia” ca „realitate dintre hotare”, 
„existenţă intermediară între Dumnezeu şi lume”, punte „între 
Divinitatea trinitară şi lumea ca totalitate a creaturilor”, se cuvine a 
ne opri şi asupra sugestiilor recuperatorii de semnificaţie originară a 
termenului-rădăcină, sophia, desemnând înțelepciunea la nivelul 
omului. Şi aceasta, întru re-valorizarea categorială în spaţiul unei 
etici desfăşurate în nucleul ei aretelogic. 

Temă capitală, consacrată de filosofia lui Socrate, Platon, 
Aristotel, ca si a gânditorilor elenisti, înțelepciunea merită a fi 
readusă în filosofia morală a prezentului ca şansă chiar de 
recucerire a umanului — o stringenta pentru omul prins în climatul 
de derută, de îndepărtare de esenţa spiritului, de amalgamare a 
valorilor şi a falselor valori, de desacralizare a vieţii, de pierdere a 
idealului, şi care, în fond, primejduieşte lumea noastră. 

Merită un spor de atenţie înțelepciunea în valenţele de ghid 
întru asigurarea echilibrului individual, socio-cultural, natural-cos- 
mic. Ca întreg reflexiv-practic, înțelepciunea poate deveni un 
veritabil instrument al înţelegerii şi dezvoltării valorii umanului, 
intervenind cu o influență moderatoare, temperând excesele si 
căderile, resuscitând grija pentru cele necesare, ordonatoare, cu 
adevărat importante pentru o fiintare în progres. 

Se va fi confirmând gândul lui Lucian Blaga privind 
deschiderea unui „câmp de exploatat” pentru filosofie, în genere — 
pentru filosofia morală, îndeosebi —, prin însăşi ispita „unghiului 
sofianic”, de trecere de la „exemplul concret al Agiei Sofia [...] la 
unul care aparţine speculatiei metafizice”, ca punct de reper „într-o 
vastă sinteză culturală”, incluzând şi „orice preocupare etică”, cu 
articulaţii formative pentru o umanitate în criză, dar cu latentele 
receptării „rânduielii şi înţelepciunii pornite din înalt>158, 

Circumscriind sfera integratoare areteică, sophia, ca intelep- 
ciune speculativă, se află în productivă corespondenţă cu celelalte 
cardinale specii în care „virtutea” se dezvăluie; şi, întâi de toate, cu 
înțelepciunea practică / phrânesys. „Înţelepciunea luminată de 
gând”!5, care „ne ajută să acţionăm în vederea scopului”, asigurând 
rectitudinea mijloacelor de a atinge scopul, conferind caracter 
deliberativ actului moral!” phrânesps desemnează o pricepere 
edificatoare în plan actional, cu accente în considerarea anticipată a 
consecințelor unei alegeri, decizii, trimițând la ,,prudenta” si 
„responsabilitate”. 

Activand „cumpătare”, „securitate”, „durabilitate”, relationand 
cu „plăcerea” şi „utilitatea”, virtutea aristotelică a rafionalitatii, 
relansată de gândirea contemporană, ca „înţelepciune a acţiunii, 
pentru acţiune, în acțiune”, stă la baza comunicării, a comuniunii, a 


'88 Ibidem, pp. 238, 234, 240, 242. 

189 Platon, Phaidon, în Opere, vol. IV, traducere de Petru Cretia, Editura 
Ştiinţifică şi Enciclopedică, Bucuresti, 1983, 69b. 

1% Aristotel, Etica Nicomahicd, op. cit., 1145a5. 

191 André Comte-Sponville, Petit traité des grandes vertus, op. cit., p. 38. 

construirii unei atât de necesare, azi, „lumi comune a convenției”, 
cum spune Hans-Georg Gadamer, dând seama tocmai de „demnitatea 
fiinţei proprii şi a autointelegerii omului”, prin „identitatea dintre 
conştiinţa individuală şi convingerile reprezentate în conştiinţa 
celorlalţi şi, prin aceasta, şi identitatea cu formele de organizare pe 
care ni le creăm”. 

Revine în actualitate parte din învăţătura Eticii Nicomahice. 
Evidentiind superioritatea înțelepciunii teoretice / sophia, Stagiritul 
acordă totuşi înțelepciunii practice / phronesys rol determinant 
pentru comportamentul moral, identificând-o cu legea morală, cu 
„regula dreaptă a raţiunii” / „orthos logos”; aceasta reprezentând, în 
fapt, virtutea specific umană, ilustrare normativa a dreté-ei; nu 
întâmplător, apreciată la superlativ şi de Epicur, pentru care 
phrânesys este „primul si cel mai mare bun”, calea spre fericire”. 

Nu mai putin, pentru stoici, înțelepciunea reprezintă însăşi 
virtutea, în temeiul aprofundării rostului raţiunii, al armonizării 
întregului fiintarii, după preceptul: „o viaţă în acord cu raţiunea”, 
apropiind de o altă valoare care se cuvine a fi recaptată în etica 
actuală: cumpatarea / temperanta / moderatia / sophrosyne. Propriu- 
zis, „buna măsură”, acea culme îngustă între două genuni antago- 
niste, „reglare voluntară a pulsiunilor vieţii, [...] afirmare sănătoasă 
a puterii noastre de a exista”!%; si care înlesneşte aşezarea în 
echilibru a omului cu sine, cu ceilalți, cu ordinea naturii şi cea 
divină, sustinandu-i accesul la „împlinire şi fericire” prin săvârşirea 
a ceea „ce e sănătos şi drept”, „frumos şi bun”1%. 

Luând aminte la chemări de valoare care răzbat din scrierile 
vechilor filosofi, să ne aşezăm in deschisul semanticii înțelepciunii 
în dubla configurare, ca sophia şi phrânesys — forme „în mod 


We Hans-Georg Gadamer, Adevăr si Metodă, traducere de G. Cercel, 


L. Dumitru, G. Kohn, C. Petcana, Editura Teora, Bucureşti, 2001, p. 593. 
BCE Epicur, Scrisoare către Menoiceus, în Diogenes Laertios, op. cit., 
Cartea a X-a. 

194 André Comte-Sponville, op. cit., p. 50. 

1 Platon, Charmides, în Opere, vol. I, traducere de Simina Noica, Editura 
Ştiinţifică şi Enciclopedică, Bucuresti, 1975, 174c, 168b, 160e. 

necesar demne de dorit în sine”!*°-, întru care provoacă si demersul 


lui Lucian Blaga în jurul sofianicului, pentru o mai adecvată 
înţelegere a locului şi rostului nostru de-a-fi. 

O dată în plus, în temeiul sugestiilor conceptului sofianicului 
consacrat de Lucian Blaga în a sa Trilogie a culturii, elemente de 
fond luminează scopul şi modul omului de a fi „o fiinţă 
virtualmente etică”!, sensibilizând mai accentuat asupra a ceea ce 
merită întreg efortul său creator — privilegiu şi datorie a sa, miez al 
,singularitatii omului” de a se înscrie pe un traiect ascendent şi 
durabil, de continuă împlinire a „modului de existență uman” — aşa 
cum filosoful din Lancrăm şi-a mărturisit crezul. 

Reconsiderarea „ideii sofianice” în chiar semnificaţia generică 
de înțelepciune vine în întâmpinarea unei priorităţi majore a timpului 
nostru, de concentrare a forțelor spiritului întru umanizarea 
existenţei; cu miză pe afirmarea într-un nou ev spiritual, intr-,,un nou 
eon dogmatic”, de conştientizare a insemnatatii echilibrului dintre 
tentativa de a transcende imediatul empiric şi de a accede la absolut, 
la „mister”, pe de o parte, si zadarnicia strădaniei de a revela 
„misterul”, omul confruntându-se perpetuu cu barierele propriei 
condiţii, pe de altă parte, în termenii unui eroism al creației — de 
cultură şi istorie —, în acord cu concepţia lui Blaga, potrivit căreia: 
„fiinţa umană îşi găseşte realizarea supremă pe pământ, şi anume ca 
fiinţă creatoare, oarecum în restrişte, pe linia relativităţii şi în limitele 
ce i s-au hărăzit. Aici, în vremelnicia istorică şi pe pământ, omul îşi 
duce la deplină izbândă posibilităţile ce-i sunt îngăduite”, ca „omul 
care palpită în orizontul misterului şi pentru revelare”, dar şi ca 
„omul care trăieşte în lumea dată şi pentru autoconservare”1%; 
respectiv, ca „omul luciferic” înălțându-se din condiţia de „om 
natural”. 


196 Aristotel, op. cit., 1144a. 

1% Vladimir Jankélévitch, Le paradoxe de la morale, op. cit., p. 8. 

'% Lucian Blaga, „Metafizica istoriei”, în Fiinţă istorică (1959), Opere 11: 
Trilogia cosmologică, Editura Minerva, Bucureşti, 1988, pp. 504, 494. 

Ideea de „singularitate a omului” în virtutea atitudinii sale 
creatoare fata de existenţă este răspunsul, anticipat de „filosoful 
misterului”, la neliniştile şi captivitatile artificiale în care se găseşte 
prins omul începutului de mileniu III d.Hr.; răspuns modulat şi prin 
revitalizarea înțelepciunii vieţii; cu noi posibilităţi pentru cunoaştere 
şi înţelegere, pentru scrutarea esentelor şi aprofundarea semni- 
ficatiei condiţiei umane, asigurate de categorii cu relevanţă etică, 
precum şi aceea a sofianicului. 

În cadrele filosofiei culturii, Lucian Blaga dezvoltă o inedită 
concepţie privind spațiul şi relationarea intimă a acestuia cu sufletul 
omului, cu un anume tip de spiritualitate şi de caracter / ethos, 
deschizând, în esenţă, posibilităţi deosebite interpretării unităţii 
ethos-cosmos. 

Instituind categoria „spaţiului mioritic”, autorul Trilogiilor 
elaborează o teorie originală a sufletului românesc, marcat esenţial de 
specificul „plaiului” — „orizont al unui infinit ondulat”. Propriu-zis, 
Blaga se înscrie într-o tradiţională manieră de filosofare, particular- 
românească, aceea a ondulatoriului — contur de latente şi realizări. 

Lucian Blaga relevă o viziune spațială a pendulării între, şi a 
conjugării de „suiş” şi „coborâş”, de ,,verticala” şi „orizontală”, în 
tonalitatea „mai răsăriteană şi mai vegetativa a spațiului 
mioritic”1%. Este viziunea sa asupra „plaiului”, adică „spaţiul cu 
anume posibilităţi ritmice: un plan limitat, înalt, scurs în vale, cu 
zarea închisă, şi dincolo de zare iarăşi piept şi vale la infinit”?”’. 

Fond al reflexivității sapientiale româneşti, „spaţiul mioritic” 
este pus în corespondenţă cu folclorul artistic românesc, în special cu 
doina şi balada, dar şi cu jocul / dansul tipic naţional, care au toate 
„rezonanţa specifică a infinitului ondulat””!. Este vorba despre un 
„spaţiu imaginar”, un „orizont inconştient” care străbate 
„«personant» până în creaţiile spirituale de fiecare moment” ale 
sufletului românesc, căruia îi aparţine şi, deopotrivă, pe care îl 


19 Lucian Blaga, „Între peisaj şi orizont inconştient”, în Orizont şi stil (1935), 


Opere 9: Trilogia culturii, op. cit., p. 117. 
20 Ibidem, p. 115. 
201 Ibidem, p. 116. 

diferenţiază tocmai mişcarea de „ritmic suiş şi coborâş”, care face 
posibilă, de exemplu, înțelegerea unui gen distinct de complexă 
trăire: dorul — stare sufletească „naivă”, „sănătoasă”, „organică”, 
colorată de ,,nazuinta de a depăşi orizontul închis al văii sau al 
dealului”"0. 

Categorie filosofică de certă bogăţie explicativ-comprehen- 
sivă, încă insuficient explorată — dincolo de impropria uzitare şi, în 
consecinţă, uzare, de către neaveniti! —, „spaţiul mioritic” dă seama 
de o structură configurativă hotărâtoare pentru un anume fel-de-a-fi 
şi de-a-deveni — fiind, pentru sufletul românesc, „spaţiul-matrice”, o 
cheie „cu care se pot deschide multe din porţile entității roma- 
neşti”29%5. Este „orizontul spaţial, indefinit ondulat, al nostru”, cu 
legănarea ritmică, „fără violenţe”, „deal-vale”, care determină stilul 
interior al vieţii noastre sufleteşti, întrupând şi revelând un anume 
„sentiment al destinului”20*. 

Avem a desluşi, în viziunea spaţială ca „orizont spiritual” a lui 
Blaga, între altele, şi elemente ale unei atitudini etice în relationarea 
cu mediul, facilitată de trăirea mai aproape de natură, de convietuirea 
şi armonizarea cu natura a „omului românesc”, de „orientarea 
insistentă spre pitoresc” — asupra căreia Lucian Blaga zăboveşte, 
identificând-o drept „determinantă stilistică, inconștientă, organică, 


3»; 


constitutivă” — care invadează „în sens creator toate domeniile de 
manifestare ale vieţii spirituale şi culturale” ale poporului roman””. 
În fapt, avem a desluşi cosmicitatea, ca una dintre caracteristicile 
ethosului românesc, îngăduind înţelegerea aproape naturală a ceea ce 
se încearcă în etica mediului, prin tot mai multe noţiuni care să 
sensibilizeze asupra stilului necesar de raportare morală a omului la 
geo-cosmic. Este, aceasta, o notă prinsă adânc în viziunea metafizică 
blagiană despre  „inconştient”, ca fiind „structurat unitar, 
«cosmotic»”, ale cărui sfere categoriale sunt, totuşi, „autonome, nu se 
juxtapun, sunt complementare, formând împreună matricea 


202 Ibidem, pp. 118, 116. 

203 Tdem, „Spaţiul mioritic”, în Spațiul mioritic, op. cit., p. 195. 
204 Ibidem, pp. 196-202. 

205 Lucian Blaga, „Pitoresc şi revelaţie”, în Idem, p. 275. 

categoriilor abisale, vatra functional-cosmogenetica a creației 
culturale şi funcţiile abisale componente ale unui stil”””°. 

Ne interesează, aici, tematizarea „spaţiului mioritic” în cadrul 
unei abordări axate pe funcţia determinantă a acestuia în orchestrarea 
stilului unei culturi etice. Nu intrăm, de aceea, în profunzimile 
filosofiei lui Lucian Blaga despre „reţeaua determinatiunilor 
stilistice”, despre ,,personanta”, „peisaj şi orizont inconştient”, 
„orizonturi temporale”, despre „dubletele orizontice” şi binomul 
,constanta-variabila”, despre „sentimentul spaţiului” cu „accentul 
axiologic”, despre „atitudinea anabasica şi catabasică”, „năzuinţa for- 
mativă”, cu modurile „individualizant, tipizant şi stihial (elementari- 
zant)? — contribuind laolaltă la dezvoltarea concepţiei despre 
„matricea stilistică”2%. 

Ceea ce urmărim este abordarea filosofiei culturii a lui Lucian 
Blaga şi în orizontul deschiderilor posibile într-o etică a mediului, 
prin reliefarea a parte din contribuţia gânditorului român la aflarea 
unei căi viabile de înțelegere nuanţată a importanţei dimensiunii 
ecologice a existenţei noastre. 

Nu putem rămâne impasibili la semnificaţiile pe care conceptul 
blagian de „spaţiu mioritic” le angajează — în virtutea a ceea ce 
autorul numeşte „peisaj”, ca integrându-se „în angrenajul unui suflet, 
dobândind accente din partea acestuia”??? —, influențând, ca atare, 
chiar mentalitatea şi atitudinea fiinţei umane în termenii unei ecoetici. 

Corespondenta pe care „filosoful tăcerii semnificative” o 
stabileşte — şi o argumentează — între sufletul românesc şi ,,spatiul- 
matrice” al acestuia — este una „revelatoare pentru însăşi ființa ome- 
nească şi într-un chip pentru modul creator al omului”””’. În joc, este 
tocmai ceea ce Lucian Blaga apreciază a fi nota de „singularitate” a 
omului în lume, acea caracteristică a „saltului ontologic” prin care, în 


20 Alexandru Petrescu, Lucian Blaga: o nouă paradigmă în filosofia ştiinţei, 
Editura Eurobit, Timişoara, 2003, p. 77. 

207 Cf. Lucian Blaga, Orizont si stil, în Trilogia culturii, op. cit., pp. 69-186. 
*% Lucian Blaga, „Spaţiul mioritic”, în Spaţiul mioritic, op. cit., p. 190. 

209 Thidem. 

manieră unică, graţie creativității, ființa umană se înscrie în lume; 
completând şi depăşind, totodată, planul „biologic”, al unei existente 
preocupate de „conservare” şi „securitate”. 

Extindem accepțiunea acestui „mod creator al omului” până la 
a include şi dimensiunea  „creaţiei-de-sine-specific-umană”; 
respectiv, considerarea omului în dimensiunea necontenitului efort de 
realizare-de-sine ca personalitate morală, omul-autocreator — acel 
ideal al desăvârşirii în „libertate şi demnitate”, spre a vorbi în limbaj 
kantian; maximizare a efortului de actualizare a potenţialului autentic 
uman în ordinea atât de necesarelor valori, elevate, ale Binelui si 
Frumosului, ale  „curajului”,  „dreptăţii”,  „responsabilităţii”, 
„înţelepciunii”, „iubirii etice”, ale „comuniunii” etc.; precum şi în 
ordinea principiilor universale ale vieţii morale, ca: „regula de aur”, 
„justa măsură”, ,beneficienta şi nonmaleficienţa”, „acordul cu 
natura” etc., în rolul lor de organon pentru o viață cu sens, o viata 
care merită a fi trăită. 

„Infinitul ondulat” are „accente sufleteşti” vădite asupra 
„ciobanului valah [...] trecător, închinat ducerii şi întoarcerii” — după 
cum ne spune Blaga?!0. Dar, nu numai, am completa noi; amprenta 
„duhului legănat” al „spaţiului mioritic” stăruie — poate nu atât de 
vizibil — şi în locuitorul de la şes, în agricultorul care completează 
tipul pastoral, oferind, până la urmă, imaginea integratoare a 
sufletului românesc. În fiecare dintre cele două ipostaze în care avem 
a recunoaşte „omul vechilor patriarhalitati” cu structura sa morală 
întemeiată pe conştiinţa de a vibra împreună cu întreg cosmosul, 
descoperim semnele ,,spatiului-matrice” al românului, respectiv sem- 
nele echilibrului, măsurii, proporţiilor, evitării ori depasirii 
„încordărilor tragice”, ale împlinirii numai prin solidarizare cu 
„uriaşa armonie de rânduieli a cosmosului”?1!. Pecetea „spaţiului 
mioritic” salasluieste deopotrivă în „ciobanul [...] rătăcitor prin lume, 
cu nostalgia şi setea de zări”, ca si în „plugarul [...] care frământă 


210 Lucian Blaga, „Între peisaj şi orizont inconştient”, în Orizont şi stil, op. 


cit., p. 117. 
211 Ovidiu Papadima, op. cit., pp. 98, 78. 

locul”, rămânând statornic ataşat acestuia; pecetea „plaiului” 
sălăşluieşte, în esenţă, în sufletul românesc — sinteză complexă a 
„sufletului agrar şi a celui pastoral”?17. 

Chiar dacă Lucian Blaga, la vremea dării la iveală a textelor 
prinse sub genericul Orizont şi stil (1935) şi Spaţiul mioritic (1936), 
exagerează cumva — din voinţa de a se singulariza în ansamblul 
filosofiei contemporanilor săi —, precizând că modul în care tratează 
chestiunea ,,spatiului” este cu totul diferit de teoriile de morfologie 
a culturii şi nici nu poate fi pus „în termenii atipiti ai teoriei 
mediului”?!%, perspectiva sa se dovedeşte a fi fructuoasă pentru ceea 
ce s-a configurat, în timp, drept ecofilosofie şi ecoetică. 

Nu putem să nu remarcăm întâlnirea, în planul ideilor, cu 
naturalistul Aldo Leopold, susţinător al considerării, şi sub aspect 
moral, a valorii „comunităţii biotice” în întregul ei, ca fiind 
„comunitatea tuturor lucrurilor vii, incluzând soluri, ape, plante şi 
animale”?! Sau, să nu sesizăm consonarea în armonicile aceluiaşi 
ton fundamental, acela al intimei legături om-cosmos şi al 
Schweitzer, în intenţia sa de a consacra evaluarea estetică, respectul 
moral şi admiraţia tehnică față de natură, devenită o problema 
morală, în perspectiva unei „etici a veneratiei pentru viață”?15. 

Din unghiul valorificării viziunii spaţiale a „infinitului ondulat” 
al „spaţiului mioritic”, la nivelul „omului românesc” se petrece o 
înlesnire a procesului de dezvoltare, în armonizare cu identitatea sa 
culturală proprie, a facultăţii de a-şi apropria şi de a instrumentaliza o 
serie de categorii-pivot pentru etica mediului. 


212 Cf. Constantin Noica, „Suflet agrar sau suflet pastoral?”, în Pagini despre 
sufletul românesc, op. cit. 

213 Lucian Blaga, „Între peisaj şi orizont inconştient”, în Orizont şi stil, op. cit., 
p. 118. 

214 Cf. Aldo Leopold, „The Land Ethic” (1949), în Michael E. Zimmerman 
(general editor), Environmental Philosophy. From Animal Rights to Radical 
Ecology, Prentice Hall, Inc., Englewood Cliffs, New Jersey, 1993, pp. 95-109. 
215 Cf. Albert Schweitzer, Philosophy of Civilization, Part II, Civilization and 
Ethics, Holt, Rinehart and Winston, New York, 1949. 

Concepţia blagiană asupra „spaţiului mioritic” rezonează cu 
articularea unor categorii care, mai ales în ultimele decenii, se impun, 
în direcţia unei educatii ecologice la scară planetară, a unei culturi 
globale de gen, întru depăşirea acutei crize ecologice în care se 
regăseşte omenirea şi întru asigurarea unei dezvoltări durabile. 
Valente nebănuite — şi, probabil, neintentionate de Lucian Blaga la 
vremea lansării „ideii despre infinitul ondulat ca orizont spiritual 
specific romanesc”*'® — probează sintagma „spaţiu mioritic” în 
întâlnirea cu termeni consacraţi de filosofia şi etica mediului, precum: 
„responsabilitatea față de natură”, enunțată ca o urgenţă, într-o 
analiză a tradiţiei occidentale privind problematica mediului”; 
prioritatea unei atitudini morale de „respect față de natură”, prin 
recunoaşterea valorii inerente a tuturor entităţilor vii, într-o etică a 
mediului sistemică, centrată pe viaţa tuturor organismelor individuale 
(nu doar a celor umane)*’*; faimosul apel moral din 1973 al lui Peter 
Singer pentru „eliberarea animalelor”, pentru punerea în act a 
capacităţii de a acorda cuvenita valoare vieţii şi „fiinţelor nonumane”, 
şi, astfel, depăşirea poziţiilor „speciiste”21%; postulatul valorii egale a 
indivizilor, al grijii pentru toţi participanţii la viata şi al dreptului 
moral al acestora la un tratament respectuos, în temeiul valorii lor 
intrinseci, enunțat de Tom Regan în a sa pledoarie pentru „drepturile 
animalelor”?*%; formularea datoriei, pentru om, de a se manifesta în 
calitate de ,,Custode-a-tot-ceea-ce-este-in-viata” — leitmotiv în „feno- 
menologia vieţii” dezvoltată de Anna-Teresa Tymieniecka, trimițând 


216 Potrivit sublinierii lui Lucian Blaga, ideea aceasta a dezvoltat-o „întâia 
oară în revista Darul Vremii (Cluj, mai 1930)” — Notă la „Spaţiul mioritic”, în 
Spaţiul mioritic, op. cit., p. 191. 

217 Cf. John Passmore, Man's Responsibility for Nature: Ecological Problems 
and Western Traditions, Charles Scribner’s Sons, New York, 1974. 

218 Cf. Paul W. Taylor, Respect for Nature: A Theory of Environmental Ethics, 
Princeton University Press, Princeton, NJ, 1986. 

219 Cf. Peter Singer, Practical Ethics, Cambridge University Press, 
Cambridge, England, 1979. 

220 Cf. Tom Regan, The Case for Animal Rights, Routledge, London / New 
York, 1984. 

la statutul moral al omului, inclusiv in identitatea sa ecologica de a fi 
protector al tuturor factorilor cu care el „se împărtăşeşte în viaţă”. 

Există încă latente de descifrat în legătură cu viziunea lui 
Lucian Blaga asupra „spaţiului infinit ondulat”; în mod sigur, şi pe 
alte paliere decât cele ale eticii mediului, aşa cum vom fi reuşit doar 
a schiţa în încercarea de fata. 


221 Cf, Anna-Teresa Tymieniecka, Logos and Life, Book 1: Creative Experience 
and the Critique of Reason, Kluwer Academic Publishers, Dordrecht, 1988. 


GLOSSE LA ETHOSUL ROMANESC, 
IN VIZIUNEA LUI ATHANASE JOJA 


Un volum distinct in ansamblul operei filosofice a lui 
Athanase Joja (1904-1972) este Logos si ethos. 

În generoasa topică in care se conjugă două intemeietoare 
dimensiuni ale fiintarii, repere esenţiale într-un traseu hermeneutic al 
înţelegerii şi explicitării omului ca „experiență de sine”, „inter- 
subiectivă”, „colectivă” — naturală şi socială —, deopotrivă integrate 
lucrării cosmice şi considerate ca experienţă a istoricitatii, sunt 
elaborate texte fundamentale pentru orice exerciţiu de filosofare. Din 
toate, decurge prețuirea aparte conferită „organonului eficient si 
puternic” pentru ştiinţe, care este logica, în funcţia demiurgică de re- 
creare a lucrurilor sub forma esentialitatii şi a universalitatii?~. 

Sunt, în total, zece exegeze nuantate, dând la lumină, o dată în 
plus, pasiunea autorului pentru logică — în evoluţia istorică a 
aparatului, construcţiilor, operaţiilor, principiilor, tipurilor, aplicatii- 
lor, de la eleatismul, apreciat ca „o şcoală de logică în act, una ce 
constituie la drept vorbind proto-istoria logicii în Grecia”"%, până la 
reprezentanţi ai pozitivismului logic; nu mai puţin, fiind aduse într-o 


„cercetare sumară” şi contribuţiile semnificative din logica româ- 


nească”^. Totodată, analizele şi comentariile vizează domeniul 
eticii — valorificat in chip particular în ultimul studiu menţionat, 


dedicat fizionomiei morale româneşti. 


222 Cf. Athanase Joja, Logos si ethos, op. cit. 

223 Athanase Joja, „Zenon şi logica probabilului”, in vol. Logos si ethos, 
op. cit., p. 171. 

224 Cf. Athanase Joja, „Cu privire la istoria filozofiei româneşti”, în Idem. 

5 A se vedea, prioritar, studiile: „Logos şi ethos în filozofia stoică”; 
„Actualitatea logicii şi eticii lui Heraclit”; „Profilul spiritual al poporului 
român”, op. cit. 

Prin preocuparea şi pentru referențialul moral al existenţei, 
întru unitatea prin diferență a două câmpuri ştiinţifice autonome şi 
totuşi intim relationate, Athanase Joja se înscrie în familia acelor 
personalităţi culturale ale neamului care, excelând în sfera logicii, au 
găsit de cuviință a se apleca şi înspre tărâmul lunecos al eticii, 
concepută ca orientare teleologică, întru împlinirea / desăvârşirea 
umanului din om; de-ar fi să amintim numai două asemenea 
personalităţi: Petre Botezatu — cu lucrările: Preludiul ideii de 
libertate morală; Interogatii; Note de trecător — şi Stefan Lupaşcu — a 
cărui operă de maturitate deplină rămâne Omul si cele trei etici ale 
sale. 

Într-o laxă abordare, studiile care alcătuiesc tomul Logos si 
ethos — realizate, potrivit datărilor făcute de autor, între 1962 si 
1967 — articulează reflecţii asupra vieții; am spune, ca izvodită-din- 
şi-participantă-la-logosul (ordine necesară, rațiune universală) 
inseparabil de ethosul (promotor al tensiunii, dar şi al echilibrului 
optim între antagonisme), sub acţiunea principiului cosmic şi uman 
al „justei măsuri”. 

Ne oprim, în continuare, asupra textului final din volumul 
pomenit, intitulat Profilul spiritual al poporului român (1965). 

Întrebarea călăuzitoare a demersului de față este aceea 
privitoare la modul de reflecţie şi la actualitatea concepției lui 
Athanase Joja pe această temă. 

Din capul locului, trebuie să spunem că, la distanţa a mai bine 
de patru decenii, întreprinderea logicianului roman se muleaza 
perfect pe una dintre dezbaterile prezentului, centrate pe „pluralism”, 
„diferenţiere şi relativitate”, „multi-subiect”, „recunoaştere / admitere 
a celuilalt”; în genere, pe „sfera diferențiată, heterogenă şi dinamică” 
(gr. diaphorâ). Ea ţine de mult discutata temă a „comunicării, 
dialogului, solidarităţii prin integrare şi diferenţiere, a câmpului 
comun al înțelegerii în ordinea interumană” — o temă-nucleu în abor- 
dările de veac XX, privind comunitatea, legătura umană autentică şi 
cuprinderea totalitatii de sens comun a vieţii, de constatat în scrierile 
lui Edmund Husserl, Paul Ricoeur, Emmanuel Levinas, Hans-Georg 

Gadamer, Richard Rorty, Anna-Teresa Tymieniecka — spre a numi 
doar câţiva dintre gânditorii cu o astfel de preocupare manifestă. 

Este o chestiune pregnantă în hermeneutica ,,fiintei-lui-noi” 
impuse de Gadamer, prin analiza experienţei alteritatii, a deschiderii 
către celălalt, a actualizării co-apartenentei; respectiv, a putintei de 
a-l recunoaşte pe un altul, a înţelegerii reciproce şi a instituirii atât 
de necesarului acord profund şi durabil; în efortul construirii unei 
„lumi comune a convenției”, pe baza rationalitatii responsabile / 
phronesyis-ul vechilor greci; şi care înseamnă tocmai „demnitatea 
fiinţei proprii şi a autointelegerii”*”°. 

Problema abordată de Athanase Joja, care ne interesează aici, 
intră în arealul dezbaterii privind afirmarea identitară în era 
globalizării, dezvoltarea dialogului între culturi şi civilizații, cu 
evitarea  disjuncţiei „aderare sau respingere”, cu dialectica 
„distincţie şi nondistinctie”, „separare şi participare” în totalitatea 
umană. Ea rezonează cu grija pentru corelatia „sine - altul”; cu 
importanţa cunoaşterii de sine care să faciliteze deschiderea către 
altul, în chiar „relaţia etică” „eu - Celălalt”; însemnând trezire, 
angajament şi responsabilitate — aşa cum articulează Emmanuel 
Levinas fenomenologia socialitatii cu relaţia „faţă în faţă” ca însăşi 
„viaţa trăită uman”, cu tensiunea dar şi cu concilierea „singular - 
generalizabil”, „identitate - alteritate”. Căci, recunoaşterea si 
înţelegerea mutuală clamează tocmai „întâlnirea cu altul” şi luarea 
în considerare a istoriei sale, a mediului său, a obiceiurilor sale”. 

Subiectul asupra căruia zăbovim se încadrează, totodată, în 
tentativele actuale de abordare istorică a eticii, consonând cu ceea 


=J) 


ce se profilează a fi „autenticitatea contemporană” — a celei de „a 


treia vârste a eticii”, în taxonomia propusă de Luc Ferry”. 


eg Hans-Georg Gadamer, „Dezvoltări”, in Volumul 2, Adevăr şi Metodă, 


op. cit., pp. 521; 593. 

27 Cf. Emmanuel Levinas, Entre nous. Essais sur le penser-a-l’autre, 
Editions Grasset et Fasquelle, Paris, 1991. 

228 Cf. Luc Ferry, Homo Aestheticus. L’invention du goût à l’âge démocratique, 
Editions Grasset et Fasquelle, Paris, 1990. 

Studiul Profilul spiritual al poporului român, de Athanase 
Joja, dă expresie chemării de a gândi ethosul românesc în esenţa sa, 
ca mod specific de a fi, pe drumul apropierii de originar şi original, 
spre a desluşi ceea ce are valoare operativă întru afirmarea cu 
prestanta în universal. Textul este provocator în chiar dimensiunea 
sensului — ca indicând, deopotrivă, o semnificaţie si o direcţie 
pentru un „este” (rămas în mare măsură în zona virtualului) al 
sufletului comunitar, de activat în orizontul a ceea ce „se doreşte” şi 
„trebuie” să fie / să devină, printr-o neîntreruptă stimulare a 
potențialului creativ de co-institutor şi co-realizator de veritabile 
valori în lume — unică garanţie a eternizării. 

Filosoful român dă curs unui model de comportament cultural, 
de asumare a responsabilitatii unei delicate întreprinderi orânduite 
sub semnul examinării de sine ridicate la nivel naţional, în ideea 
evidenţierii caracterului românesc în partea sa de merit — aceea care 
se şi cade a fi conservată şi dată la iveală, continuu îmbogăţită si 
modulată în funcţie de context, în dialectica „opoziţie - apartenenţă 
reciprocă”, „depărtare - apropiere” între micro-lumea românească (în 
acest caz) şi macro-lumea planetară. Este dezvoltată intenţia de 
explicitare „înăuntru - în afară” — condiţie a înţelegerii locului de 
a-fi-în-lume pentru spiritualitatea românească. 

Astfel, se justifică şi opţiunea autorului pentru accentuarea 
tonalitatii „apolinice” în care s-ar acorda profilul psiho-socio-moral 
al neamului său. 

Simbolistica „apolinicului” — una a luminii, armoniei, echili- 
brului, măsurii — este pe potriva coordonatelor raționalismului şi 
umanismului pentru care au militat figuri ilustre ale culturii 
româneşti, de la principele-cărturar Neagoe Basarab, până la Mircea 
Vulcănescu, Mircea Eliade, Constantin Noica; alături de care stă şi 
Athanase Joja; ca şi Lucian Blaga, impresionat de acel „vădit simţ al 
măsurii şi al întregului”, în care identifică una dintre determinantele 
patrimoniului stilistic circumscris filosofic „apriorismului românesc” 
— referitor la care autorul Trilogiei culturii a elaborat o inedită teză, 
nădăjduind la îndeplinirea rolului care ne revine din a avea „un înalt 
potenţial cultural”; crezând cu luciditate şi sperând fără iluzii în 

realizarea „unor iniţiative spirituale, istorice, care să sară, din când în 
când, ca o scânteie, si asupra crestetelor altor popoare”*”’. 

Demersul lui Athanase Joja este unul în ordinea sentinței 
delphice a „cunoaşterii de sine” ridicate la nivel colectiv (de 
naţiune), străbătute de interogatii nodale privind felul etnoetic de-a- 
fi, sub imboldul descifrării şi valorificării cât mai apropiat de optim 
a propriului potenţial, şi afirmării cu demnitate în lume. Atare 
autoexaminare vine în întâmpinarea unei necesități cuprinse în 
remarca de început, cum că: ,,Toate popoarele [...] îşi aduc 
contribuţia lor la dezvoltarea culturii universale”; contribuţie prin 
care se „manifestă nu numai universalitatea naturii umane, ci şi 
fizionomia lor morală proprie, trăsăturile lor morale şi culturale 
particulare”. 

Pe parcursul studiului, autorul recurge la o cunoaştere de sine 
în care pulsează permanent ceva din strania dialectică a sofistilor 
despre „acelaşi si altul” / ,,identicul si diferitul” în tematizarea 
»singularului si universalului”; precum si din dialectica heracliteană 
a „diferențierii de sine si a acordului cu sine” / „dedublarea unității 
în contrarii” — procedee bine cunoscute logicianului nostru. Într-o 
grilă de lectură a contemporaneitatii, regăsim ceva şi din dualitatea 
exploatată, spre exemplu, de Paul Ricoeur, cu referire la „sine”: 
„asemănare”, „idem - identitate”, perseverență a caracterului, pe de 
o parte; „sineitate”, „ipse - identitate”, constanță a sinelui în promi- 
siune, în perspectivă, pe de altă parte2"!. 

Asumându-şi strădania de a explica fenomenul complex şi viu 
al fizionomiei morale a poporului căruia îi aparţine, gânditorul 
român delimitează o serie de elemente de însemnătate majoră 
(pentru pomenita cunoaștere de sine): procesul de formare a 
poporului, mediul natural, evoluţia istorică, limba, influenţele 
străine, religia, arta, literatura, filosofia. De unde, rostul unei munci 
de echipă, a unor specialişti de diverse formaţii, care să ofere o 


* Cf. Lucian Blaga, Spațiul mioritic, op. cit. 
23 Athanase Joja, „Profilul spiritual al poporului român”, op. cit., p. 275. 
231 Cf. Paul Ricoeur, Soi-méme comme un autre, Le Seuil, Paris, 1990. 

cunoaştere ce „poate fi utilă”; deşi, „numai probabilă, nu demon- 
strata stiintific’*’. Importantă este posibilitatea comprehensiunii, a 
justei aprecieri, a lucrului temeinic, a proiectiei sanselor de 
împlinire întru „succesele pozitive care asigură bunăstarea omenirii 
şi promovează spiritualitatea sa” — astfel zicând după un fin 
observator al vremii”. 

Cu sobrietate, Athanase Joja face o prezentare structurală, în 
devenire istorică, a ethosului românesc, încercând a conceptualiza 
„profilul spiritual al poporului român” şi a opera evaluator cu atare 
categorie. Fireşte, ţine de viziunea asupra lumii — pe care autorul o 
desfăşoară — o anume specificitate, a propriei identități, dar şi 
deschidere către diferitul de sine cu care se împărtăşeşte într-o 
concepție comună, a umanităţii. 

Împătimitul de logos relevă, ca trăsături definitorii „profilului 
spiritual al poporului român”: proporționalitatea, armonia, unitatea 
în diversitate, aspirația la cumpănire, luciditatea, claritatea, 
măsura, remarcabila capacitate de simpatie si înţelegere, toleranța, 
plasticitatea şi forța de absorbție spirituală, comuniunea cu natura, 
„retragerea din istorie” ca „adâncire în istorie” într-un soi de 
„exil in propria fara”, melancolia temperată, dar şi umorul ironic. 

Analiza este îndreptată, în principal, către în-sinele, esenţa 
profundă şi ascunsă, miezul care dăinuie, dincolo de fluctuațiile de 
suprafaţă. Scrutarea ethosului românesc urmăreşte istoricitatea 
lăuntrică a modelării de sine active, precum şi ansamblul formelor 
de manifestare ale unui nucleu etnic daco-roman impregnat de o 
varietate de influenţe — acele „ispite”: bizantină, slavă, franceză, 
germană ş.a., cum le numeşte Mircea Vulcănescu, în încercarea sa 
de „a fixa [...] chipul etern al românului de totdeauna”, în proiectul 
unui model ontologic al „omului românesc”; „ispite? care se 
regăsesc „drept nuanţe ale unei aceleiaşi realităţi esenţiale”, ale 


22 Athanase Joja, „Profilul spiritual al poporului român”, op. cit., p. 276. 
*5 Mircea Rebreanu, Gândirea filosofică română. Introducere în spiritua- 
litatea Europei federale, Editura Univers enciclopedic, Bucureşti, 1997, p. 39. 


În deschisul filosofarii morale românești 93 


„unităţii de configuraţie” care persistă în vreme, ca ethosul sau 
sufletul poporului român”. 

Considerând caracterul de fond românesc, Athanase Joja 
emite teza despre „stilul apolinic al culturii române”, itinerand: 
„precumpănirea raţiunii”, „realismul” şi „refuzul misticismului” ca 
note definitorii; insistând asupra faptului că sensibilitatea şi patosul 
poporului român sunt „străjuite şi disciplinate de bona mens, de 
înţelepciune şi măsură”2%5. 

Autorul nostru optează pentru conceptul - valoare tipizantă — 
apolinicul — argumentând mereu cu exemple oferite de cultura 
română — de la cugetările cronicarilor, istoriografie, filosofie, până 
la poezie, pictură, sculptură, muzică. Suprem suport găseşte în 
poezia lui Eminescu, Luceafărul reprezentând paradigmă poematică 
pentru însăşi „dialectica vivificatoare” a „universalului arhetipic şi 
singularului efemer”, a „raţionalului şi pasionalului”; potrivit 
sublinierii lui Joja: „în ultimă instanţă, Luceafărul îşi trage seva din 
fiinţa poporului român, a cărui notă dominantă, după părerea 
noastră, este rezonanța logos-ului la întretăierea culturii greco- 
romano-bizantine cu civilizaţia traco-dacică, slavă şi altele, în 
cadrul unei istorii zbuciumate, petrecută în mijlocul unei naturi 
pline de varietate, parcă insufletita şi meditativă, măreaţă si totuşi la 
scară umana’?”’, 

În ethosul românesc, Athanase Joja alege să vadă ceva din 
imaginea zeului Apollo — zeu al luminii şi armoniei, al liniştii, al 
frumuseţii senine si cumpătării, al echilibrului, înţelepciunii, al 
contemplării raţionale, al măsurii. Cu privirea „solară”, cu plăcerea 
experienţei onirice, după cum ne spune Friedrich Nietzsche, 
„Apollo, ca zeitate etică, cere alor săi măsura şi, pentru a o putea 
păstra, cunoaşterea de sine; şi astfel, pe lângă necesitatea estetică a 


234 Mircea Vulcănescu, „Omul românesc”; „Ispita dacică”, în vol. 


Dimensiunea românească a existenţei, op. cit., pp. 17, 22, 46. 

235 Athanase J oja, „Cu privire la istoria filozofiei româneşti”; „Profilul 
spiritual al poporului român”, op. cit., pp. 235, 285. 

23 Athanase Joja, „Profilul spiritual al poporului român”, op. cit., p. 289. 

frumuseţii, se adaugă imperativele «Cunoaste-te pe tine însuţi!» si 
«Nimic prea mult»”??”. 

Ne putem întreba dacă, într-adevăr, cultura română este de tip 
apolinic; dacă nu cuprinde şi caracteristici ale polului opus — din 
dualitatile notionale de sinteză tipologică consacrate de către 
Nietzsche şi Spengler: „dionisiacul”, respectiv „fausticul”. La un 
examen atent al sufletului românesc, putem sesiza, pe lângă 
încrederea în principiul forțelor singulare (principium 
individuationis) afirmat de „spiritul apolinic”, şi capacitatea înfrățirii 
cu semenii si sentimentul unității strânse cu natura; ca si manifestarea 
cutezantei in fata destinului — ce-i drept, în momentele de răscruce -, 
dând seamă de simbolistica „dionisiacului” / „fausticului”. Ceva din 
spiritul „faustic” surprindem şi prin eterna căutare a infinitului — sau, 
mai corect, a „infinirii”, în spusa eminesciană —, prin nelinistea- 
aspirație de a afla misterele adânci ale existenței — marcând 
filosofarea „sub specia misterului” în care a excelat atât de original 
Blaga —, prin tendința neîntrerupt cultivată întru desăvârşirea 
spirituală. Dar, mai cu seamă, din conceptul caracterizant al 
„dionisiacului”, ca si al „fausticului”, stăruie, în ethosul românesc, 
acea aplecare spre arta muzicii — întruchipare perfectă a principiului 
opus „apolinicului”; pentru roman, melosul fiind o cvasiprezenta in 
orice împrejurare a vieţii — mărturie stând extraordinarul folclor 
muzical românesc, precum şi izbutitele creaţii de autor, culminând cu 
enescianismul, care şi-a cucerit recunoaşterea de prestigiu pe 
mapamond. 

Dincolo de acestea, împletind manifestări şi realizări „apoli- 
nice” şi „dionisiace” / „faustice”, credem, împreună cu Athanase 
Joja, că sufletul românesc este totuşi unul al predomnirii apoli- 
nicului asupra celei de a doua tendinţe (în oricare dintre variantele 
pomenite), care rămâne mereu atenuată în chiar procesul mutualei 
stimulări şi completări. 


* Friedrich Nietzsche, Naşterea tragediei, traducere de Ion Dobrogeanu- 


Gherea şi Ion Herdan, în vol. De la Apollo la Faust, Editura Meridiane, 
Bucureşti, 1978, pp. 182, 183, 193. 

De altfel, fără a delimita cu o rigoare care ar fi păgubitoare 
pentru subiectul în discuţie, Joja preferă a vorbi despre 
„apolinizarea fondului dionisiac”, despre disciplinarea patosului la 
exigenţele formei şi măsurii. „În fond — remarcă el —, [este] un efect 
al istoriei sale [a poporului român], al originilor sale, al experienţei 
sale de viaţă, al vicisitudinilor traversate în geografia unitară şi 
armonioasă a României, care ea însăşi invită la măsură”2%. 

Faptul este consemnat — dar fără tăria aducerii unei categorii 
cu valoare caracterizantă — si de către alti analişti ai ethosului 
românesc. Spre exemplu, Ovidiu Papadima stăruie asupra ideii că 
„Spiritul nostru nu iubeşte rătăcirile în neguri [...]. Nedezmintin- 
du-şi unele rădăcini mediteraneene, preferă lumina ce dă lumii 
conture nete şi clare. Îi place penumbra în momentele lui de 
melancolie; niciodată însă umbra”?*%. 

Recursul la sfera apolinică în caracterizarea spiritualităţii 
româneşti îşi află susţinere în întreaga creaţie artistică populară, în 
folclorul mult prețuit şi de către Athanase Joja, mai ales în atribute 
precum: simţul frumosului cu forță „tămăduitoare”, „învăţătura 
etică”, „sentimentul de simpatie” — tocmai acele note prin care, 
după Nietzsche, „apolinicul ne smulge din autonimicirea orgiastică 
a dionisiacului”2%0, 

Cu perspectiva cosmică, umanizată, în care funcţionează o 
logică adâncă şi suplă — însăşi ordinea lumii, a vieţii, a omului, 
vibrând laolaltă în fluidul echilibru existenţial —, folclorul românesc 
dă individului o întreagă structură morală. Fiind vădit marcat de 
„claritatea luminoasă apolinică” si nelipsindu-i nici „aptitudinea 
dionisiacă” — dovadă fiind chiar vitalitatea sa —, i se potriveşte 
puterea transfiguratoare, „adevărata intenţie estetică a lui Apollo”, a 
„aparenţelor frumosului, care fac, în orice clipă, existenţa demnă de 
a fi trăită şi care ne îndeamnă să trăim clipa ce vine”™"'. 


*% Athanase Joja, „Profilul spiritual al poporului român”, op. cit., p. 285. 
* Ovidiu Papadima, O viziune românească a lumii, op. cit., p. 33. 

*“ Friedrich Nietzsche, op. cit, p. 280. 

24 Ibidem, pp. 280, 292, 296. 

Şi „dionisiac” / „faustic”, aşadar, îşi lasă amprenta asupra fizio- 
nomiei morale românești. Însă, într-un perpetuu proces de supunere 
„apolinizării”, în dinamica echilibrului specific ethosului românesc. 

În acelaşi sens, argumentarea apelează şi la problema 
raportării la natură. Athanase Joja acordă atenţie deosebită facto- 
rului geofizic, spaţiului care imprimă un anumit profil sufletesc. El 
insistă asupra relației adânci a românului cu geo-cosmicul căruia îi 
aparţine — o chestiune, şi aceasta, de actualitate, în termenii unei 
eco-filosofii, al eco-fenomenologiei cu „întoarcere la pământul- 
mamă”242; o problemă lămuritoare pentru solidaritatea „om-natură”, 
pentru legătura esenţială, de armonizare, în inima existenţei noastre. 
În fapt, este vorba despre acea dominantă a sufletului românesc: 
cosmicismul — reliefată de majoritatea celor care s-au încumetat a-l 
aborda; mult pretuita de Lucian Blaga şi captată de a sa categorie 
„spaţiul mioritic” — orizont al „plaiului”, alternanță „de suisuri şi 
coborâşuri”, de sumetire şi resemnare, marcând organic „o invin- 
cibilă dragoste de pitoresc”, acea „orientare insistentă spre 
pitoresc”, spontaneitatea, originalitatea românilor”“*. 

Caracteristica spaţiului în care s-a născut şi în care trăieşte 
poporul român este echilibrul. Transpus în echilibru psihic, este 
tocmai ceea ce — observă Athanase Joja — „îl opreşte [pe român] de 
la orice hybris (exces), de la orice descumpănire într-un sens sau 
altul. Am spune că e o apolinizare a dionisiacului”?. În viziunea 
autorului, dialectica om - natură este una a strânsei comunităţi, dar 
şi a păstrării intacte a individualitatii. „Nu este fuziune si confu- 


* A se vedea: Ana-Teresa Tymieniecka (ed.), Passions of the Earth in 
Human Existence, Creativity, and Literature, în Analecta Husserliana LXXI, 
Kluwer Academic Publishers, Dordrecht / Boston / London, 2001; Charles S. 
Brown, Ted Toadvine (eds.), Eco-Phenomenology: Back to the Earth Itself, 
State University of New York Press, 2003. 

243 A se vedea, in special: Lucian Blaga, „Spaţiul mioritic”; „Perspectiva 
sofianică”; „Pitoresc şi revelaţie”; „Apriorism românesc”, în Spațiul mioritic, 
op. cit. 

24 Athanase J oja, „Cu privire la istoria filozofiei româneşti”, op. cit., p. 253. 

ziune, ci comuniune, participare la frumuseţile naturii, precum şi 
asocierea naturii la durerile şi frământările omului”2%5. 

Prin modalitatea de discurs edificat şi în textul asupra căruia 
am zăbovit, însuşi logicianul român ilustrează teza „stilului 
apolinic” al mentalitatii pe care, în chip elevat, o reprezintă. 

Opţiunea clara, în tratarea şi interpretarea ethosului 
românesc, pentru latura sa pozitivă — evitând a se risipi în a face 
vorbire despre lipsuri, metehne, năravuri — nu este întâmplătoare 
pentru un spirit rationalist interesat de ordine şi făptuire ziditoare, 
sub imperativul gestului productiv, al creativității luminate de 
idealul desăvârșirii / autodesăvârşirii. Avem, astfel, şi o bună lecţie 
de urmat, dincolo de orice meschinărie. 

Fără false entuziasme şi orgolii, dar şi fără ridicole denigrări, 
discursul lui Athanase Joja orientează către ceea ce este de pref şi 
durabil. În manieră clasică, autorul dezvoltă doar acele motive care 
îşi află ecou în aprecierea de valoare personală. Simbolistica 
apolinicului — prin: măsură, armonie, echilibru, „raţionalism”, 
„realism”, „refuzul misticismului”, „caracter cumpănit si iubitor de 
limpezime”, o anume înţelepciune a vieţii — este accentuat utilizată 
pentru a evidenția ethosul românesc ca „originar înrădăcinat în 
orizontul logos-ului — Grecia, Roma, Bizanț”. 

Prin selectarea trăsăturilor pozitive şi stăruința asupra 
acestora, întreprinderea lui Athanase Joja va fi având o 
semnificativă funcție de trezire, chiar de dezmeticire şi de 
mobilizare întru fructificarea potentialitatilor care merită cu 
adevărat a fi dezvoltate, apărate, demonstrate cu sporită urgență (!), 
în replică la prea zgomotoasele şi doar demolatoarele manifestări 
toxice, de factură opusă, atât de „la modă” astăzi în rândul unui 
segment, din fericire, deloc reprezentativ pentru majoritatea 
societății românești. 

Prin calități — precum cele puse in lumină de către Athanase 
Joja —, iar nu prin slăbiciuni şi defecte, şi poporul român îşi va fi 


*%5 Athanase Joja, „Profilul spiritual al poporului român”, op. cit., p. 285. 
24 Ibidem, p. 292. 

asigurat perenitatea în universalitate, „participarea la nemurirea 
universalitatii, a eidos-ului, a formei, a arhetipului, a tipului de 
structură”? isi va fi onorat locul pe care trebuie să îl ocupe într-o 
lume a cărei spiritualitate poate rezista numai prin complexitatea şi 
policromia asigurate de diversitatea valorilor culturale, pe temelia 


interferenţei logos-ethos. 


247 Ibidem, p. 289. 


UN EXEGET AL FILOSOFIEI MORALE: 
ERNEST STERE 


Obiectivare a performantei diadei hermeneutice ,,departare- 
proximitate” / ,,distantare-apartenenta” in circularitatea înțelegere- 
explicare-interpretare in fata textului — în „dialogul care suntem”, 
zicând astfel după Hans-Georg Gadamer şi Paul Ricoeur —, aflăm în 
scrierile dedicate de Ernest Stere (1912-1979) filosofiei morale. 

Din ansamblul operei apreciatului cercetător şi profesor de la 
Universitatea „Al. I. Cuza” din laşi, în atenţie sunt, prioritar, 
Gindirea etică în Franța secolului al XVII-lea (lucrare publicată de 
Editura Științifică, Bucuresti, 1972) şi cele 3 volume Din istoria 
doctrinelor morale (apărute la Editura Ştiinţifică şi Enciclopedică, 
Bucureşti, în anii 1975, 1977 şi 1979). 

Textele cuprinse în tomurile citate stau mărturie pentru ceea ce 
poate însemna filosofarea unui cărturar de marcă al culturii 
româneşti, având deschiderea unei temeinice formaţii clasice, cu 
înţelegerea orizonturilor semnificative pentru devenirea cugetului etic 
şi ale captării logosului specific în făptuiri cu adevărat majore; nu 
mai putin, cu vocaţia cercetătorului interesat de deslusirea semnelor 
care merită a fi dezvoltate şi apropriate în notele de continuitate, ca şi 
de ruptură cu tradiţia, în tonurile comune, dar şi contrapunctice; în 
ideea asigurării unui flux ascendent discursului etic. 

Fără pretenţia unei abordări critice — pe care, de altfel, nici nu 
ne-o propunem, aici —, voim a surprinde şi a accentua, timbral, 
partitura semnată Ernest Stere, în temele şi motivele etice, din 
unghiul receptorului care vrea să afle şi să priceapă ceva din noianul 
întreprinderii filosofico-morale; şi care este total degajat de vreo 
pretenţie emitentă de judecăţi contaminate ideologic. Spunem 
aceasta, întrucât — în baza textelor la care avem acces — autorul la 

care ne referim se înscrie printre aceia care, „dând Cezarului ce-i al 
Cezarului”, şi-au urmărit împlinirea unui veritabil proiect cultural; 
în cazul de faţă, cu atât mai de prețuit, cu cât a fost şi unul vădit 
modelator, educaţional. 

„Omenirea se realizează prin oameni politici, gânditori, 
savanţi, [...] artişti şi poeţi”, prin toţi aceia care izbutesc să o 
orienteze, în fapt, către „piscurile înalte spre care ea să-şi îndrepte 
mersul” — este observaţia lui Ernest Stere”; o observaţie care i se 
potriveşte din plin, atunci când este vorba de întrezărirea şi 
indicarea evoluţiei istorice a spiritului uman „spre libertate şi 
conştiinţă de sine”; respectiv, dezvăluire a „drumului anevoios pe 
care a trebuit să-l parcurgă rațiunea umană pentru a se cuceri pe 
sine însăşi şi a-şi afirma maretia”’”’. 

În strădania de apropriere a mărcilor spiritului moral, 
definitorie scriiturii lui Ernest Stere pare a fi găsirea limbajului 
potrivit descrierii experienţei existenţiale în termenii mult necesarei 
înțelepciuni a vieţii. Sintagma, consacrată la superlativ, în literatura 
de specialitate, de Arthur Schopenhauer”, concentrează mesajul 
voit a fi transmis de către autorul român în cuprinsul abordării 
ctitoririi eticului, în principal, în spaţiul european; şi, aceasta, 
tocmai sub genericul a ceea ce am numi opreliştile spiritului pe 
calea eternei căutări şi autorevelări întru desăvârşirea-de-sine care 
stă în puterea omului. Totul este pus sub semnul idealului 
umanizării, prin valorificarea resurselor activate de chiar „iubirea 
de înţelepciune”. 

Valoare areteică majoră, înțelepciunea — atât speculativă, 
sophia, cât şi practică, phronesys — luminează asupra chiar a 
finalitatii morale a acţiunii umane în întregul ei. Conceptul acoperă 
însăşi semantica aşa-zisei „arte de a trăi”, prin intermediul 
„agentului: înțeleptul”, purtător al libertăţii interioare, cel care „face 


248 
249 


Ernest Stere, Artă si Filosofie, Editura Junimea, laşi, 1979, pp. 33, 34. 
Ernest Stere, Istoria filozofiei antice şi medievale, Editura Didactică şi 
Pedagogică, Bucureşti, 1976, p. 223. 

250 Cf, Arthur Schopenhauer, Aphorismen zur Lebensweisheit, 1851. 

parte din lume, o serveşte, fără a-i fi aservit însă”(!). Şi, după cum 
spune Ernest Stere: „Poate că în aceasta constă înţelesul adevărat al 
înțelepciunii umane: prin luptă şi efort creator, sporind valorile 
vieţii, omul poate face operă eternă.”2!. Este toposul, de altfel, în 
care Morala se întâlneşte cu Arta — „arta adevărată”, care pune în 
joc o reală eficiență morală —, prin legătura esenţială a conceptelor 
de Bine şi Frumos, ale căror înţelesuri „nu par susceptibile de 
delimitări riguroase, de speța judecăților categorice la care tinde 
spiritul geometric”2?. 

Contextul este acela al idealului de „echilibru”, „armonie” şi 
„măsură”, de „comuniune morală” care a prins contur în inspirata 
formulare a vechilor greci a kalokagathia-ei — de regăsit în intenţiile 
exprimate şi în publicistica semnată de Ernest Stere, întru reliefarea 
utilității artei autentice, al cărei rost „nu este altul decât acela al 
vieţii înseşi: acela de a-l înălța pe om, oferindu-i perspectiva unei 
vieţi superioare, mai profundă şi mai umană, mai frumoasă, 
ajutându-l să o înţeleagă si să o trăiască”2*. Consonează spusa sa cu 
notele „filosofiei vieţii”, în viziunea unui Friedrich Nietzsche, 
Georg Simmel, Wilhelm Dilthey, culminând în hermeneutica lui 
Hans-Georg Gadamer cu focalizarea asupra noţiunii de trăire / 
erlebnis, implicând „înţelegerea împlinită” ca „starea unei noi 
libertăţi spirituale”, 

De altminteri, în chiar maniera gadameriană de abordare a 
„experienţei hermeneutice”, a întâlnirii într-un univers comuni- 
cational comun, al „înţelegerii comunicative”, îl recunoaştem 
oarecum paradigmatic pe traducătorul şi interpretul român atras de 
„înţelegerea textelor” si de (retransmiterea acestora unui lector 
avizat, prin acel „dialog” — „proces al înţelegerii cu celălalt”, cu 
„şansa unui compromis în acel du-te vino al clarificării reciproce, 
[...] al cumpănirii şi chibzuirii soluţiei celei mai bune care nu va 


%1 Ernest Stere, Artă si Filosofie, op. cit., pp. 75, 77. 


* Ibidem, p. 24. 
23 Ibidem, p. 34. 
254 Hans-Georg Gadamer, Adevăr si Metodă, op. cit., p. 200. 

putea fi întotdeauna decât un compromis”; şi care va fi izbandit in 
„înţelegerea-interpretare” prin „dialectica întrebării şi răspunsului”, a 
„participării la sensul textului”?% pe care îl vizează, la urma urmei; 
rezultat fiind sporul modulat al „înţelegerii de sine”. Astfel ne 
îngăduim a-l percepe pe Ernest Stere — „omul de carte” care a stăruit, 
cu indreptatire, asupra textului de filosofie morală, şi care a ilustrat 
ceea ce el însuşi a pus pe seama „personalităţii creatoare” capabile a 
pătrunde în filosofie cu un soi de măiestrie artistică; într-o 
desfăşurare, în consecinţă, a logosului „pornind din adâncimile unui 
eu uman şi utilizând toate resursele care pot face să vibreze conştiin- 
tele cărora li se adresează”, având convingerea că numai aşa „actul 
filosofic îşi dobândeşte adevărata lui semnificaţie şi menire”255. 

În atare perspectivă, un soi de eficacitate perpetuu descoperită 
demonstrează, pentru cititor, scriitura de „analiză, sinteză si 
sistematizare” a unui „domeniu extrem de bogat”, într-o selecţie 
istorică: domeniul moravurilor şi opiniilor morale activate de o 
parte a umanităţii, de la străvechile civilizaţii ale Indiei, Chinei, 
Eladei, până la personalităţi de forţă ale veacului al XX-lea; şi care 
fac substanţa celor trei volume Din istoria doctrinelor morale — un 
bun ghid de luare de cunoştinţă şi de lămuritoare introducere în 
marea „învăţătură de înțelepciune” a lumii. 

Claritatea discursului vine în întâmpinarea nevoii şi dorinţei 
celui care încearcă a prinde valorile şi, de ce nu, liniile directoare 
pentru alegeri, decizii, acţiuni cumpănite întru „binele” personal, dar 
şi public. Pot fi desluşite idealuri şi principii care să dea sens trăirii, 
„artei de a trăi”, pentru „adevărul uman”, aşa cum „reflecţia morală” 
reuşeşte a o face, în statutul ei de componentă indispensabilă 
exerciţiului filosofării-"”. Căci, după cum, reiterativ, ţine să eviden- 
tieze exegetul nostru: „Filozofia, adevărata filozofie, n-a fost 
niciodată lipsită de o anumită intentionalitate morală. În substanţa ei 


25 Ibidem, pp. 288-290. 

*5 Ernest Stere, Artă si Filosofie, op. cit., p. 226. 

257 Ernest Stere, Din istoria doctrinelor morale, vol. 3, Editura Ştiinţifică şi 
Enciclopedică, Bucureşti, 1979, pp. 5, 301. 

intimă stăruie ca un leit-motiv apelul la cunoaşterea de sine, ca şi 
invitaţia adresată omului de a nu se ataşa vreunei credinţe ce ar putea 
fi îndreptată împotriva propriei lui libertăţi şi demmitati”?®, 
E. ceva din rezonanţa deontologismului kantian cu încărcătura unui 
sublim umanism, ceva din crezul imens în capacitatea fiinţei umane 
de a-şi da propria „lege morală” — „o lege a cauzalitatii prin 
libertate”, din datoria autodesăvârşirii în planul umanizării conform 
„imperativului categoric” practic, anume: „acţionează astfel ca să 
foloseşti umanitatea atât în persoana ta, cât şi în persoana oricui altuia 
totdeauna în același timp ca scop, iar niciodată numai ca mijloc”*”’. 
De altfel, în capitolul consacrat filosofului german — Kant: Morala 
Imperativului categoric —, dincolo de unele asertiuni discutabile, 
legate mai cu seamă de etichetări, din păcate prea uşor incetatenite în 
literatura de profil, cu referire la „rigorismul”, la „latura formală” a 
eticii filosofului din Königsberg, şi asupra cărora nu este însă locul, 
aici, a insista —, Ernest Stere precizează: „O nouă concepţie morală, 
aspirând la maxima rigoare şi certitudine universală, era inițiată din 
perspectiva proprie criticismului kantian. Formalistă prin enunturile 
ei riguroase, lăsând totuşi să străbată până la suprafaţă ecourile unui 
puternic elan umanist [subl. n.], această concepţie morală nu poate fi 
redusă la o singură dimensiune”; şi aduce în prim-plan „frământarea 
morală a filosofului, ardoarea cu care a înţeles să apere, prin toată 
opera sa, crezul conform căruia «omul trebuie tratat întotdeauna ca 
scop, iar nu ca mijloc»”2%0. 

Merită a lua aminte la „imaginea infeleptului”, ca omul liber 
de prejudecăţi ori idei preconcepute, omul care îşi permite 
atitudinea de detaşare obiectivă, fără a cădea însă în apatie fata de 
realitatea asupra căreia ar putea interveni, oricând, favorabil. 


5 Ernest Stere, Gîndirea etică în Franța secolului al XVII-lea, Editura 


Ştiinţifică, Bucureşti, 1972, p. 241. 

* Immanuel Kant, Critica raţiunii practice. Întemeierea metafizicii 
moravurilor, traducere de Nicolae Bagdasar, Editura IRI, Bucureşti, 1995, pp. 
79, 238. 

280 Ernest Stere, Din istoria doctrinelor morale, vol. 3, op. cit., p. 11. 

Chestiunea este prezentă în aproape toate textele date 
publicităţii de Ernest Stere, ca un fel de „motiv al libertății” mult 
apreciate; în fond, semnul definitoriu vital şi actul constituent în 
creatia-de-sine a omului. În sprijin, teoreticianul român isi ia 
circumscrierea, din unghi etic, a aspiratiei la „autonomie” în diversele 
concepții şi teorii aparţinând nu doar filosofilor moralei, nici exclusiv 
„moraliştilor” (care tocmai moravurile şi caracterele — în spectacolul 
varietatii acestora — le-au avut în studiu), ci şi unor curente filosofice 
care au făcut carieră în Franţa secolului al XX-lea, interesate manifest 
de problematica omului: filosofia bergsoniană, existentialismul, 
fenomenologia, structuralismul, epistemologia, filosofia valorilor, 
filosofia religioasă (cărora le consacră un întreg volum?$!). 

Este limpede preferința autorului nostru pentru cultura franceză 
— inclusiv în tărâmul literaturii beletristice. Frecvente sunt referirile, 
spre exemplu, la: Balzac, Hugo, Baudelaire, Paul Valery, Marcel 
Proust, André Gide”. Faptul reiese lesne din piesele de rezistenţă ale 
operei sale (cele două lucrări axate pe filosofia franceză), cât şi din 
arhitectonica vastei scrieri Din istoria doctrinelor morale — argument 
pentru un mod anume de a asimila textele de limbă franceză, 
mergând până la un gen de identificare cu stilul de a filosofa al 
autorilor faţă de care are o certă înclinaţie — mereu prezentii Michel 
de Montaigne, René Descartes, Blaise Pascal. 

Titlul ales, Din istoria doctrinelor morale, vorbeşte dintru 
început despre acea „sarcină mai putin ambițioasă” pe care exegetul 
şi-a impus-o: „aceea de a face mai bine cunoscute sub aspectul 
trăsăturilor specifice, al rădăcinilor istorice, ca şi în ceea ce priveşte 
ecoul pe care l-au avut în conştiinţa omenirii, câteva din înfăptuirile 
mai de seamă ale gândirii etice”*™’. 


281 Cf. Ernest Stere, Doctrine si curente în filozofia franceză contemporană, 
Editura Junimea, Iasi, 1975. 

282 A se vedea: Ernest Stere, Artă si Filosofie, op. cit. 

3 Ernest Stere, Din istoria doctrinelor morale, vol. 1, Editura Ştiinţifică şi 
Enciclopedică, Bucureşti, 1975, p. 5. 

Din istoria doctrinelor morale reprezintă, în ultimă instanţă, 
itinerarii ale tentatiei interogativ-comprehensive experimentate de 
orice cercetător aplecat asupra evoluţiei istorice a cugetului etic. 
Cele trei volume — aşa cum le-a stabilit autorul — rămân dovada 
unui stil de receptare selectivă şi de elaborare a comentariului bazat 
pe traducere şi expunere, dar şi pe explicaţie-luminare şi 
interpretare-intelegere a marii tradiţii filosofico-morale. Textul in 
atenţie este elocvent pentru a lua seama la un rostuit avertisment 
privind „marea slăbiciune a gândirii filosofice” datorată orgoliului 
„de a prefera să facem pe nebunii pe cont propriu”? neluând seama 
la opera marilor filosofi. 

Genul de lucrare pentru care optează Ernest Stere este poate 
cel mai adecvat atitudinii prielnice filosofării în temeiul acelei 
chintesente a tot ce înseamnă sistemul de viață uman, respectiv 
ethosul în care, de-a lungul vremii, s-a cristalizat înțelepciunea 
vieţii în ale cărei „avataruri [...] s-a reflectat, în ciuda atâtor rătăciri, 
permanenta şi neînfrânata voinţă a omului de a cunoaşte adevărul şi 
binele, pentru a fi astfel făuritorul propriului său destin”2%5. 

Pretuirea valorii înțelepciunii, în preocuparea pentru etică, se 
arată chiar din grila de lectură aplicată sentinţei delphice: „Cunoaşte-te 
pe tine însuţi” — o maximă „de interes practic-moral... adoptată nu 
numai de Socrate, ci, explicit, sau implicit, de toţi acei care au 
promovat mişcarea eliberatoare a umanismului european””°°, precum 
Michel de Montaigne, Ren6 Descartes, Blaise Pascal, Baruch 
Spinoza, Immanuel Kant; tocmai acei creatori cărora Ernest Stere 
le-a dedicat pagini memorabile. Sunt figuri reprezentative pentru 
ideea exegetului român despre „rolul privilegiat” al reflectiei morale 
în căutarea „adevărului”. „Istoria — scrie el — ne demonstrează cu 
argumentele cele mai convingătoare că la originea marilor teorii 
reformatoare stăruie apelul la o conversiune, din perspectiva căreia 

Hans-Georg Gadamer, op. cit., p. 13. 

Ernest Stere, Din istoria doctrinelor morale, vol. 3, op. cit., p. 6. 

26 Ernest Stere, Gîndirea etică în Franţa secolului al XVII-lea, op. cit., p. 

adevărul si binele, raţiunea si voinţa, individualul si socialul 
fuzionează si se definesc într-o unitate indisolubila””©’. 

Conştient de dificultatea întreprinderii „excursului” său istoric, 
Ernest Stere pune în joc phronesys-ul ca „prudență? — „virtute 
dianoetică” în clasificarea lui Aristotel”*%; în prezent, o valoare mult 
fructificată de eticieni, ca „înţelepciune a acţiunii pentru acţiune, în 
acţiune”, „paradoxală fidelitate fata de viitor”2%, în chiar termenii 
unei „etici la distanță” —, precizând că, prin expunerea principalelor 
doctrine în traiectul progresiv al gândirii etice din antichitate până în 
secolul al XX-lea, strădania sa este una parţială, într-un „domeniu 
extrem de bogat şi complex, prin imensa varietate a afirmațiilor, 
implicatiilor şi dependentelor, căci punctul de vedere etic în 
abordarea existenţei umane nu-şi epuizează semnificaţiile în cadrul 
teoriilor consacrate expres acestei problematici”?70. 

Preocupat, în genere, de „fundamentele social-istorice si 
cultural-filozofice”?”1, Ernest Stere se înfăţişează ca un aspru 
comentator al caracteristicilor temporalitatii surprinse pe felii de 
realitate. Spre exemplu, tratând despre „marea strălucire” a Franţei 
veacului al XVII-lea, veac al clasicismului, al ordinii si echilibrului, 
nu ezită a aduce în discuţie problema „regimului absolutist”, a 
frământărilor datorate „mizeriei şi sărăciei celor numeroşi oprimati 
de regalitate şi biserică deopotrivă”; de unde, şi „relaxarea 
moravurilor”, „opoziţia făcută de liber-cugetătorii timpului” şi „gene- 
za mişcării libertine în cultură” prin nume celebre, precum: Pierre 
Gassendi, Pierre Bayle, Bernard Le Bovier de Fontenelle?7?. 

Întru înţelegerea „Marelui secol” francez, exegetul nostru 
găseşte de cuviinţă a duce prezentarea până în Evul Mediu si 
Renaştere, inevitabil ajungând la premisele unei dezvoltări a 


27 Ernest Stere, Din istoria doctrinelor morale, vol. 1, op. cit., p. 6. 


268 Cf. Aristotel, Etica Nicomahică, op. cit. 

28 André Comte-Sponville, Petit traité des grandes vertus, op. cit., pp. 38, 40. 
270 Ernest Stere, Din istoria doctrinelor morale, vol. 3, op. cit., p. 5. 

271 Ernest Stere, Din istoria doctrinelor morale, vol. 1, op. cit., p. 5. 

272 Ernest Stere, Gîndirea etică în Franţa secolului al XVII-lea, op. cit., p. 57. 

spiritului în filosofia morală elenistă — cu deosebire, în teoria 
stoicilor, cărora nu pregetă a le închina un capitol-elogiu pentru 
„vârsta raţiunii” care a însemnat debutul pentru „moralitate”, ca si 
pentru „arta de a trăi”. Deopotrivă, identifică, în acest „secol al 
clasicismului şi raționalismului cartezian”, particularităţi ale „Seco- 
lului luminilor” care se anunţă, mai ales, prin aspiraţia la „libertate şi 
egalitate”, prin afirmarea ,,autenticitatii” şi „demnităţii umane”. 

Comentatorul român insistă, astfel, asupra „inspiraţiei 
umaniste” a culturii medievale, care va izbucni în „elanul umanist”, 
în atitudinea critică, încrederea în excelența naturii omeneşti, 
specifice Renaşterii”. În planul ideilor morale, îl interesează, ca 
definitorii epocii: „individualitatea, originalitatea şi autonomia 
conştiinţei izvorând din faptul gandirii”?”. 

Cartea din 1972, apărută în colecţia Mica Bibliotecă Etică, 
face, oarecum, conţinutul unui important segment al volumului 2 
din Din istoria doctrinelor morale — primele trei capitole fiind 
consacrate lui Michel de Montaigne, Descartes şi Pascal. 
Reprezentanţi de seamă pentru filosofia morală, favoriţi ai lui 
Ernest Stere, aceştia beneficiază de memorabile expozeuri, grăitoare 
şi pentru talentul de portretist al autorului. 

Citim, astfel, despre Michel de Montaigne, că „a făcut din 
scrutarea propriului eu îndeletnicirea preferată şi sursa unei supreme 
voluptati”, înțelegând „să aşeze mai presus de orice valoarea 
caracterului moral, a personalităţii, identificată cu natura insasi”*”°. 
Un examen critic îi provoacă analiza în detaliu a lucrărilor lui René 
Descartes — Discurs asupra metodei şi Tratatul despre pasiuni —, dar 
şi a corespondenţei, evidențiind aportul covârşitor în istoria gândirii 
etice al celor „două morale” — „provizorie” şi „definitivă” 
construite in deschisul ziditor pe care „gândirea”, „substanţa 
primordială”, îl are în ansamblul conştiinţei, ca „propria noastră 


*73 Ibidem, pp. 12, 26-27. 
274 Ibidem, p. 238. 
275 Ibidem, pp. 33, 40. 

esență, principiul suprem al progresului si demnităţii umane”’”®. În 


fine, pe Blaise Pascal îl intuieşte în tăria unui „psiholog moralist”, 
pasionat „de tot ceea ce ţine de problematica condiţiei umane”, 
pledând „în favoarea autonomiei eului, a luptei contra tuturor 
servitutilor tradiţionale care au înstrăinat pe om de natură si de el 
însuşi”, o autonomie „întemeiată pe sentimentul puternic al 
demnităţii umane”””’. 

Profiluri impresionante — în care răzbat mărcile unui artist al 
literelor — creionează Ernest Stere şi altor cugetători de seamă ai 
culturii franceze a veacului al XVII-lea. 

Despre rafinatul observator al vremii care a fost Francois de 
La Rochefoucauld, scrie: „cultivă o mizantropie de mare senior, mai 
curând dispretuitor decât zguduit în adâncurile sufletului, care 
constată cu luciditate senină defectele oamenilor, încercând chiar o 
anumită satisfacţie în a le arăta cu degetul, fără a se preocupa prea 
mult de utilitatea şi eficacitatea constatărilor făcute”. Meritul 
autorului faimoaselor Maxime este depistat în „îndemnul salutar de 
a ne scruta mai cu atenţie acele adâncimi ascunse, nebănuite de 
privirile superficiale, în care îşi are izvorul majoritatea acţiunilor 
noastre, de a ne supraveghea şi a distinge ceea ce este fals şi impur, 
pentru a nu ne complace cu prea mare uşurinţă în ceea ce 
considerăm a fi virtutea noastra”’”®. 

O mână de literat schiteaza şi portretul celui numit „pictor al 
moravurilor”, Jean de La Bruyere: „Prudent şi cutezător, traditio- 
nalist şi independent, mai puţin sistematic decât oricare alt moralist, 
dar nu mai puţin exact, La Bruyere a fost un lucid observator al 
moravurilor şi caracterelor umane, al timpului siu”?””. 

Pagini de această factură ne indreptatesc a vedea în Ernest 
Stere, cel puţin pentru felul în care a ştiut a se raporta la cultura 
franceză, un admirabil agent al comunicării în tărâm filosofic, dând 


27° Ibidem p. 154. 

277 Ibidem, pp. 178, 194, 207. 

27 Ibidem, p. 235. 

seama din plin de ,,turnura hermeneutică spre dialog” — în accepţia 
gadameriana: „A-fi-în-dialog înseamnă a-fi-dincolo-de-sine-insusi, 
a gândi împreună cu celălalt şi a reveni la sine ca la un altul”2%0, 
Este, în act, o metamorfozare pe care exegetul nostru şi-o asumă, 
printr-un angajament cultural, de responsabilitate, ca un „filosof- 
funcţionar al umanităţii” — astfel zicând după Edmund Husserl2!. 

Se cuvine, aici, a aminti şi despre sinteza propriilor judecăţi 
privind „personalitatea omului de cultură” — ilustrată din plin de 
către Ernest Stere —, pentru care „viaţa intelectuală” se însoţeşte 
mereu cu „o atitudine morală”, în dialectica „detaşare - ataşare”; 
„detaşare în sensul înfrânării acelor pasiuni care pot pune în 
primejdie solidaritatea necesară dintre indivizi şi dintre popoare; 
ataşare la acele idealuri de Bine şi Adevăr, fără a căror respectare nu 
poate fi conceput progresul moral al omenirii”252. 

În același sens, pomenim si despre grija teoreticianului român 
fata de semnificaţia extraordinară pe care „bunul simţ” — o 
chestiune referentiala pentru etică — o are în dezvoltarea şi 
afirmarea umanului din om. La urma urmelor, nimic altceva decât 
principiul „justei măsuri”, al aflării şi cultivării „poziţiei de mijloc” 
— leit-motiv al cugetului moral, de la Etica Nicomahica a lui 
Aristotel până la L’homme et ses trois éthiques a lui Stéphane 
Lupasco —, lege de bază pentru împlinirea morală prin valorile 
„armoniei”, „ordinii”, ,,virtutii”, „normă şi condiţie indispensabilă a 
oricărei manifestări pozitive, sociale şi creatoare a fiinţei umane”355, 
întru care a lucrat, emblematic, si Ernest Stere. 


22 Hans-Georg Gadamer, op. cit., p. 626. 


281 Cf. Husserliana, Bd. VI, Den Haag: M. Nijhoff, 1953. 
“2 Ernest Stere, Artă si Filosofie, op. cit., p. 90. 
283 Ibidem, p. 97. 


ETICUL, IN SCRIERILE LUI PETRE 
BOTEZATU 


Reprezentant de marca al filosofiei româneşti din a doua 
jumătate a veacului al XX-lea, „gânditor format în tradiţia glorioasă 
pe care au impus-o, la Universitatea «Al. I. Cuza» din Iaşi, perso- 
nalitati de talia unui Titu Maiorescu, Jon Petrovici sau Dan 
Badarau”*™, prestigios creator în domeniul logicii naturale si 
operative, cunoscut şi ca făuritor al şcolii ieşene de logică şi 
semiologie, Petre Botezatu (1911-1981) s-a afirmat prin contribuţii 
notabile şi în tărâmul eticii. Cu o erudiție impresionantă şi cu virtuţi 
creative de excepţie, a lucrat cu temeinicie, dăruire şi rafinament 
întru ctitorirea valorii spirituale; încât, firesc ne apare interesul 
arătat şi pentru filosofia morală, pentru eticul modelator de uman — 
ca notă înalt semnificativă, de excelenţă, întru care are a-şi 
demonstra valenţele omul, în devenirea sa ca subiect-creator-de- 
sine. 

Sub pecetea poiesisului intim corelat ethosului, a trăirii cu 
acuitate a conştiinţei imperativului auto-creației umane, cu 
înţelegerea necesităţii fiintarii noastre în „libertatea şi demnitatea” 
mult elogiate de Immanuel Kant; nu mai puţin, cu înţelegerea că 
autoritatea noastră în lume este dată de chiar „Condiţia Umană 
Creativă” care se „auto-individualizează în design-ul ontopoietic al 
manifestărilor logosului vietii”*®’, respectiv cu înţelegere a faptului 
că, la urma urmelor, „cea mai mare operă — Marea Operă — este 


284 Petru Ioan, „Petre Botezatu: o contribuţie românească de excepţie în logică 


şi filosofie”, studiu introductiv la volumul lui Petre Botezatu, Discursul 

propria noastră viață”? (vorbind, astfel, în termenii a două curente 


filosofice contemporane de anvergură: „fenomenologia vieţii” şi 
„transdisciplinaritatea”), în atare tonalitate se desfăşoară reflectiile 
filosofico-morale ale lui Petre Botezatu, în scriitură sistematic- 
ştiinţifică, dar şi eseistic-aforistică, după cum stau mărturie trei 
dintre cărţile sale. Este vorba (în ordinea apariţiei lor editoriale) 
despre: Preludiul ideii de libertate morală (1976); Interogaftii. 
Convorbiri asupra spiritului contemporan (1978); si Note de 
trecător. Reflecţii în marginea Vieţii (1979). 

De o elevată meditaţie, de particulară rostire sapientiala, lucra- 
rile menţionate dau seama din plin de preocuparea autorului pentru 
„fiinţarea - proiecţie a ethosului”, într-o arhitectonică a iscodirii, a 
interogării şi aflării raţiunii de a fi / a deveni în cheia umanului. 

Captare a ceva din sensul acestuia, reuşim, în legătură cu exe- 
geza pe care Petre Botezatu o realizează pe tema libertății morale. 

Limpezimea gândului, ca şi sensibilitatea modelatoare a unei 
cuprinderi nuantate a uneia dintre gravele probleme existențiale 
transpar din studiile adunate în volumul Preludiul ideii de libertate 
morală. Sugestiv titlu, satisfăcut din plin în semantica termenilor, 
începând cu întâiul: „preludiu”, ales din limbajul muzicii — artă pe 
care, de altfel, profesorul emerit de la Universitatea „Al. I. Cuza” 
din laşi a cunoscut-o intim şi a îndrăgit-o. Stau mărturie scrierile 
sale şi o admirabilă activitate, a unui adevărat meloman şi practician 
în arta sunetelor. În rezonanță cu ideea privind „afinitatea 
axiologică a valorilor (referirea fiind la „adevărul logic” şi la 
„frumosul artistic-muzical” — n.n.) care se susţin şi se stimulează 
reciproc”, ne rezumăm a spune că Petre Botezatu a fost membru 
al Uniunii Compozitorilor şi Muzicologilor din România (din anul 
1949), implicându-se în viata artistică a Iaşilor prin prezentări de 
audiții muzicale, prin elaborarea şi publicarea unor articole de 


*8 Cf. Basarab Nicolescu, La Transdisciplinarité. Manifeste, Editions du 
Rocher, 1996. 

cronică muzicală sau a unor programe de concert, prin participarea 
ca instrumentist in orchestra Liceului National, in formatii de 
muzică de cameră la Conservator, în orchestra Filarmonicii 
„Moldova”; şi, nu în ultimul rand, prin schitarea unor mici 
compoziţii, rămase în manuscris. (Am abordat pe larg această 
dimensiune, poate mai puţin ştiută, dar mult grăitoare pentru 
personalitatea polivalentă a reputatului logician, într-un studiu 
aparte, publicat în urmă cu câţiva ani%.) 

Revenind la tomul dedicat libertăţii morale, autorul a preferat, 
nu întâmplător, termenul preludiu; adică: început sau introducere la o 
compoziţie muzicală, ce s-a impus din secolele XV-XVI, încetă- 
tenindu-se, prin creaţia lui Johann Sebastian Bach, ca primă parte în 
„suita” instrumentală preclasică şi ca parte introductivă a unei „fugi”. 
Preludiu, aşadar, ca preambul care fixează tonalitatea şi atmosfera 
unei lucrări muzicale; în cazul de faţă, introducere la o temă de 
filosofie morală: libertatea, în perioada de cristalizare a acesteia. 
Lucrarea în discuţie este „preludiu” la o problemă cardinală pentru 
condiția umană, care, de la antici şi până la contemporani, clatină 
obsedant spiritul omului, făcându-l să-i caute explicaţii şi să-i 
dezvăluie aspecte şi componente relevante. 

Petre Botezatu identifică însemnele deschizătoare de 
perspectivă pentru o temă esenţială a reflectiei filosofice, „unul din 
elementele de bază ale condiţiei umane”, „concept elevat [...] care 
posedă un conţinut deosebit de bogat, psihologic si filosofic”. 
Este o problemă complexă care intră în preocupările filosofiei şi 
teologiei, ale eticii şi dreptului, după cum s-a conturat de-a lungul 
vremii până la ceea ce am numi fărâmițarea, în timpul din urmă, în 
„libertăţi” (într-o viziune care, accentuând corelatia cu drepturile 
cetăţeneşti, face loc în ultimă instanţă unei multiplicări ce diluează 


A 


„libertatea” în semnificaţia ei de fond pentru uman). 

Gânditorul român statorniceşte „preludiul la ideea de libertate 
morală” în Elada, în a cărei cultură consideră că s-ar găsi reperele 
importante pentru „a pătrunde adânc”, pentru a examina „constituirea 
inițială a conceptului nostru”; respectiv, constituirea noţiunii „într-o 
primă formă viabilă”, graţie ,,cutezantei” şi ,,acuratetei” filosofilor 
eleni, „aceşti venerabili patriarhi ai gândirii filosofice”2%, care au pus 
temelia unei fertile cugetări de amploare, până în prezent. 

Întru totul motivată ne apare opțiunea lui Petre Botezatu, 
ţinând seama de faptul că grecii — aşa cum s-au manifestat printr-o 
magnifica zidire spirituală — au avut, între cei dintâi, conştiinţa 
libertăţii. Deşi, ne putem întreba: de ce autorul a ales acest spaţiu al 
Europei, şi nu s-a îndreptat spre străvechile culturi orientale? De-ar 
fi să ne gândim chiar numai la mărcile pe tema libertăţii din 
protofilosofia şi filosofia Chinei sau Indiei. Totodată, dacă este 
„preludiu” la ideea de libertate morală în spaţiul vechii Grecii, ne 
putem întreba: de ce autorul nu consideră de factură etică şi miturile 
sau tragediile, cu ethosul implicit, poate mai adânc şi mai modulat 
decât în orice construcţie teoretică? 

Dincolo de asemenea interogatii, apreciem împlinirile textului 
la care ne raportăm, în cadrele pe care Petre Botezatu le-a ales, 
parcurgând un traiect definitoriu, de la meditatiile lui Socrate si 
Platon până la aspiraţia către o formulă salvatoare în condiţiile 
dramatice ale elenismului, cu aportul marilor școli filosofice, 
inclusiv aportul creştinismului in afirmare, mergând până la 
Fericitul Augustin; iar, printr-un salt în timp, semnalând parte din 
poziţiile veacului al XX-lea: existentialism, filosofia ştiinţei, teoria 
sistemelor, dialectica în tradiţie hegeliană, dezbaterile în cadrul 
determinismului universal şi, desigur, „rezultatele semnificative” 
ale logicii în îmbogățirea şi în înţelegerea conceptului de libertate. 

Preludiul ideii de libertate morală reprezintă o lucrare- 
sinteză asupra unor experimente mintale (şi nu numai), a unor 
demonstraţii elevate ale reflectiei omului prin efortul filosofilor 
Eladei şi ai patristicii care, deşi concretizate în doctrine parţiale şi 


*% Ibidem, pp. 128, 130, 143. 

cu caracter îndeobşte individualist — excepţie făcând „morala 
creştină, care a promovat imperativul social al iubirii aproapelui” —, 
aşadar, deşi doar un ansamblu de „elemente necesare dar nu şi 
suficiente pentru împlinirea conceptului nostru”, generat 
„fragmentar şi caleidoscopic”, reprezintă „un moment solemn din 
istoria ideilor, care merita o consemnare amplă”. Sunt puse în 
lumină şi comentate concepţii din care avem a desprinde o 
învăţătură de preţ, conştientizând limitele şi consecinţele nedorite, 
dar mai ales nașterea unor teme în continuă dezvoltare: „binele şi 
răul”, „virtutea si viciul”, „expiaţia”, „răspunderea”, „libertatea 
voinţei”, „destinul”, „liberul arbitru”. 

Luând drept referential întoarcerea la originile ideii de 
libertate morală, Petre Botezatu propune un demers interpretativ 
asupra „certificatului de naştere” al acestei idei; ceea ce înseamnă 
„a pătrunde adânc în intimitatea acesteia, a degaja cu claritate 
adevăratele dimensiuni şi valenţe ale acesteia”2"?. 

Subliniem valoarea cunoscută lectiei istoriei ideilor şi 
îndeosebi cercetării genezei noţiunilor. Fără a se limita la un unic 
punct de vedere — căci „condiţia umană în permanentă prefacere 
ridică aspecte şi relaţii noi care se cer meditate” —, autorul reuşeşte 
să susțină importanţa examinării începuturilor noţiunii de „libertate 
morală”, cale care „ne conduce la semnificaţiile originare ale 
acesteia, dezvăluire care este adesea revelatoare cu privire la 
valoarea reală a noţiunii respective”2%. 

Lucrarea probează statut de organon, cu funcţie propedeutică 
în tema analizată; prin cartografierea principalelor momente, 
însoţite de comentarii care sintetizează contribuţiile majore, pornind 
de la Platon, un precursor al ideii de „libertate a voinţei” — unul 
dintre elementele constitutive ale libertății morale, una dintre 


” Ibidem, pp. 129, 128. 

manifestările ei; momentul alegerii libere fiind „aspectul 
fenomenologic al libertatii”?™*. 

O amplă analiza, cu totul indreptatita, îi este dedicată lui 
Aristotel; de opera acestuia legându-se o primă tratare explicită a 
problemei libertății morale, propriu-zis: descoperirea şi prima 
teoretizare a noţiunii prin întâia „fundare autonomă a unui sistem 
de etică”. Faimoasa Etică Nicomahica înfăţişează omul ca agent 
moral şi responsabil, prin actele voluntare deliberative — libertatea 
stând „în puterea” omului. Firesc, Petre Botezatu evidenţiază 
„meritul de prim ordin” al Stagiritului „de a fi inaugurat în filosofie 
tema libertăţii morale şi de a fi făcut-o într-un context ştiinţific”2%. 

În condiţiile intrării în agonie a civilizaţiei elene, sistemul 
stoicilor impune ideea perfecțiunii universului — o perfecţiune „nu 
numai estetică, ci şi etică şi utilitară” — odată cu principiul vieţii în 
conformitate cu natura — semn al vieţii virtuoase. Cultivând ideea 
conditionarii interne a voinţei morale (Chrysippos) şi pe aceea a 
intervenţiei forţei destinului, stoicii au provocat controversa din 
care au rezultat clarificări pentru conceptul de libertate morală. 
Astfel, sunt amintite obiecțiile in problema existenţei „răului” 
(poziţia lui Epicur), a contradictiei (în sistemul stoic de gândire) 
referitoare la existenţa divinului şi aceea a „răului” (poziţia lui 
Plutarh). Citând astfel de formulări critice, Petre Botezatu remarcă 
faptul că ele sunt „de o gravitate excepţională, atingând punctul cel 
mai vulnerabil al sistemului”2%, 

Răzbate raționalismul gânditorului român din însăşi alegerea 
unor texte care se situează la distanţă (dacă nu chiar în afară) de 
înţelesul pe care, din alt orizont, îl susţine spiritualitatea religios- 
creştină (în problema „răului” în lume, a „căderii de la virtuţi”). 

În raport cu maniera abordării eticii stoice, exegetul nostru 
identifică în „optimism şi fatalism” pilonii atitudinii stoicului, ce 
deschid „problemele care vor implica noţiunea de liber arbitru”. 


2% Ibidem, p. 25. 
*% Ibidem, pp. 41-42. 
*% Ibidem, pp. 57, 62. 

Pentru stoici, „omul posedă inițiativa, si deci răspunderea, faptelor 
rele”. Dar, prin ideea destinului, se petrece o complicare a 
chestiunii existenţei „răului” moral, acesta fiind în dependenţă nu 
de voinţa omului, ci de soartă. De aici, aprecierea la adresa lui 
Chrysippos ca fiind „primul dintre stoici care a încercat să 
armonizeze destinul cu libertatea”. 

Epicur şi şcoala acestuia îşi găsesc cuvenita prezentare, prin 
evidenţierea afirmării factorului personal al libertății, dată fiind 
„declinaţia atomică”. Aceasta rupe legăturile destinului. Idealul 
ataraxiei (existent şi la stoici) este cultivat de Epicur fără a admite 
destinul, nici Providența; ca un principiu de mişcare, declinatia 
atomică explică independenţa voinţei inteleptului. „Clinamenul 
epicurian — notează logicianul român — reprezintă în fond încercarea 
de a elabora o interpretare atomistă a actului voluntar”, omul fiind 
recunoscut în „facultatea voinţei”, cu răspundere morală, în cadrele 
unei etici cu imperative sociale în care o însemnată virtute este 
„dreptatea”; apel se face şi la textele lui Lucretius, care oferă 
lămuriri suplimentare pentru ideea că „puterea liberă a voinței este 
opusă destinului”2%. 

În ceea ce priveşte scepticii, cu aceştia asistăm la 
„începuturile dialecticii necesităţii şi întâmplării”, Petre Botezatu 
pretuind cu deosebire contribuţia lui Carneades ca fiind „cea mai 
substanţială” pentru „configurarea ideii de libertate de vointa”*”; în 
spiritul probabilismului, filosoful sceptic a optat pentru calea de 
mijloc, a unei libertăţi relative, între determinismul absolut al 
stoicilor şi libertatea absolută din doctrina lui Pyrrhon. 

Tema destinului şi disputa în legătură cu fatalismul (sec. II - 
III) sunt luate în discuţie prin comentarea unor texte din tratatele (De 
fato) lui Cicero (aprox. 44 î.Hr.) şi Alexandru din Aphrodisias (finele 
sec. II d.Hr.), în principal, cu valenţe hermeneutice referitoare la 
libertatea de voinţă, actul voluntar şi puterea individului de a se 


297 Ibidem, pp. 61, 65, 67. 
*% Ibidem, pp. 84, 85. 
* Ibidem, pp. 127, 101. 


În deschisul filosofării morale românești 117 


sustrage destinului sau de a-l învinge (cinicii şi epicurienii), 
răspunderea morală (peripateticienii), determinism,  fatalism, 
cauzalitate. Zăbava asupra concepţiei lui Alexandru din Aphrodisias 
se justifică prin aportul acestuia întru lămurirea expresiei aristotelice: 
„a sta în puterea unei ființe”, însemnând: libertatea de a acționa într- 
un fel sau altul, de a acţiona sau nu; şi, precizarea — împotriva 
apărătorilor destinului — a „caracterului liber al voinței făptuito- 
rului”*%; în ultimă instanţă, ajungându-se la recunoașterea deliberării 
ca trăsătură definitorie pentru actul voluntar. 

O ultimă importantă etapă, filosofia patristică este abordată în 
aspectele semnificative, cu privire la: răspunderea morală — în faţa 
„judecății divine” —, liberul arbitru şi înlăturarea ideii destinului, 
credinţa că omul, dotat cu rațiune şi înţelegere, se poate mântui: 
„Înzestrat cu liber arbitru, omul poate alege între bine şi rău, poate 
asculta sau nu de poruncile divine. Omul este responsabil”; de 
asemenea, noua acceptiune a „dreptății? — fiind revigorată ideea 
expiatiei — în legătură cu mesianismul. În principal, observă Petre 
Botezatu, două teme evoluează în mod diferit din punct de vedere al 
importanţei care li se acordă în filosofia patristică: tema destinului 
(care, treptat, pierde din importanţă) şi tema originii „răului” (care 
se impune tot mai mult). Efectiv, creştinismul încorporează tema 
libertăţii morale în teologie, corelând-o liberului arbitru şi discul- 
pării divinității de „răul” din lume. 

La ceea ce, cu argumentele cercetătorului, ale gânditorului şi 
hermeneutului exemplar, susține Petre Botezatu în analiza genezei 
noțiunii de libertate morală, ne îngăduim doar o completare care, 
credem, este necesară în raport cu unele judecăţi formulate de 
autorul Preludiului ideii de libertate morală, vizând spiritualitatea 
creştină. Exprimăm, totodată, rezerve faţă de încrederea manifestată 
în posibilităţile de soluţionare pe care dialectica materialistă şi 
ştiinţele le-ar oferi-o „temei libertăţii”. 


3° Ibidem, p. 111. 
301 Ibidem, p. 121. 

După Petre Botezatu: „Filosofia patristică nu a contribuit in 
fond cu elemente noi la teza libertăţii morale a omului. După 
îndelungate dispute şi controverse, doctrina oficială s-a oprit la 
încercarea de a contopi teoria aristotelică a răspunderii morale a 
omului cu teoria platoniciană a disculpării divinității pentru 
existenţa răului în lume. Acestea sunt teze sectionate la jumătatea 
drumului: divinitatea săvârşeşte numai binele, în timp ce omul este 
autorul răului”. Şi: „În ceea ce priveşte problema binelui şi răului în 
lume, aceasta se rezolvă astăzi în contextul condiţiilor cosmice şi 
sociale, pe care ştiinţa moderna şi perspectiva dialectică le-au 
desluşit”"%. Asemenea judecăţi, este destul de greu a le lua ad 
litteram, ţinând seama de rafinamentul şi profunzimea înţelegerii, 
precum şi de vasta deschidere culturală, probate de o personalitate 
de talia lui Petre Botezatu. 

În spiritul ,,preludiului” la ideea de libertate morală, 
considerăm că trebuie a acorda cuvenitul loc spiritualităţii creştine, 
care luminează şi ea asupra semnificației acestei valori definitorii 
unei vieţi specific umane. 

Recunoscând elementele de interferenţă ale creştinismului cu 
diversele poziţii metafizice, precum şi meritele dialecticii bazate pe 
descoperirile ştiinţifice, socotim că ele sunt părţi în efortul de 
explicare şi, mai ales, de înţelegere în integralitate a libertăţii 
morale; părţi cărora merită a le ataşa interpretarea complexă, de 
subtilitate, oferită de teologia creştină, cu perspectiva unui 
„domeniu dincolo de orice logică şi orice metafizică”*%; în special, 
prin valorificarea iubirii — ca „tot ce poate fi mai spiritual” — sau a 
comuniunii în libertate, şi astfel, a trăirii cu sens a vieţii". 

Prin transcenderea exagerărilor de partea individualismului 
ori a colectivismului, creştinismul activează calea de împăcare a 


32 Ibidem, p. 123. 

303 Cf. Vladimir Lossky, Introducere în teologia ortodoxă, traducere de Lidia 
şi Remus Rus, Editura Enciclopedică, Bucureşti, 1993. 

304 Cf, Dumitru Stăniloae, Trdirea lui Dumnezeu în ortodoxie, Editura Dacia, 
Cluj-Napoca, 1993. 

extremelor, aducerea în solidaritate după modelul suprem; omul 
trebuind să trăiască teonom, experimentând credinţa în Dumnezeul 
iubirii — un Dumnezeu al relaţiei, care cunoaşte un dialog al iubirii, 
cum apare în taina Sfintei Treimi. În zisa eminentului teolog 
Dumitru Stăniloae: „Omul e liber numai dacă e liber şi de sine 
pentru alţii, în iubire, dacă e liber pentru Dumnezeu, sursa libertăţii, 
pentru că e sursa iubirii”*05, 

De pe poziţie creştină, libertatea poate fi înţeleasă numai 
împreună cu iubirea, comuniunea, suferinţa, jertfa. Se deschid şanse 
pentru o depăşire a închiderii în „în-sinele” omului, ca şi a 
explicării doar prin vectorul istoric, pe de o parte; o depăşire a 
înţelegerii exclusiviste, fie ca libertate a spiritului, fie ca libertate a 
trupului, pe de altă parte. În ton cu acea cutremurătoare rostire a 
Sfântului Apostol Pavel, din Întâia epistolă către Corinteni, care 
pune în discuţie însăşi fiintarea umană în funcţie de iubire, aceasta 
din urmă este cea care dă identitate omului (creştin); respectiv, îi 
deschide calea spre desăvârşire, spre demnitate şi adevărata 
libertate. 

În creştinism, aflăm răspuns şi la tema „libertate - responsabi- 
litate morală”; înţelegerea libertăţii prin responsabilitate, în aser- 
tiunea despre fiintarea de partea Legii. Creat în libertate de către 
Dumnezeu, numai în libertate omul poate fi răspunzător de faptele 
sale; numai libertatea generează răspunderea morală. 

Libertatea, însă, cere efort. Un comentariu lămuritor, în 
această privinţă, oferă Dumitru Stăniloae: „Dumnezeu îl voia pe om 
să crească în libertate prin efortul propriu. Libertatea, ca semn al 
puterii spiritului, nu e numai un dar, ci şi un rezultat al efortului. 
Omul a refuzat acest efort de la început, şi a căzut în robia plăcerii 
uşoare a simţurilor. Dumnezeu i-a insuflat omului spiritul. [...] 
Dumnezeu i-a poruncit de fapt să fie tare, să rămână liber şi să 
crească în spirit, sau în libertate [s.n.]. Porunca aceasta apela ea 


însăşi la libertatea omului””®®, 


5% Ibidem, pp. 35-36. 
308 Ibidem, p. 35. 

Este aport de necontestat al moralei crestine teza referitoare la 
unitatea de fond a libertăţii cu iubirea, jertfa şi comuniunea; teză 
inedită, care completează imaginea unei cuprinderi filosofice a 
„temei libertăţii”, aşa cum se configura ea în perioada de început. 

Dincolo de acest interludiu-completare ce ne-am permis a 
desfăşura aici, subliniem valoarea deosebită a lucrării lui Petre 
Botezatu. Preludiul ideii de libertate morală se constituie într-un 
reper cultural fundamental, prin prezentarea critică a unor mari 
etape în filosofia elenă, cu intuiţia pentru semnificaţia bunelor 
începuturi, a in-temeierii prolifice pentru cugetarea filosofică, 
reliefând, ca principale, trei motive: „întâi problema răspunderii 
morale, apoi înfruntarea cu ideea destinului şi la urmă problema 
originii răului”*%. În această ordine le expune filosoful român, 
elaborând analize pertinente, subliniind, explicând şi sintetizând 
contribuţii cu adevărat de preţ, făcând selecţii de texte elocvente 
pentru demersul interpretativ, într-un curs continuu, în care se leagă 
abordări datate în sec. V î.Hr. - V d.Hr. cu cele aparţinând 
deceniilor 6 - 8 ale sec. XX d.Hr. 

Inevitabil, orientarea pozitivistă a logicianului îşi lasă 
amprenta. În câteva locuri, comentariul etic este dezvoltat în 
raţionamentul logic. Explicarea „legii contrapozitiei” / ,,transpozitiei” 
în fundamentarea libertății voinţei, la Aristotel, invocarea 
„principiului bivalentei” în interpretarea concepţiei stoicilor despre 
cauzalitate, destin, răspundere morală, sau sublinierea faptului că 
ideea de libertate morală la Epicur a avut consecințe în logica 
acestuia, ca şi referirea la logică în disputa dintre megarici şi Aristotel 
— reprezintă câteva exemple pentru felul în care Petre Botezatu 
intervine în text cu „evaluarea etică-logică”. 

Cu certitudine, ceea ce, astăzi, poate fi socotit drept limitare a 
perspectivei exegezei autorului este, totodată, semnificativ aspect al 
manierei originale în care acesta şi-a manifestat concepţia personală, 
marcată profund de capacitatea ierarhizării, concentrării, esentiali- 
zării. Chiar titlurile capitolelor — cuprinse între „1. Consideraţii 


307 Petre Botezatu, Preludiul ideii de libertate morală, op. cit., p. 14. 

preliminarii” şi „9. Achiziţii şi perspective” — sunt ilustrative în 
această direcţie, prin aducerea în prim-plan a ideii / ideilor carac- 
teristice aparţinând: 

— fie unui gânditor: „Momentul alegerii libere” (Platon), „Înte- 
meierea responsabilitatii morale” (Aristotel), „Abaterea de la 
linia destinului” (Epicur); 

— fie unei şcoli / unui curent de filosofie: „Supremaţia desti- 
nului şi conditionarea personală” (stoicism), „Conexarea 
necesităţii cu hazardul” (scepticism); 

— fie unei perioade a controverselor: „Forţa destinului si 
capacitatea deliberării” (sec. I î.Hr. — sec. II şi III d.Hr.), 
„Răspunderea transcendentă şi originea răului” (patristica, 
de la începuturi până la Augustin). 

Abordând una dintre cele mai tulburătoare idei pentru 
formarea şi afirmarea anabasică a umanului din om, logicianul 
dublat, iată, de un veritabil etician, şi-a luat asupră-şi datoria de a 
înscrie în literatura de profil o carte de referinţă. 

Dar, aşa cum arătam mai la început, preocuparea pentru 
câmpul eticului, la Petre Botezatu, transpare şi din alte două 
remarcabile lucrări. 

Adunând eseuri şi aforisme, volumele Interogații. Convorbiri 
asupra spiritului contemporan şi Note de trecător. Reflecţii în 
marginea Vieţii — stau mărturie pentru o cu totul aparte invitaţie la a 
trăi viata în raport cu valorile spiritului; o invitaţie care se 
dovedeşte a fi de actualitate, în condiţiile cheltuirii adesea prea 
sterile a omului contemporan, măcinat de instanţele societăţii de 
consum, prins prea mult de captivitatile hipertehnologizate ale unui 
climat tot mai artificial prin informatizare globală; când, aproape a 
devenit un lux ori o utopie activarea dreptului şi a datoriei de a 
medita, cu ancorare în universul Ideilor, dincolo de platitudinea 
existenţei ca fenomen; când, parcă, se lasă cu indiferenţă prea mult 
loc „eschivelor mizerabile”, cum numeşte Petre Botezatu acele 

„Sinonime pentru «a trăi»”, de tipul: „«Mă descurc», «fac faţă», 
«bravez», «mă înşel pe mine însumi», «mă las dus»?2°8, 

Cele două lucrări, acum in discuţie, deschid către o problema- 
tică definitorie eticii: cercetarea omului ca „experienţă morală”, 
regeneratoare si implinitoare — prin idealul transfigurării întru 
uman, al „realizării-de-sine”. 

Vocatia logicianului se face permanent simțită — textele stând 
sub zodia logicii, cu necesarul, existentul, contingentul, potenţialul, 
dubitativul, deliberativul etc. În genere, Petre Botezatu valorifică 
„Imixtiunea logicului în afacerile sufleteşti”, căci „logica e pretutin- 
deni” — acea „logică a faptelor”, „logică obiectivă”, „logică 
lăuntrică şi flexibilă”. 

Dese sunt formulările interogative într-o „dialectică a 
discursului” — dialogul —, făcând uz de o „artă a contrazicerii”, în 
elaborări cu apel la functorul disjunctiv, în tentativa cuprinderii 
înțelesului areteic, a nucleului virtuții, prin aducerea polilor opuși; 
spre exemplu: „Bunătatea. Tarie ori slăbiciune? Concesie ori 
revărsare? Impuls ori strategie? Înălțare ori coborare?”*"”. 

Provocator de re-considerări comprehensive ale modulatiilor 
vieţii, paradoxul — atât de propriu cugetului moral — îşi face loc în 
încercări de definire a unor valori etice: „Bunătatea este o rea- 
voință tocită [...] Temeritatea este o laşitate descompusa [...] 
Modestia este o înfumurare istovită. Politetea este o impertinenta 
extenuată. Altruismul este un egoism epuizat”; ca şi în surprinderea 
unor diferenţe de fond în ordinea faptului moral: „A avea dreptate şi 
a dovedi că ai dreptate [...] A iubi şi a împărtăşi iubirea [...] A 
crede şi a convinge”"!!. 


58 Petre Botezatu, Note de trecător. Reflecţii în marginea Vieţii, Editura 


Junimea, laşi, 1979, p. 57. 

30 Petre Botezatu, Interogații. Convorbiri asupra spiritului contemporan, op. 
cit., pp. 147, 145. 

310 petre Botezatu, Note de trecător. Reflecţii în marginea Vieţii, op. cit., p. 
43. 

311 Ibidem, pp. 213, 196-197. 


În deschisul filosofării morale românești 123 


Cu subtilitate, autorul ia în stăpânire „paradoxul moralei” — al 
circularităţii „continuu-discontinuu”, „în bătaia oscilatorie”, „de la 
aproape-nimic la non-ființă”*!? —, prin „competiţia interpretărilor” 
generatoare şi de „pozitiv” şi de „negativ”. Astfel, „Bunăvoinţa poate 
trece drept compătimire, iar fermitatea drept aroganță. Afectiunea 
poate fi asimilată slăbiciunii, iar amabilitatea obedientei [...] Perfidia 
să fie acceptată ca dezinteresare, iar adulatia ca devotament”*!5. 

Paradoxul — „Adevăr coafat în clovn” — după cum îl plas- 
ticizează Petre Botezatu — este activat în câteva figuri semnificative 
pentru topica eticii: „Paradoxul Vieţii. Moare în fiece clipă” sau 
„Paradoxul Vieţii. Se lasă mortificată”; „Paradoxul virtuţii. 
Presupune viciul”; „Paradoxul libertăţii. Îşi caută determinismul” sau 
„Paradoxul libertăţii. Să ajungă normă” etc.51%. Asemenea exprimări 
rezonează cu maniera de a defini cuplul tematic „viaţă şi moarte” prin 
sinteza lui „a fi şi a avea”: „A fi prin a avea. Moarte. / A avea prin a 
fi. Viak”. 

Recursul la limbajul metaforic — defel întâmplător pentru o 
fire şi de artist, cu pasiune vădită pentru muzică, în care află „Cea 
mai seducătoare reproducere a Vieţii”; după cum ţine a preciza: 
„Muzica este curgerea Vieţii. Hipertrofiată”515 — se dovedeşte 
favorabil meditării asupra problemelor vieţii şi exprimării unor 
„puncte de vedere [...] ori simple confesiuni” prin „definiţii 
artistice”, aforisme, care „sunt afirmaţii particulare (dar aproape de 
universal) şi ipotetice (dar aproape de categoric)”. 

În mini-constructii textuale — ingenios intitulate în termeni 
muzicali, precum în Note de trecător: ,,Variatiuni”, ,,Disonante”, 
„Improvizaţii”, „Capricii”, „Novelete”, „Ariete? — este acoperit 
registrul eticului, ca ordine şi sens deopotrivă, angajare în real şi 


312 Cf. Vladimir Jankélévitch, Le paradoxe de la morale, op. cit. 

313 Petre Botezatu, Note de trecător. Reflecţii în marginea Vieții, op. cit., 
p. 126. 

314 Ibidem, pp. 217-224. 

315 Ibidem, p. 192. 

316 Ibidem, pp. 70, 64. 

317 Ibidem, p. 143. 

întâmpinare a idealului, în jurul categoriei „Viaţă”; unificând 
probleme, valori, principii definitorii pentru trecerea şi pe-trecerea 
noastră în lume, cu gradul de învrednicire care va fi putând a ne 
însoţi. Miza fiind activarea împlinirii de sine, a auto-realizării, prin 
lucrarea, înainte de toate, cu-sinele-şi-asupra-sinelui; acea lucrare 
prin care se califică tocmai umanul; potrivit sublinierii lui Petre 
Botezatu: „Umanul face unitatea omului [...] Dispar compartimen- 
tele şi omul apare in magnificenta purtătorului de umanism”?"*. 

În limbaj metaforic, aşadar, transpare eticul din „investigația de 
fond şi reflectia pertinentă asupra Vieţii”. În joc, este viața, cu tot 
ce presupune un sens moral, cu „pozitivul” şi „negativul” implicate, 
cu promisiuni, nazuinte, bucurii, dar si cu dezamăgiri, ratări, 
amaraciuni; cu elanuri, cutezante, dar şi cu temeri, abdicări; cu 
dorinţe si imperative, permisiuni şi interdicții, plăceri şi trebuinte, 
congratulări şi represiuni, preferinţe şi aversiuni etc. Scrutarea vieții 
morale se desfăşoară în dialectica virtuții şi a viciilor, cu deschidere 
către mediana bunul-simf: acea „inteligență  social-morală 
practică”*2, acel phronesys al vechilor greci, care îşi justifică 
rosturile în orice context; respectiv, deschidere către valoarea şi 
principiul „dreptei măsuri”, către „al 3-lea termen”, de conciliere 
între extreme, aşa cum calea regală a virtuții s-a impus în cultura 
europeană, de la definiţia dată de Aristotel: „medie între un exces şi 
un deficit»?! — până la lupasciana „trietică a contradictoriului”, cu 
„echilibrul potentializarii şi actualizării, starea T »522. 

Pentru echilibru, în oscilarea „între un plus şi un minus”, într-o 
bună rânduială sufletească şi  atitudinal-acţională, pentru 
„Compromis. Dar fără compromitere” — pledează Petre Botezatu; 
insistând asupra importanţei cuceririi-de-sine şi a desavarsirii-de-sine 


318 Petre Botezatu, Interogafii. Convorbiri asupra spiritului contemporan, 


op. cit., p. 28. 

3!° Ibidem, p. 102. 

32 Petre Botezatu, Note de trecător. Reflecţii în marginea Vieții, op. cit., p. 
96. 

521 Cf, Aristotel, Etica Nicomahică, op. cit. 

322 Cf. Stéphane Lupasco, L’homme et ses trois éthiques, op. cit. 

printr-o ştiinţă de a convietui „în limitele moralitatii cu tine însuţi”; 
odată ce „Să-ţi corespunzi” reprezintă „cel mai preţios lucru din 
lume”?”, 

Cu tema echilibrului, ne găsim în miezul unei sugestive 
indrumari-invataturi etice de a fi / a deveni, luminând asupra 
abordării vieții în complexitatea si vibrația ei, ca perpetuă tensiune si 
legănare între opusi, dar şi armonizare a contrariilor în „buna 
măsură”, rodind în ultimă instanță în sporul de uman. „Una din cele 
mai vechi teme ale moralei” — moderația — apare ca principiu vital; 
nu are nimic de a face cu opinia comună a ,,nivelarii si anchilozarii”, 
a „mortificării şi mecanizării”. „Dimpotrivă [...] ne călăuzeşte spre 
universul subtil al regularitatilor si al legitatilor, revelând organizarea 
naturală a lucrurilor”; chiar „scopul Vieţii” părând a fi „echilibrul 
forțelor, montarea de mecanisme care să reziste intemperiilor” ?”, în 
raportarea la propria persoană, la semeni, ca si la tot ceea ce există 
dincolo de stricta individualitate a omului. 

În atare orizont, să înțelegem si construirea unor judecăți de 
genul: „Dacă eu mă inalt, si ceilalți se pot înălța. Dacă eu mă 
devotez, si ceilalți se pot devota. Dacă eu chibzuiesc, si ceilalți pot 
chibzui”; ori, accentuând asupra unităţii „Natură, Viaţă, Spirit”, a 
legăturii inextricabile „om - natură”, reactualizarea principiului stoic 
al „vieţii în acord cu natura”, al „cosmicismului” românesc, şi 
orientarea spre însemnele unei etici a mediului (astăzi, în plină 
dezvoltare), focalizand pe comunitatea „om - ecosferă”; Petre 
Botezatu spunând, simplu: „Natura este Omul. lar Omul este 
Natura”, cuvenindu-se a învăţa ceva din lecţiile acesteia din urmă: 
„Din puţin, mult. Din anarhie, organizare. Din contrast, echilibru. Din 
moarte, viata”; omul trebuind a se situa şi pe poziţia celui în stare a se 
privi „din când în când cu ochii cosmosului”*%5. 


32 Petre Botezatu, Note de trecător. Reflecţii în marginea Vieții, op. cit., 


pp. 71, 33, 32. 
324 Ibidem, pp. 172, 164, 140. 
325 Ibidem, pp. 133, 67, 21, 16. 

De altfel, autorul desemneaza asa-zisele ,,directive de viata”: 
„libertate, natură, tensiune” ca principii ale ,,Supraexistentei”**®. Se 
profileaza: libertatea de a sti alege si de a cultiva in viata cele 
„naturale şi necesare” (spre a vorbi in termenii eticii hedonist- 
eudemoniste a lui Epicur), de a nu cădea pradă pornirii excesive de 
acumulare materială, de artificializare a existenţei, de depreciere a 
umanului; îndemnul de „a urma natura” (şi de a nu acţiona împotriva 
ei!) — natura suverană care oferă, oricui poate să se bucure de 
darurile ei, şi „un leac universal pentru toate înşelările” —, de a 
respecta „Natura din noi şi natura din afară” — căci: „A trăi înseamnă 
a vibra la unison cu universul”*2; în fine, tensiunea — acel imbold al 
creaţiei, nelinişte a spiritului, producătoare de lucrare semnificativă, 
cu prioritate asupra propriei ființe, a personalităţii. 

Miza este Omul — „ființă bizară”, dar şi „ființa filosofică”; 
omul, în trăirea veritabilă, „cu rezonanţă filosofică”, „de o demnitate 
supremă”, susţinută de „eficienţa unor principii de viata si pertinenta 
unor atitudini”. Prin „gândire”, „iubire”, „acţiune” — crede 
Botezatu —, omul poate împlini menirea creaţiei-de-sine, se poate 
afirma ca „personalitate”— „depozit de umanitate”*%%. 

Sensibil la subtilitatile fiintarii, Petre Botezatu îşi centrează 
discursul pe valoarea personalității: „superlativul Vieţii”; mai exact, 
pe tensiunea formării personalităţii — „o necesitate de fiecare zi”, „o 
cucerire de fiecare clipă”, care „se înalță cheltuindu-se”*% — în 
temeiul creativității umane, care se întruchipează până la urmă într-o 
„operă originală”, în ceea ce autorul nostru numeşte „Supraexis- 


32 Petre Botezatu, Interogafii. Convorbiri asupra spiritului contemporan, 


op. cit., p. 179. 
327 Ibidem, p. 180. 
328 Ibidem, pp. 201-208. 
32 Petre Botezatu, Note de trecător. Reflecţii în marginea Vieții, op. cit., 
p. 156. 
330 
Idem, pp. 77, 9-14. 

tenta”; întâlnindu-se cu crezul exprimat de Friedrich Nietzsche 
prin conceptele de „depăşire” şi proiectare a „omului viitor”, a 
„Supraomului”; de înţeles în ceea ce Alexandru Boboc socoate a fi 
„fondul de concepţie” al gânditorului german: „valoricul” [s.n.]*?. 

Într-o lecţie de nobilă aspirație întru ceea ce merită cheltuirea 
energiei şi a timpului nostru, în viziunea lui Petre Botezatu, 
„Supraexistenţa”, ca ideal al fiintarii umane, ca îndrumător si stimul 
pentru ,,o viaţă cu sens” — salvată de superficialitate şi efemeritate 
—, nu trebuie să rămână „un bun de zile mari”, ci să fie manifestarea 
plenară a omului care voieşte şi alege să trăiască viata „la 
temperaturi înalte»555. 

Prin valorificarea creativității — „darul suprem al Vieții 
putem accede la a practica „meseria de a fi om” [s.n.] — ingenioasă 
formulă statuată pentru integralitatea ființării noastre în ordine 
morală. 

Astfel, ajungem a înţelege elogiul adus „actului sublim al 
creației”, cu tot ce implica: „înălțări şi prăvăliri, translatii si 
recuperări, reconsiderări şi prospectări”; creația în genere, creația- 
de-sine, în particular, fiind cea care ne salvează de la o existență 
banală şi tristă, „în lumea umbrelor, printre fiinţe dezamăgite şi 
lucruri cenuşii”, conferind tărie şi bucurie pentru a fi / a deveni prin 
făptuire specific-umană ridicată la nivelul de trăire a ,,voluptatilor 
demiurgului”**, 

În cele două lucrări eseistice aici în atenţie, autorul ni se 
dezvăluie ca un veritabil Intelept — aşa cum nu s-a pretins a fi, dar 


»334 _ 


331 A se vedea: Friedrich Nietzsche, Zur Genealogie der Moral; Jenseits von 
Gut und Bose; Also sprach Zarathustra; fragmentele publicate sub titlul Wille 
zur Macht. 

332 Alexandru Boboc, „Nietzsche — filosof al reevaluărilor”, în vol. Nietzsche. 
Între elenism şi modernitate sau dincolo de actual şi „inactual”, Editura 
„Grinta”, Cluj-Napoca, 2003, p. 37. 

33 Petre Botezatu, Interogații. Convorbiri asupra spiritului contemporan, op. 
cit., pp. 164, 181. 

334 Petre Botezatu, Note de trecător. Reflecţii în marginea Vieții, op. cit., p. 42. 
33 Ibidem, pp. 154, 146. 

cum avem toate motivele a-l pretui, în acord cu propria-i definiţie: 
„Înțeleptul. Profesor de Viaţă”*%. Ne apare ca un Intelept care, din 
prinosul exerciţiului cultural, din capitalul trăirii vieţii „la tempe- 
raturi înalte”, are ceva important de transmis, privind țesătura 
eticului — de „extremă complicatie şi fineţe, de permanente surprize 
notabile”5 care impregnează întreaga existență umană. Îl 
descoperim pe logicianul preocupat de înțelesurile adânci ale 
experienței morale; de posibilităţile de lămurire asupra esenței 
umane; de intenţia de a surprinde şi de a împărtăşi, cu generozitate, 
ceva din sensul Vieţii, din „meseria” de a fi Om; de voinţa de a 
decripta în rosturile caracterului. 

Chemând la a medita asupra restructurării vieţii omului, prin 
educaţie şi cultură, în „lupta pentru caracter”, pentru „integritate — 
geometrie morală”, ni se oferă o dreaptă îndrumare, o cale pentru o 
viață autentic umană; o lecţie de înţelepciune întru importanţa 
alegerii caracterului — fapt ce echivalează cu însăşi alegerea 
destinului. În fond, nu „începe morala cu această alegere: fiecare 
hotărăşte ceea ce va fi”5%? Fireşte, este vorba despre o alegere în 
cunoştinţă de cauză, dinamizată de finalitatea: caracter / ethos; în 
ultimă instanţă, urmărire a performanţei de a fi Om în integralitatea 
fiintarii, despre care dă seama, cel mai deplin, dimensiunea noastră 
morală — prin fructificarea valentelor umanului. 

Noţiune sintetică pentru arealul eticii, caracterul este o 
noţiune de referinţă pentru Petre Botezatu; este „o constantă, o linie 
în univers”; la pol opus „capriciului”: „o destrămare, o perpetuă 
cedare”. 

Caracterul este acela care impune superioritatea eticului faţă 
de orice altă modalitate de evaluare a umanului; de-ar fi să socotim 


3 Ibidem, p. 40. 

337 Ibidem, p. 143. 

558 Cf. Christine Le Bihan, Les grands problèmes de l'éthique, Editions du 
Seuil, Paris, 1997. 

39 Petre Botezatu, Interogafii. Convorbiri asupra spiritului contemporan, 
op. cit., p. 144. 

numai diada ,,caracter-inteligenta”, despre care ni se spune: „Forma 
caracterului se întipăreşte în structura inteligenței. Dimensiunile 
inteligenţei sunt neputincioase în fata vigorii caracterului”5%, 

Pentru a conchide, să mai spunem doar că, îndeobşte, autorul 
nostru se pronunță pentru o ofensivă a „rezervelor energetice” 
canalizate pozitiv, în stare a alimenta întreaga noastră evoluţie; nu 
oricum, mobilând gratuit un colt din univers, ci pozitionand „în 
centrul Vieţii”, ctitorind durabil, evitând sau depăşind căderile, 
ratările, distorsiunile, impostura, pseudocreatia. Căci, „Acestea nu 
numai că ocupă locuri uzurpate în sfera culturii, dar pot încă să 
antreneze influențe nefaste prin imitare şi promovarea prostului 
gust. Pe deasupra mai constituie şi energii definitiv pierdute”**"(!). 
Într-un fel, se figurează un semnal de alarmă, la care omul zilelor 
noastre ar putea fi mai atent, în condiţiile în care se confruntă cu o 
serioasă criză morală; căreia i-ar putea, cu succes, replica — prin 
punerea în act a unei infelepciuni a vieții în chiar tonurile la care şi 
scrierile lui Petre Botezatu, asupra cărora am stăruit, îndeamnă. 


34 Petre Botezatu, Note de trecător. Reflecţii în marginea Vieții, op. cit., 


p. 189. 
“1 Ibidem, p. 119. 


STEFAN LUPASCU SI PROIECTIA 
„TRIETICII CONTRADICTORIULUI” 


Luarea in considerare a viziunii lupasciene, in miezul 
semnificatiilor majore — dincolo de îndrăzneala unui gest oarecum 
singular în epistemologia contemporană —, înseamnă luminarea 
efortului cognitiv-comprehensiv, explicativ-interpretativ şi, nu în 
ultimul rând, aplicativ, cu sporite valenţe, întâi de toate pentru 
cercetătorul aplecat asupra universului etic, dar şi pentru 
cercetătorul de orice altă formaţie, conştient de importanţa unei 
abordări a cunoaşterii în viziune holistică dinamică. Totodată, 
oportunităţi sporite îşi apropriază omul care, în mai mare sau mai 
mică măsură, îşi pune problema existenţei sale într-o lume marcată 
de numeroase descoperiri ştiinţifice şi de sofisticate realizări 
tehnice, pe care cu greu le mai poate stăpâni în ansamblul lor, 
preocupat fiind de diversitatea manifestărilor ființării şi creației — 
de ordin economic, socio-politic, filosofic, psihologic, artistic, 
ecologic etc. — la care, într-un fel sau altul, se raportează, în 
strădania necontenită a împlinirii personalităţii sale. 

În temeiul „logicii dinamice a contradictoriului” — capitala 
contribuţie a lui Ştefan Lupaşcu (1900-1988) —, şi în cazul „poli- 
eticii” cu principiul „echilibrării antagonismului”, filosoful moralei 
are posibilitatea cuprinderii — într-un orizont de complexitate intim 
trăirii umane — a dimensiunii eticului, cu un plus de verosimilitate, de 
nuantare, de acuratețe, reuşind a se debarasa de pseudo-problemele 
ridicate de-a lungul evoluţiei reflexivității morale, de la Etica 
Nicomahica până la construcţiile „eticii formale” (prin Immanuel 
Kant, Richard Hare şi, mai recent, Harry J. Gensler”), pana la 


5% A se vedea: Immanuel Kant, Critica rațiunii practice. Întemeierea 
metafizicii moravurilor, op. cit.; R.M. Hare, Moral Thinking, Clarendon 

circularitatea  ambiguităţii moralei, implicând  „continuu- 
discontinuu”,  „cuprinzător-cuprins”,  „echivoc-unic”, „egoism 
minimal - altruism maximal” etc. în orizontul lui „aproape”, in 
termenii lui Vladimir Jankélévitch*’; până la capcanele evident 
prozaicei analize a unei — mult-sufocate de mode atât de efemere ale 
timpului sfârşitului de secol XX — „morale” riscând a pierde valoarea 
idealului, o „morală limitată”, aşa cum o schiţează Gilles 
Lipovetsky*“*. Or, tocmai evitarea unor asemenea pemicioase 
încorsetări şi blocaje ale spiritului interesat de viața morală reuşeşte 
să ofere concepţia lupasciană. Mai mult, ea deschide apetitul 
profitabil întru necontenita sa prefacere şi îmbogăţire. Şi, nu în chip 
senzațional, socant-evenimential, primitiv-speculativ, ci cu o solidă 
argumentare ştiinţifică şi filosofică, în cadrele unei originale gândiri, 
de elevată creativitate. Încât, pentru cercetătorul onest, nu rămâne 
decât să vrea a opta pentru alegerea unei asemenea viziuni de certă 
valoare; şi, nu mai puţin, să se înscrie pe un atare traiect care, în cele 
din urmă, se va fi dovedit valabil omului, în genere. 

„Trietica contradictoriului” — precum isi desemnează Stefan 
Lupaşcu filosofia morală — deschide noi perspective în investigarea 
universului moralei şi al moralității; pe drept cuvânt, impunându-se 
ca o „etică pentru mileniul III” — un instrument de lucru, un 
exerciţiu formativ, reper fundamental pentru omul în stare a 
conştientiza semnificația dimensiunii etice a existenţei. 

Pe lângă conţinutul original al ideilor, un merit deosebit al 
gânditorului francez, de origine română, apreciem a fi aparatul 
conceptual-metodologic pus la dispoziţia cercetătorilor în domeniu. 
Ceea ce face nucleul forte (şi) al demersului lupascian stăruie — 
măcar implicit — în filosofie, încă de la începuturile legate de 


Press, Oxford, 1981; H.J. Gensler, Formal Ethics, Routledge, London and 
New York, 1996. 

5% Cf. Vladimir Jankélévitch, Le paradoxe de la morale, op. cit. 

5% Cf. Gilles Lipovetsky, Amurgul datoriei. Etica nedureroasă a noilor 
timpuri democratice, traducere de Victor-Dinu Vlădulescu, Editura Babel, 
Bucureşti, 1996. 


132 Carmen Cozma 


presocratici, apoi de clasicismul grec si de elenism, persistand ca 
intuire a unei ontologii dinamice a contradictoriului. Si, iată, luând 
în considerare o idee de vârf, de nerezolvat în întreaga evoluţie a 
filosofiei europene, raportându-se la datele ştiinţei sec. al XX-lea — 
îndeosebi, ale mecanicii cuantice, ale biologiei moleculare, ale 
psihologiei şi sociologiei —, Stefan Lupaşcu izbuteşte o fericită 
inedită întâlnire în planul gnoseologiei şi al hermeneuticii felului- 
de-a-fi; adăugând — în esenţă, încununând cu — planul abordării lui 
este prin cum este (evidentiere a dimensiunii etice a fiintarii), prin 
antrenarea şi a componentelor artă şi religie — într-un complex 
integrator, într-o manieră de superioară singularitate, care permite 
filosofului şi omului de ştiinţă a deslusi, dar si a opera sistematizari 
de reală eficacitate, liber de lanţul limitărilor de ordin 
comprehensiv-interpretativ, caracteristice încercărilor de până la el. 
Este vădită capacitatea lui Ştefan Lupaşcu de a folosi — cu 
întemeiere filosofico-stiintifica, în acord, iar nu în contra sau în 
indiferenţă cu rezultatele tehno-stiintei moderne; valorificând date 
rămase pentru majoritatea cercetătorilor de neluat în seamă! — şi de 
a pune în act — întâlnindu-se, astfel, inevitabil, cu intuitii şi 
convingeri profunde — ceea ce Tradiţia, miturile, filosofia străveche 
au căutat a exprima dintotdeauna. Şi, deşi întreaga sa concepţie este 
o depăşire a gândirii lui Aristotel, în ultimă instanţă avem a remarca 
faptul, firesc la urma urmelor, că viziunea lupasciană este o 
nuantare a gândirii Stagiritului, a ceea ce fondatorul logicii şi eticii 
clasice a căutat a ne spune prin conceptele de: ,,potenta” şi „act”, 
contradicţie - non-contradictie, „măsură între extreme” — asa cum a 
definit chiar conceptul de virtute“. În fapt, Ştefan Lupaşcu, la 
distanţa a aproape două milenii şi jumătate, reconfirmă idei 
fundamentale perene — gest argumentat cu rezultatele cercetării 
ştiinţifice într-o îndelungată istorie, sintetizând în cele din urmă 
ceea ce a fost, din timp în timp, o nouă cucerire, un fragment de 
cunoaştere, cu impasuri, cu răsturnări, dar, în esență, conducând 
întru ceea ce se cristalizează, cu greu, ca fiind „adevăr ştiinţific”. 


34 Cf. Aristotel, Etica Nicomahică, op. cit. 

Ne interesează, aici, valorificarea „poli-eticii” lui Lupaşcu 
pentru ceea ce socotim a fi o filosofie a „umanului” — necesară 
procesului complex de restaurare a fiintarii omului, în datele sale 
definitorii, într-un timp de recunoscută criză a valorilor şi a 
moralității; într-un timp în care însăşi specia umană trebuie să-şi 
pună, cu responsabilitate, problema reperelor valorice şi, cu 
prioritate, pe a celor legate de semnificaţia „umanului”. 

În concepția noastră, umanul reprezintă ceea ce conferă 
individualitatea aleasă a omului, „ca împlinire a datoriei sale de a 
se aşeza în ordine: în sine / cu sine (ordinea interioară), cu semenii, 
cu instituţiile, cu societatea, cu natura (de la aceasta putând lua 
modelul de urmat). E o aşezare în armonie, în logosul creator al 
ordinii morale”*5, 

Instituirea umanului ne apare ca iminentă replică la climatul 
general actual al incertitudinii şi disfunctionalitatilor de tot soiul, al 
dezechilibrului, al „dereglărilor şi distorsiunilor” cu „efecte de 
panică şi de nebunie”, într-o „civilizaţie a haosului” în care ne 
confruntăm cu „declinul profund al individului” şi cu „o eră nouă de 
angoasă socială”. 

În condiţiile aşa-zisei „world culture”, în Era Internetului, în 
care ştiinţe şi tehnici devin, deopotrivă, „victorii şi pericole”, 
generând noi „conflicte şi ameninţări”, date fiind agonia culturii şi 
ascensiunea irationalului, criza de inteligibilitate, ,,deraparea 
modelului cultural spre nesemnificativ, senzaţional sau vulgar”"“5, 
etica lui Ştefan Lupaşcu este o cale chiar pentru supraviețuirea 
speciei noastre. lar umanul pare a fi factor sine qua non pentru 
conservarea şi promovarea a ceea ce merită întreaga noastră 
strădanie; respectiv, apărarea şi cultivarea acelor valori — „mari 


virtuţi”, în fericita exprimare a unui exeget contemporan“ -, 


346 Carmen Cozma, Studii de filosofie a educației umanităţii, Editura Junimea, 
Iaşi, 1997, pp. 21-22. 

GF, Ignacio Ramonet, Géopolitique du chaos, Éditions Galilée, Paris, 1997. 
348 Ibidem. 


* Cf. André Comte-Sponville, Petit traité des grandes vertus, op. cit. 


134 Carmen Cozma 


precum: înțelepciunea, cumpătarea, prudența, datoria, dreptatea, 
fidelitatea, iubirea, plăcerea, fericirea; totodată, principii ale: justei 
măsuri, acordului cu natura, „rațiunii practice” — cu respectul 
kantian pentru persoana umană -, ale poruncii divine — cu iubirea 
universală —, ale utilității prin maxima fericirii, ale plăcerilor 
„naturale şi necesare” — în limbaj socrato-platonian şi epicurian —; 
altfel spus, acel ansamblu ideatic în stare a mobiliza conştiinţa, 
atitudinea, comportamentul, acțiunea omului contemporan, pentru 
ceea ce poate să onoreze existenţa lui de fiinţă creatoare-de-sine 
(înainte de orice), în libertate şi demnitate. 

De pe poziţia unei personalizate filosofii a vieţii, construită pe 
ideea „dinamicii contradictoriului” şi „a echilibrării antagonis- 
mului”, Ştefan Lupaşcu oferă fundamentele unei etici de mare 
anvergură. Propriu-zis, autorul „trieticii” reactualizează unul dintre 
adevărurile majore, evidenţiat încă de antici şi, practic, validat de 
întreaga dezvoltare a civilizaţiei noastre, impunând „etica energiei 
antagoniste a stării T”, care dezvăluie parte din chiar „misterul” 
fiintarii — în „modul propriu-zis ontologic”, prin creaţie şi istorie, 
cum ar spune Lucian Blaga“. 

Să mai adăugăm că ultima operă antumă a filosofului 
româno-francez*”!, culme a operei de o viaţă în variate domenii, 
poartă pecetea (şi a) spiritualităţii din care se trage; „trietica” 
lupasciană înscriindu-se în tradiţia culturii morale româneşti care 
gravitează în jurul ideii de echilibru — de ar fi să pomenim doar de 
studiul lui Ion Heliade-Rădulescu din deceniul 3 al secolului al 
XIX-lea, Echilibrul între antiteze, de abordarea „eticii, ca 
echilibrare a raportului de forțe” de către Mihai Ralea”, de 
doctrina lui Dumitru Stăniloae privind „spiritul de sinteză” al 


55 Cf. Lucian Blaga, Opere 8: Trilogia cunoaşterii, op. cit. 

31 Stéphane Lupasco, L’Homme et ses trois éthiques, avec la collaboration de 
Solange de Mailly-Nesle et Basarab Nicolescu, op. cit. Traducere in limba 
romana de Vasile Sporici: Stefan Lupascu, Omul si cele trei etici ale sale, 
Editura Fundaţiei „Ştefan Lupaşcu”, Iasi, 1999. 

352 Cf. Mihai Ralea, „Etica, privită ca răsturnare a raportului de forte”, op. cit. 

poporului român, situat în „spaţiul de mijloc între Orient şi 
Occident”, cu acea capacitate de a îmbina „caracterul latin şi 
creştinismul ortodox”, reuşind atingerea „universalului într-o 
superioară umanizare”, doctrină centrată pe „valoarea echilibrului” 
ca „dimensiune generală formală a spiritului romanesc”?”’. 

Precizând sensul conferit termenului de etică — citim in 
Prefaţa la cartea asupra căreia staruim: „Prin termenul de etică 
înțeleg comportamentul, în acelaşi timp, fizic, biologic şi psihic al 
omului în contact cu fenomenele interne şi externe ale subiectului şi 
obiectului, ale inconştientului şi constiintei”*** —, Ştefan Lupaşcu îşi 
elaborează „trietica” — respectiv, cele trei etici sau atitudini ale 
omului, el însuşi „conştiinţa unei conştiinţe care exprimă structura 
ternară a lumii” — dezvoltând conceptele logicii ternare în diverse 
domenii ale activităţii umane: fizic, biologic, psihologic. 

Depăşind polaritatea-dilemă „biologic - fizic” în termenii 
logicii „eterogenului” şi a „omogenului”, autorul face loc unei a 
treia stări, în interacţiune atât cu biologicul, cât şi cu fizicul. Este 
domeniul „stării T”, domeniu al echilibrului dintre omogenizare si 
eterogenizare, dintre actualizare şi potentializare, dintre obiectiv şi 
subiectiv. În act, este psihismul care invadează biologicul şi fizicul, 
acţionând ca însăşi Divinitatea, în atributele libertăţii şi necon- 
ditionalitatii; este energia antagonistă echilibrantă, în „etica tertiului 
inclus” şi „a contradictoriului”. Practic, ni se propune transcenderea 
limitelor concepţiei clasice a cauzalitatii logice şi dialectice, prin 
acest concept lupascian: „starea T”, în perspectiva „logicii energiei” 
care permite cu adevărat o înţelegere adâncă a existenţei în tripla 
manifestare: macrofizică, biofizică şi neuropsihică. Pentru care, 
puncte de sprijin aflăm în fizica cuantică a particulelor de energii 
înalte, în biologia contemporană, în psihologia insului şi cea 
socială, inclusiv în psihopatologie, în istoria umană, în religie şi 
artă. 


33 Dumitru Stăniloae, Reflecţii despre spiritualitatea poporului român, 


op. cit., pp. 32-68. 
34 Stefan Lupaşcu, Omul si cele trei etici ale sale, op. cit., p. 9. 

Cea de „a treia materie” este foarte importantă pentru 
înţelegerea noutatii celor „trei etici” şi, concomitent, a celor „trei 
religii” la care ajunge Ştefan Lupaşcu. Ea este revelatoare pentru 
adevărul subliniat si in „Trialog”*%, anume că: „evoluţia omului nu 
este nici biologică, nici fizică, nici psihică, ci toate trei deodată” 
(Basarab Nicolescu); este o „evoluţie a omului către o dezvoltare a 
materiei psihice, care ajunge la conştiinţa conştiinţei şi la 
cunoaşterea cunoaşterii” (Ştefan Lupaşcu), implicând problema 
alegerii între trei tipuri fundamentale de comportament. Ce 
înseamnă „a avea conştiinţa conştiinţei şi cunoaşterea cunoaşterii”? 
Nimic altceva decât „ordinea stării T. În starea T, suntem conştienţi 
de conştiinţă, căci suntem conştienţi în acelaşi timp de forţele 
antagoniste care coexistă în starea T”. Semi-actualizare şi semi-po- 
tentializare, „starea T” „este o adevărată morală a antagonismului” 
(Solange de Mailly-Nesle). 

Pentru Lupaşcu, omul este sediul nu a două, ci a trei orientări 
/ tensiuni. Viaţa morală se mişcă nu doar între „bine” si „rău”, între 
„normal” şi „patogen”, între „benefic” şi „dăunător”; ci, angajând 
permanent un al treilea termen, mediu, între aceste extreme în stare 
brută; în fapt, în orizontul a ceea ce noi considerăm a fi adevăratul 
conţinut şi funcţionalitatea categoriei etice de bază, virtutea: 
mediană care implică lupta continuă între opuşi, dar care activează 
contradictoriul într-un anume sens, al echilibrării, al armonizării 
antagonismelor. 

Ca dimensiune elevată, cu rol de a înnobila omul prin accent 
etic, umanul este acea valoare-ideal şi, totodată, acel principiu 
guvernator al „experienţei morale”, expresia a ceea ce omul — 
constientizand propriul potential şi deschizându-se către autentica 
împlinire de sine — este capabil să proiecteze ca dorinţă / aspirație, 
dar şi ca exigenta / imperativ, în traiectul formării şi dezvoltării 
personalităţii sale. 


555 Stéphane Lupasco, Solange de Mailly-Nesle, Basarab Nicolescu, 


„Trialogue”, în vol. Stéphane Lupasco, L’Homme et ses trois éthiques, op. 
cit., pp. 98-188. 

Umanul presupune tocmai acea stare de trezie a „conştiinţei 
conştiinţei şi a cunoaşterii cunoaşterii”, efortul de a desfăşura şi de 
a stăpâni lupta dintre contrarii şi, cu deosebire, apropierea de 
caracteristicile „ternarului” conciliator, ale „echilibrului” ca stare 
unică favorabilă creaţiei şi durării acesteia în vreme. Este chiar 
virtutea omului, experimentarea — în terminologie lupasciană — a 
„stării T”: „o stare de echilibru şi de conflict contradictoriu dintre 
cele mai intense ca şi de cea mai densă energie”555, „centrul de 
control şi de neconditionalitate, de libertate”, stare „a semi- 
actualizării şi semi-potenţializării”*E. 

Concepţia etică lupasciană se construieşte prin valorificarea 
cercetărilor autorului în domenii „fundamental constitutive ale 
universului”? omului, acelea ale energiei şi afectivității. Teoria sa 
despre cele „trei tipuri de materie-energie” / sisteme şi structuri 
dinamice îi este suport, cu cauzalitatile aferente: 

— ,,materia-energie macrofizică sau fizica fenomenelor zise 
neînsufleţite” — generată prin omogenitate dominantă sau 
entropie progresivă; 

— ,materia-energie biologică sau biofizica sau fizica 
fenomenelor zise însufleţite” — formată prin eterogenitate 
dominantă sau negentropie progresivă. În sistemele 
biologice este evident „principiul antagonismului între 
atracţie si repulsie, între omogenitate şi eterogenitate”"S0; 

— „materia neuropsihica sau fizica psihismului” — cu 
„antagonismul contradictoriu” şi cu „starea T” / „starea de 
echilibru prezentând cea mai mare densitate de energie”*”’, 
de aflat în sistemul nervos central al omului. În „starea T”, 


„omogenitate şi eterogenitate se găsesc într-o inhibitie 


555 Ştefan Lupaşcu, Omul şi cele trei etici ale sale, op. cit., p. 20. 


37 Ibidem, p. 32. 
38 Ibidem, p. 29. 
39 Ibidem, p. 9. 

550 Ibidem, p. 17. 
551 Ibidem, p. 19. 

echilibrantă la un stadiu reciproc şi, respectiv, de 
semidominare”"%?. 

În fapt, avem expusă logica antagonismului care „generează 
trei etici sau comportamente energetice ale omului”; care, astfel, 
„este în centrul a trei ortho-cauzalitati. El plonjează deopotrivă in 
universul ortho-cauzalitatii fizice, în cel al ortho-cauzalității 
biologice şi, ca o culme, în centrul de control, al libertăţii şi al 
neconditionalitafii, al ortho-cauzalității universului neuropsihic”?”’. 
Iar termenul referential al „trieticii”, „starea T ” sau „principiul T” 
— despre care Basarab Nicolescu afirmă că este o „descoperire 
crucială în dezvoltarea operei lui Ştefan Lupaşcu, precum şi pentru 
accesul la opera sa”*™; în fapt, descoperire a unei a treia materii şi a 
unei a treia logici, „teorie care transformă realmente ideile noastre, 
făcându-ne a descoperi lumea cu mult mai bogată decât o 
gândim”*% — este relevant pentru procesele neuropsihice, în cazul 
cărora asistăm la „o dublă dialectică antagonistă şi contradictorie a 
sistemelor aferente şi eferente, ce e de fapt o dialectică a dialec- 
ticilor contradictorii şi antagoniste, a percepției şi actiunii”***. 

Explorând spaţiul afectivității în raport cu dimensiunea 
eticului, Stefan Lupaşcu evidenţiază statutul ontologic al stării 
afective pentru re-echilibrarea permanentă de la factorii perturbatori 
care invadează psihismul; respectiv, pentru starea de „bine”, pentru 
„bunăstarea” acestuia. Propriu-zis, „afectivitatea ontologică” cuprin- 
de întregul sistem, prezenţa ei putând fi constatată şi ca durere / 
suferință morală, atunci când echilibrul organismului este alterat „fie 
prin excese ale parametrilor biologici, fie prin excese ale parametrilor 
macrofizici; altfel zis, prin actualizarea, plecând de la starea T (de 
semi-actualizare şi de semi-potentializare), a parametrilor biologici 


* Ibidem, p. 33. 

°° Ibidem, pp. 39-40. 

35 Basarab Nicolescu, „Trialogue”, în vol. Stéphane Lupasco, L’Homme et 
ses trois éthiques, op. cit., p. 100. 

36° Ibidem, p. 101. 

36 Stefan Lupaşcu, Omul si cele trei etici ale sale, op. cit., p. 25. 

sau parametrilor macrofizici, printr-o anumită actualizare mai mult 
sau mai puţin agresivă a omogenizării sau eterogenizării, actualizare 
ce este subiect în raport de obiect, agent inconştient în raport de 
conştiinţă, ca obiect potenţial, şi prin aceasta chiar slăbirea şi chiar 
dispariţia conştiinţei conştiinţei si inconstientei, ca si a cunoaşterii 
cunoaşterii şi necunoaşterii”""”. Exemplu ilustrativ este starea 
schizoidică — o exagerare in psihism —, stare în care subiectul isi 
pierde stăpânirea asupra sinelui. De altfel, cunoaşterea stărilor 
patologice ale neuropsihismului este indispensabilă concepţiei 
lupasciene despre „trietică”; dat fiind că „cele trei morale sau 
atitudini ale omului” trebuie să fie conştientizate de către el, pentru a 
le putea folosi în cursul vieţii, adecvat propriului său destin. 

Pe parcursul a trei capitole (IV-VI), Ştefan Lupaşcu prezintă 

cele „trei etici”: 

1. „Etica macrofizică sau etica energiei omogenizante”5E, cu 
dubla funcţionare asupra macrofizicului supus principiului 
al 2-lea al termodinamicii şi cauzalitatii clasice din logica 
noncontradictiei, identităţii şi tertiului exclus. În aceasta ar 


ph od 


fi „etica ştiinţifică” a „adevărului si a falsului, a bunului si 
răului”, până la „religiile binelui şi răului”"%. Este, 
aceasta, initial, etica omului de ştiinţă, fără afectivitatea 
care ar periclita rigoarea, obiectivitatea datelor la care se 
ajunge; dar, o etică amputată. De unde, pentru un spor de 
înţelegere, pentru nuantarea demersului, este necesară 
angajarea  „referenţialului: arta”; astfel, reusindu-se 
construcţia unei viziuni holistice şi dinamice a omului şi, 
totodată, proiectul unei noi logici şi al unei noi etici, pe 
măsura complexităţii fiinţei sale. 

2. „Etica biologică sau etica energiei eterogenizante cu 
antagonismul între eterogen şi omogen, definitoriu siste- 


99370 
> 


37 Ibidem, p. 48. 
388 Ibidem, pp. 54-59. 
5 Ibidem, p. 58. 
39 Ibidem, pp. 60-67. 

mului vital. Este „etica vieţii”, pe care, prioritar, medicina, 
ca tehnologie a biologiei, trebuie să o cunoască şi să o 
fructifice în acord cu legile vieţii. 


. „Etica neuropsihică sau etica celei mai dense energii 


antagoniste a stării T”!, prin care „fiinţa se găseşte în 
centrul psihic al controlului şi conflictului stării T, 
constituind [...] „normalul”, starea prin excelență a 
stăpânirii orientărilor patologice”? posibile; „şi, în acelaşi 
timp [ea] se găseşte în fata deopotrivă a neconditionatului 
şi a libertăţii, ca sarcinile mentale afective cele mai dense, 
a datelor ontologice cele mai ample şi mai prezente la om 
în calitate de ființă umană”. În susţinerea acestei 
concepţii, Ştefan Lupaşcu apelează la oferta culturii 
artistice, în special a muzicii, cu imaginarul activat în toate 
ipostazele, cu treceri progresive sau abrupte, între 
dinamisme contradictorii, de la plăcere, euforie, fericire, 
până la neliniște, anxietate, suferință; dar, având puterea 
de a impune, în ultimă instanţă, starea de echilibru, de 
confort, „starea T” a libertăţii şi neconditionatului, care 
îngăduie subiectului „să se debaraseze de contradictia 
incomodă, alegând şi actualizând unul din cele două 
dinamisme antagoniste şi contradictorii (ale semi- 
actualizării şi semi-potentializarii) în scopul de a-şi 
procura plăcerea si fuga de durerea ce generează trecerea 
de la contradicție la non-contradicție”?*. „Starea de bine”, 
de echilibru moral, vizează „sănătatea? în întregul ei 
psiho-somatic; noțiunea de ,,soma” desemnând, de 
asemenea, „energie””5. 


371 Ibidem, 
372 Ibidem, 
373 Ibidem. 
374 Ibidem, 
375 Ibidem, 


pp. 68-81. 
p. 69. 


p. 73. 
p. 76. 

Traseul urmat de Ştefan Lupaşcu, într-o etică logică, se 
dovedeşte absolut necesar pentru comprehensibilitatea adecvată a 
celei de-a treia etici la care gânditorul nostru ajunge. Observă chiar 
el: „Pentru a pricepe această a treia etică umană, trebuie să acordăm 
importanţa cuvenită parametrilor macrofizici şi biologici în sânul 
psihismului, să-i arătăm cerinţele ca şi dereglările şi să căutăm 
mijloacele necesare pentru a-i remedia neajunsurile”"S. Si, în 
consecinţă, subliniază autorul: „cercetarea științifică nu mai poate 
ignora absolut aceste trei tipuri de structuri ale materiei-energiei, 
înverşunându-se a reduce întregul comportament etic al omului la 
legile fizice în care integrează biologicul si psihismul, sau 
încercând a reduce psihismul la biologic”. 

Structurarea sistemului vital, sistematizarea psihicului — ţine de 
acordul operat prin egalizarea parametrilor omogeni şi eterogeni în 
„starea T a echilibrului antagonist”, a semi-actualizării şi semi- 
potentializarii. În „logica dinamismului contradictoriu”, cercetarea 
fenomenelor normale şi patologice — antrenând rezultatele experienţei 
microfizice şi proprietăţile fundamentale ale energiei — dobândeşte 
noi şanse tocmai prin considerarea semnificației „echilibrului 
conflictual al stării T”. Adică, ceea ce conferă psihicului 
„necondiţionalitate şi libertate, împreună cu cunoaşterea cunoaşterii 
şi a necunoaşterii”57£. 

O asemenea teză îşi găseşte aplicabilitate în cazul oricărui 
sistem de idei încărcat de afectivitate. Ștefan Lupaşcu se referă, mai 
ales, la „sentimente şi sexualitate”, ilustrând cu noţiunea de „iubire” 
— sentiment deopotrivă dureros şi agreabil, născut din procese de 
contradicţie, din conflict, eliberare prin plăcere / satisfacţie, 
finalizând în liniştire prin actualizarea noncontradictorie. 

Dar, cu deosebire, „arta? constituie domeniul cel mai 
reprezentativ pentru argumentarea lupasciană a „selecţiei naturale 
psihice”: „cea mai importantă şi cea mai creatoare în destinul şi 


376 Ibidem, p. 77. 
377 Ibidem. 
378 Ibidem, p. 78. 

existența umană” (pe lângă selectiile prin parametrii macrofizici şi 
biologici). „Este selecţia artei sub toate formele, precum cele ale 
performanţei meditatiei şi ale forţelor imaginarului” — căreia Ti 
este consacrat capitolul „Etica artei sau etica materiei-energiei 
contradictoriale»580, 

Ce este această „etică a artei”? 

Factor central este însuşi artistul, a cărui „morală 
metodologică” este „morala contradictoriului cel mai intens, cu 
afectivitatea ontologică a suferintei-bucuriei care se prăvăleşte aici. 
Artistul, ca subiect actualizator, nu mai trebuie să fie lăcaşul 
energiilor omogenezei macrofizice, nici subiectul eterogenezei 
biologice vitale [...] Artistul este esențialmente psihic, iar prin 
aceasta el este lăcaşul conştiinţei conştiinţei şi al inconstientei, si 
astfel al cunoaşterii cunoaşterii şi al necunoasterii”**". 

Situaţia artistului este din plin ilustrativă pentru lupascianism, 
pentru geneza devenirii energiei nu finite, nu infinite, ci 
„transfinite”; într-o reciprocă semi-potentializare şi semi-actualizare 
de spatii-timpi antagonici şi contradictorii. În actul creator-artistic, 
se petrece introducerea unei afectivităţi caracteristice în „fiinţa” 
artistului: „fapt de plăcere şi de efort, neplăcut şi chiar dureros, o 
afectivitate compusă din entuziasm şi angoasă, din voluptate şi 
teamă, comparabilă simptomelor de dragoste”**’. 

Extazele temporale sunt şi ele implicate în devenirile 
psihismului creator de artă. „Explorator al sufletului”, „magician al 
psihismului”, artistul „jonglează cu trecutul şi viitorul într-o fuziune 
ontologică specifică, ce reprezintă exact originalitatea sa izvorâtă 
din libertatea şi din neconditionalitatea sa, în raport cu sistemele 
sale perceptive care cunosc lumea şi sistemele sale neuromotorii cu 
acţiune asupra lumii”, 


379 Ibidem, p. 81. 
38 Ibidem, pp. 83-91. 
381 Ibidem, p. 83. 
382 Ibidem, pp. 85-86. 
383 Ibidem, p. 87. 

Aflăm, aici, ceva din viziunea artistic-filosofică a lui Mihai 
Eminescu, referitoare la „lumea, ca vis al sufletului” omului“. Nu 
mai puţin, ceva şi din concepţia, într-o aceeaşi tonalitate a trăirii 
complexe, în maniera inconfundabilă a „crypto-phaniei” lui Mircea 
Eliade, învăluire a realului în ficţiune (fără însă ca realul să fie 
supus întru totul de fictiune!), care caracterizează toată beletristica 
acestuia”. 

Apartinand aceleiaşi familii spirituale, şi Stefan Lupaşcu are 
credinţa că artistul este „arhetipal” — am spune noi — pentru „starea de 
veghe stăpânitoare a visului”. „Artistul visează treaz”*%€ — scrie el. 

Artistul trebuie să cunoască „etica artei” care să-i permită 
balansul între două abisuri, ca _,,fiintare-in-lume-si-in-afara-lumii”, 
evitând căderile atât într-o excesivă omogenizare (cu riscul unui 
realism copiator de realitate), cât şi într-o prea liberă eterogenitate 
(cu primejdia descriptivului abstract); în ambele cazuri, „sufletul 
estetic şi visul său treaz” estompându-se până la dispariţie. Or, 
adevărata artă dă seama tocmai de puterea mişcării / a devenirii „în 
visul treaz şi într-o veghe visată”**”. 

Şi, din universul artei, prin etic, până la acela al religiei nu 
mai este decât un pas. lar Ştefan Lupaşcu nu ezită a-l face, 
concluzionând în „cele trei etici ale energiilor religioase sau ale 
divinității” — în capitolul final al tratatului său de etică“. 

O nouă concepţie a Divinitatii prinde contur în „etica tertiului 
inclus, a contradictiilor şi antagonismului cele mai intense” — etică 
ce poate orienta şi dirija, fără a (le) desfiinţa, eticile „omogenului” 


384 Mihai Eminescu, Sărmanul Dionis, în vol. Geniu pustiu, op. cit., p. 29. 


385 A se vedea: Mircea Eliade, proza fantastică (nuvelele, povestirile, 
romanele). Parte dintre acestea sunt cuprinse în volumele: În curte la Dionis, 
Editura Cartea Românească, Bucureşti, 1981; Întoarcerea din rai. Huliganii, 
Editura Rum-lrina, Bucureşti, 1992; Maitreyi. Nuntă in cer, Editura Minerva, 
Bucureşti, 1986; Noaptea de Sinziene, Editura Minerva, Bucureşti, 1991. 

5 Stefan Lupaşcu, Omul şi cele trei etici ale sale, op. cit., p. 87. 

387 Ibidem, p. 88. 

388 Ibidem, pp. 92-97. 


144 Carmen Cozma 


şi „eterogenului”, care sunt ,,etici antagoniste cu o evoluţie non- 
contradictorie”58%,. 

În noua religie, numită „teologia logicii antagonismului celor 
trei materii-energii sau theofizica energetică, [...] termenul de fizică 
conţine cele trei sistematizări ale energiei, întemeind noţiunea de 
materie”5%. Este „o terapeutică religioasă, o theoterapie mistică 
acaparând, în acelaşi timp şi în orice loc, contradictia si 
noncontradictia supreme, pentru a le cunoaşte sursele operaţionale, 
ca şi scopurile ultime”. Amestec şi coexistent’ de durere si 
plăcere, aceasta este „însăşi etica dragostei”5%?. 

Asemenea majorităţii gânditorilor care abordează problematica 
etică, şi Ştefan Lupaşcu, în baza conştiinţei clare a valorilor morale, 
le aşază — pe acestea — pe cea mai înaltă treaptă a unei topici în care, 
mai presus de toate, doar valorile religioase (mai) pot fi puse. De 
altfel, în „trietica contradictoriului”, Divinul îşi are poziţia esenţială 
ontologică în perspectiva a trei universuri existenţiale: biologic- 
macrofizic-psihic. 

Completăm, aici, cu observaţia lui Basarab Nicolescu, potrivit 
căreia: „prin practica celor trei etici, am putea să-l regăsim pe 
Dumnezeu”*%, ca centru cosmic al orientărilor divergente: macro- 
fizicul şi biologicul, cu insistenţă asupra rolului tot mai important al 
„psihismului” — „coexistenţă antagonistă în starea T, a entropiei şi a 
negentropiei” —, după cum chiar Ştefan Lupaşcu precizează. 

Reamintind semnificaţia majoră dată „eticii artei” — „etica prin 
excelență a neuropsihicului”5% —, însăşi importanţa „eticii Divinu- 
lui” este reliefată de către autor în interrelationarea acestora. 


* Ibidem, p. 96. 

3% Ibidem, p. 97. 

31 Ibidem. 

* Ibidem. 

3% Basarab Nicolescu, „Trialogue”, în vol. Stéphane Lupasco, L’Homme et 
ses trois éthiques, op. cit., p. 183. 

54 Stéphane Lupasco, ,,Trialogue”, în vol. Stéphane Lupasco, L’Homme et ses 
trois éthiques, op. cit., pp. 179, 187. 

3 Ibidem, p. 141. 

În cea mai complexă universală expresie cunoscută, aceea a 
artei muzicii, etica lupasciană îşi află argumentul forte; filosoful 
nostru — un intim al universului sonor artistic — uzitează chiar o 
mult grăitoare metaforă, vizând „etica energiei religioase”; remarcă 
el: „Între două fiinţe umane, între două sisteme psihice ale omului, 
ca şi între om şi lume, această theofizică energetică este un fel de 
interagresiune muzicală în sânul căreia defilează, contopite, toate 
suferinţele şi toate bucuriile ca nişte umbre exaltate”5%. 

Plecând de la „necesitatea vitală de a construi o nouă viziune 
asupra lumii, întemeiată pe cele trei etici ca grilă de lectură, ca bază, 
ca fundament al cercetării” — în cuvintele lui Basarab Nicolescu —, 
„trietica  contradictoriului” centrată pe caracterul „constitutiv 
trialectic al energiei” îngăduie ieşirea din impasul fărâmiţării şi 
închistării investigaţiei ştiinţifice şi, în genere, a investigaţiei 
culturale, specific sfârşitului de secol XX. Si, ca „etică a percepţiei si 
a acţiunii”, concepţia lupasciană poate fi temei în intervenţia de a 
transforma în sens pozitiv lumea contemporană. 

Recunoaşterea ideii referitoare la „viaţa în unitate”, prin 
experimentarea, dar şi prin transcenderea contradictiilor inevitabile, 
într-o „dinamică a concilierii” (exploatată benefic, de exemplu, în 
doctrina utilitarist-pragmatistă) are evidente rezultate pentru 
„restaurarea umanului”. Căci, în ultimă instanţă, se profilează 
problema ,,fiintarii” în valenţele ei creatoare, în potenţialul afirmativ, 
synbolematic, de valorificare a luptei contrariilor şi de finalizare în 
echilibrarea” prin aflarea „mediei” — în cunoscutele concepte: aurea 
mediocritas (lat.) şi mesotes (gr.). 

Se poate ajunge la înţelegerea importanţei comunicării şi a 
comuniunii, ca o datorie a omului, ca reformulare a „imperativului 
categoric”. Totodată, la înţelegerea rostului unei „vieţi în acord cu 
raţiunea, cu natura” (iar nu în contra legilor naturii, care sunt bazate 
pe legea „armoniei”), cu „logosul-cosmos” — răspuns viabil la 


5% Ştefan Lupaşcu, Omul şi cele trei etici ale sale, op. cit., p. 97. 


37 Basarab Nicolescu, „Trialogue”, în vol. Stéphane Lupasco, L’Homme et 
ses trois éthiques, op. cit., p. 166. 

multele deviații si la artificializarea existenţei omului —, prin folos, 
prin activare a „minimei înţelepciuni a vieţii” — de pildă, în punerea 
în aplicare a unor descoperiri ale geneticii şi, în genere, ale tehno- 
ştiinţei contemporane; care, altminteri, pot duce la distrugere pe 
scară largă. lar aceasta, întrucât punctul spre care se tinde este 
„etica dragostei” — cum îşi intitulează Lupaşcu cea de-a treia etică. 
Este activată iubirea — virtute supremă în morala creştină; şi nu 
numai —, ca întâiul sentiment cosmic, element fundamental pentru 
„omul - ființă cosmică”; iubirea, care este energie universală în 
stare a da adevăratul sens vieţii omului, prin care el să probeze 
capacitatea de a depăşi angoasa şi frica, cultivând încrederea şi 
întrajutorarea, „luând astfel altitudine”5%. 

În asemenea perspectivă, „restaurarea umanului” se reliefează 
ca şansă pentru viitorul omului — „ca auto- şi hetero-raportare”, în 
orizontul trăirilor sale cele mai intime, precum şi al legăturii cu 
transcendentul / Divinitatea / Fiinţa, replică serioasă la îngrijorătoa- 
rele semne de dezagregare, de bestializare, prin epidemia de 
violenţă gratuită practicată în ultimele decenii, prin aşa-zisa „post- 
moralizare” şi evadare din câmpul datoriei bine înțelese pentru efort 
constructiv, pentru ordine, pentru lucrare semnificativă — iar nu 
pentru haos (mai ales „organizat”5%). 

Balans între extreme şi împăcare productivă a acestora, 
concepţia lupasciană se mulează perfect pe ceea ce este definitoriu 
ontoeticii româneşti: valoarea şi principiul omeniei — o ipostază 
specifică a umanului universal. 

„Trietica contradictoriului” se dovedeşte a fi o nouă filosofie 
a „umanului”, prin exploatarea ideii de „echilibru”, prin 
reconsiderarea semnificației superioare — în plan etic — a celui de al 
treilea termen — „calea de mijloc”, ce nu are nimic de a face cu 
mediocritatea, ci este chiar punct culminant —, prin întreg discursul 


ie Jacques Benoit, Graine d’éthique, Presses de la Renaissance, Paris, 2000, 


p. 50. 
59 Cf. Ignacio Ramonet, op. cit. 

referitor la „starea T”, „în care se actualizează si se potentializeaza, 
alternativ si statistic majoritar, fie omogenitate, fie eterogenitate”“%. 

Avem o perspectivă integratoare dinamică asupra înţelegerii 
omului ca „experiență morală”, într-o abordare metodologică de 
maximă rezistență — aceea a „transdisciplinarităţii”, ca studiu al 
aspectului global —, care răspunde din plin exigenţelor spiritului 
filosofic revelator pentru triada: om - sine, om - societate / lume, 
om - transcendent / Divin, printr-o abordare „între, [...] înăuntrul, 
[...] şi dincolo de orice disciplină”, „luare în considerare a unei 
Realităţi multidimensionale, structurată pe niveluri multiple, care să 
înlocuiască Realitatea, pe un singur nivel, a gândirii clasice». 

Cu prisosinta, „trietica contradictoriului” desfăşoară o nouă 
filosofie a ,,umanului” prin reperul-temei: iubirea — valoare 
cardinală, esenţă a celei de „a treia etici” a omului, o „nouă religie”, 
izvor prim şi scop ultim pentru toate cele; căci, este „afectivitatea 
ontologică” — singura transcendenta a energiei pe care o avem, 
accesul nostru la „misterul existenţial”. 

Chiar paşii făcuţi, ordinea urmată în edificarea eticii lupas- 
ciene, dau seama de ,,devenirea” morală întru „uman ”; trecând de 
la — şi folosindu-se de — resursele cercetării ştiinţifice moderne, spre 
a le subordona demersului mult mai nuantat şi viu, al inteligibilitatii 
complexe, al artei şi religiei. 

Prin atitudine creatoare, prin stăpânirea „real-imaginarului”, 
prin raportarea la Divin, o restaurare a „umanului” are depline 
şanse de a se petrece. 

Astfel, unei omeniri obosite, plictisite şi stresate, abrutizate şi 
debusolate, care riscă a se nărui în patologic — într-o „lume fie 
schizofrenică, fie maniaco-depresivă, o lume nebună”? —, care s-a 
îndepărtat cu inconstienta de esenţa propriei fiintari, i se deschide 
oferta unei reale instituiri valorice ca umanitate; fireşte, prin cultură 


400 Stéphane Lupasco, „Trialogue”, în vol. Stéphane Lupasco, L’Homme et ses 
trois éthiques, op. cit., p. 150. 

41 Cf. Basarab Nicolescu, La Transdisciplinarité. Manifeste, op. cit. 

402 Stefan Lupaşcu, Omul si cele trei etici ale sale, op. cit., p. 96. 

şi trudă, dar şi prin bucuria înaltă a recuperării, a recuceririi 
dimensiunii ei definitorii: spiritualitatea. Totodată, se deschide calea 
împlinirii veritabilei, dătătoare de sens fiintial, comunicări- 
comuniuni. 


ITINERARII 
IN OPERA DE FILOSOFIE MORALA 
A LUI VASILE MORAR 


Unul dintre cei mai importanti eticieni romani ai timpului 
nostru, deopotrivă impresionant „om al suveranităţii morale”, prin 
întreaga sa lucrare cărturărească şi de pedagog la Universitatea din 
Bucureşti, Vasile Morar se impune în arealul filosofiei morale prin 
contribuţii de merit; asupra unora dintre acestea, îndrăznim, şi noi, a 
face câteva remarci, în cele ce urmează. 

Aşezându-şi întreaga lucrare în contextul joncţiunii „etic- 
estetic”, pare aproape a fi o notă definitorie scrierilor lui Vasile 
Morar interiorizarea unităţii valorilor-ideal: Bine şi Frumos; 
apropiindu-se mult de concepţia filosofilor antichităţii privind 
„identitatea bine-frumos (moral)”, în sfera ,,virtutii”, în continua 
activare a modelului kalokagathia-ei — în interpretarea lui Gheorghe 
Vladutescu: „frumosul-şi-binele, prin extindere, caracter şi conduită 
de excelenţă, perfectă onestitate, paideia”. 

Un etician-pedagog de primă mărime se dovedeşte a fi Vasile 
Morar, după exemplul extraordinar al magiştrilor săi: Niculae Bellu, 
Ion Ianosi si Gheorghe Vladutescu. Pentru fiecare dintre aceştia, 
autorul nostru găseşte „cuvinte potrivite” spre a-i caracteriza, întru 
ceea ce el consideră a fi traseul „de la elementaritate etică la 
exemplaritate morală»*4. 

Pagini memorabile consacră lui: Niculae Bellu, a cărui „lecţie 


constantă” rămâne „aceea a demnităţii şi a respectului de sine, a 


43 Gheorghe Vlăduţescu, O enciclopedie a filosofiei greceşti, Editura Paideia, 
Bucureşti, 2001, p. 276. 

404 Vasile Morar, Moralităţi elementare, Editura Paideia, Bucuresti, 2001, 
pp. 225-259. 

iubirii neconditionate fata de condiţia umană, aceea a încrederii în — 
cum prefera să spună — «indestructibilitatea substanţei umane», adică 
în indestructibilitatea moralității din lume”; Ion Ianosi, care „a 
crezut şi va crede întotdeauna — în beneficiul acestei culturi româneşti 
şi a noastră, a celor ce-am învăţat de la acest cărturar — în cărţi şi-n 
viaţă şi-n moralitatea lor intrinsecă. E o «lecţie de etică» încrustată 
adânc în cultura acestui complicat timp”“%; Gheorghe Vlăduţescu, 
„istoric al ideilor” care „ne-a indus adânc convingerea că a fi moral 
nu-i ceva facultativ. Mai mult, că a fi moral este întotdeauna 
actual". 

Cu un remarcabil simţ al pretuirii autenticei valori pentru care, 
în chip ilustrativ, foştii Profesori de la Universitate îi sunt repere, 
Vasile Morar se dovedeşte a fi şi un „om al datoriei” — în sens 
kantian. Propriu-zis, el pune în act, în chip admirabil, una dintre 
„datoriile prima facie” din seria „datoriilor către alţii bazate pe actele 
noastre anterioare: datoria recunoştinței” sau a gratitudinii, potrivit 
tabelei impuse în deontologismul contemporan de către W.D. 
Ross“, 

Tematizarea virtuții ocupă un loc privilegiat în filosofia 
morală a lui Vasile Morar. Si, pe bună dreptate; căci, rezistând 
înaintea interogatiei dintotdeauna fundamentale pentru om: „cum să 
trăim?”, tema virtuții este „o constantă tematică în tot spaţiul gân- 
dirii etice precum şi în cel al moralității greco-latine şi iudeo- 
creştine”; mereu, filosofii opintindu-se — ne îngăduim, noi, a spune 
— la a realiza efectiv dezideratul şi „necesitatea definirii virtuţii ca 
virtute”, 

Explicatiile pertinente vin a susține o argumentare ancorată în 
filosofia morală care străbate veacurile. Cu indreptatire, autorul 
insistă asupra categoriei areteice în singularitatea-generalitatea ei; 


“°° Ibidem, p. 231. 

“°° Ibidem, p. 246. 

407 Ibidem, p. 250. 

4°8 Cf. W.D. Ross, The Right and the Good, op. cit. 

409 Vasile Morar, Moralităţi elementare, op. cit., p. 252. 

ştiind prea bine că, asemenea „libertății? — mult clamate în 
contemporaneitate —, pluralul înseamnă un soi de disipare, de 
pierdere a esenței valorii care poate da, cu adevărat, forță şi nobleţe 
ființei umane. Tot aşa cum uzitarea excesivă a termenului de 
„libertăți? — până la urmă, topite într-o listă care se tot extinde, a 
„drepturilor” omului — nu face decât să atenueze până la dispariţie 
înţelesul libertăţii, la fel, în dezbaterea axată pe virtute, contează — 
subliniază Vasile Morar — „Virtutea ca virtute [s.n.] — deci nu 
virtuțile particulare”; aceasta „este ceva de ordin esenţial, nu 
fenomenal; ea nu aparţine domeniului sensibil, ci celui inteligibil; ea 
este «o forță» de un chip special, care îşi are în mod necesar un sediu 
privilegiat în chiar structura sufletului omenesc”. 

În discuţie este chiar chestiunea mai largă a sănătății, ca 
„valoare”, într-o viziune a „integralităţii ființării umane”; în însăşi 
strădania de a cuprinde mărcile majore ale: „echilibrului”, „dreptăţii”, 
„autenticităţii”, ,,transparentei”, „simpatiei”, „iubirii” etc. — rostitoare 
de „inedita postură a omului deschis spre progres social si moral”"!!. 

Corelând statutul moral al individului cu justificarea „unei 
estetici a vieţii” — în opinia noastră —, Vasile Morar stăruie asupra 
„nevoii de visare şi contemplaţie estetică a lumii”, care s-ar testa 
„ca veritabile cuante ale nevoilor vitale, prin faptul că absența lor 
este resimţită în plan individual printr-o stare de disconfort, de 
frustrare, ceea ce denotă că ele s-au instituit deja în sistemul 
aşteptărilor cotidiene ale omului în faţa vieţii, şi sunt pentru om 
expectaţii vitale impregnate, infuzate moral în chiar substanța 
lor 

În atare context, gânditorul român se întâlneşte cu ideatica 
fenomenologului vieţii Anna-Teresa Tymieniecka, din spaţiul nord- 
american; în vastitatea operei căreia o teză-pivot este aceea a unităţii 
dialectice dintre „simţul intelectiv, simţul estetic / poetic şi simţul 


+10 Thidem. 

41 Cf. Vasile Morar, Etica si mutafiile valorice, Editura Ştiinţifică si 
Enciclopedică, Bucureşti, 1985, pp. 74-139. 

412 Ibidem, pp. 85-86. 

moral”, ca „factori de dare-de-sens” în afirmarea „condiției umane în 
potenţialul ei de singularitate în lume, prin creativitate”, culminând 
cu acel „punct arhimedic” al creafiei-de-sine specific-umane“!*. 

Vasile Morar manifestă o deosebită grijă pentru calitatea 
morală a vieţii şi pentru ceea ce el numeşte „primaritatea valorii 
omului”, pentru „modul optim, sănătos de viaţă al individului şi 
colectivitatii”, desfăşurând un demers analitic de substanţă referitor la 
„Sfera relaţiilor interindividuale directe’*!*. O face cu instrumentarul 
unui fin psiholog al moralității, mereu raportandu-se la relaţia „etic- 
estetic”, întru valoarea supremă în ethosul românesc: omenia. 

Perspectiva utilitaristă este exploatată în funcţiile benefice ale 
progresului omului, indiferent de contextul socio-politic. 

Faptul îşi găseşte aplicabilitate şi în ampla elaborare din 
masivul tratat de Etica afacerilor — o lucrare de referință, realizată 
în colaborare cu Dan Crăciun şi Vasile Macoviciuc, înscriindu-se în 
orizontul dezbaterilor de acuitate ale timpului nostru, în cadrul eticii 
aplicate, în plină anvergură“!5. 

Apreciind la superlativ volumul în cauză, care vine să acopere 
un domeniu important în pregătirea şi formarea studenţilor de la 
oricare dintre specializările acreditate de sistemul învățământului 
superior (şi) de la noi, ne rezumăm, aici, la a menţiona contribuţia 
lui Vasile Morar în circumscrierea arealului „eticii afacerilor”. 

Derulăm, în continuare, problematica tratată explicit şi convin- 
gator de către autorul nostru: „Precizări terminologice: etica şi 
morala”; „Ce este etica în afaceri?”; „De ce este importantă astăzi 


115 A se vedea: Anna-Teresa Tymieniecka, „The Moral Sense in the Origin 
and Progress of the Social World”, in Analecta Husserliana XV, D. Reidel, 
Dordrecht, 1983; Anna-Teresa Tymieniecka, „Aesthetic Enjoyment and 
Poetic Sense”, in Analecta Husserliana XVIII, D. Reidel, Dordrecht, 1984; 
Anna-Teresa  Tymieniecka, „Measure and the  Ontopoietic Self- 
Individualization of Life”, in Phenomenological Inquiry XIX, October 1995. 
414 Vasile Morar, Etica şi mutațiile valorice, op. cit., pp. 86-103, 86, 80, 103- 
170. 

15 Dan Crăciun, Vasile Morar, Vasile Macoviciuc, Etica afacerilor, Editura 
Paideia, Bucureşti, 2005. 

etica în afaceri?”; „Etica afacerilor ca etică aplicată”; „Momente 
semnificative în istoria eticii afacerilor; mituri şi metafore”; „Nivele 
ale eticii afacerilor şi concepte principale”; „Categorii de probleme”; 
„De la «etica dialogului» (germană) la «şcoala critică» (franceză)”; 
„Formarea conştiinţei morale”; „Treptele conştiinţei morale si 
nivelele judecății etice în afaceri”: ,,Sinceritate şi bună-credinţă”; 
„Nucleul moral al idealului democratic”; „Capitalism şi moralitate”; 
„Ftosul spiritului întreprinzător”; „Relevanţa teoriei virtuţii pentru 
etica afacerilor”; „Moralitate elementară şi cooperare ca soluţie la 
probleme de tip «Dilema Prizonierului»”; „Reciprocitate şi contract 
social”; „Fundamentele filosofice ale responsabilitatii”; „De la 
responsabilitatea față de Celălalt la conceptul modern de 
responsabilitate socială a organizării”; „Judecata de responsabilitate 
şi condiţiile necesare pentru ca o persoană să fie considerată respon- 
sabilă”; ,,Responsabilitatea corporației”; „Încredere şi interes”; 
„Profitul şi acţiunea morală”; „Business Ethics şi modele de 
responsabilitate morală”; „Mutaţii semnificative în evoluţia ideii de 
responsabilitate”; „Instituţionalizarea eticii în corporaţii”; „Codurile 
etice în lume”; „Aplicarea şi limitele codului etic în sfera afacerilor”; 
„De la etica tradiţională la etica post-modernă”; „Câteva clarificări 
conceptuale” [cu privire la „etica in politică”]; ,,Eterogenitatea 
tradiţiilor morale şi politice”; „Standardele morale şi viaţa politică”; 
„Mituri şi metafore stăruitoare cu privire la etica în politică”; 
„Deontologie şi politică. Nevoia de etică în viaţa politică”; 
„Nivelurile judecății morale si relevanta acestora pentru acţiunea si 
gândirea politică”; „Opt reguli cruciale pentru gândirea etică în 
afaceri şi în politică”“!S. 

Titluri semnificative pentru oferta cărturărească pusă în act 
stau mărturie acestea. Ele dau seama de varietatea chestiunilor 
abordate, de intervenţia personală a autorului în meditaţia asupra, şi 
în interpretarea unei întinse bibliografii în domeniu, asigurând un 
adevărat organon pentru fiecare profesionist care constientizeaza 


416 Cf. Vasile Morar, în: Dan Crăciun, Vasile Morar, Vasile Macoviciuc, Etica 
afacerilor, op. cit. 

nevoia asumării referentialului etic întru sporul de eficacitate, de 
performanţă în tărâmul propriu în care lucrează. 

Dincolo de tabloul sugestiv — pe care ne-am permis doar a-l 
aminti, aici — al aportului dat de Vasile Morar în câmpul „eticii 
afacerilor”, cele semnalate vorbesc, o dată în plus, despre maniera 
sa, inconfundabilă, de a sintetiza probleme majore şi de a le face 
cunoscute cititorului, permanent cu recurs la generosul limbaj 
filosofico-stiintific în rezonanţă cu acela metaforic; reuşind, astfel, 
din plin, evitarea căderii în ariditatea prin care demersuri de acest 
gen păcătuiesc. 

Vasile Morar instituie, cu temei şi cu un soi de pasiune pentru 
filosofia morală, semne de valoare şi de actualitate în zona 
spiritului etic; proband — pe lângă stăpânirea cu autoritate a unui 
domeniu defel lejer, tocmai prin complexitatea, paradoxul, nota 
glisabilă în care aşază — o autentică înţelepciune în a utiliza bogăţia 
informaţiei — fapt de toată lauda, în „era Internetului” şi a asaltului, 
prin „spaţiul cibernetic”, inclusiv în planul pseudovalorilor şi al 
nonvalorilor! —, o vădită hărnicie şi dăruire în a împărtăşi celorlalţi 
din preaplinul nu doar al unei cunoaşteri, ci al unei personale trăiri 
etice. Ne spun, acestea, ceva şi despre moştenirea pe care o poartă 
filosoful şi pedagogul nostru, în baza a ceea ce, în chip real, 
„Arheii” neamului românesc au sădit, prin vreme, în mod 
semnificativ, întru configurarea particularitatilor ethosului național; 
unul perfect valabil a se armoniza în orchestrarea europeană şi cea 
globală, în care cu toţii suntem prinşi. In ultimă instanţă, făcând 
dovadă elocventă pentru ideile acestei prime decade a mileniului III 
d.Hr. privind „echilibrarea între diferenţierea sporită şi integrarea 
mai profundă”, între „individualizare şi angajare reciprocă”, în aşa- 
zisa „eră a accesului”. 

Emblematica pentru ceea ce este ethos românesc, pentru ceea 
ce ne îngăduim a numi „şcoala românească de filosofie morală”, 


“7 Cf. Jeremy Rifkin, The European Dream. How Europe's Vision of the 
Future is Quietly Eclipsing the American Dream, Jeremy P. Tarcher, Penguin 
Group Inc., New York, 2004. 

opera lui Vasile Morar se constituie într-un pilon de afirmare a 
spiritualităţii româneşti în lume şi de orientare şi formare întru 
valul cristalizării „cetăţeniei europene” şi a „conştiinţei planetare” 
care domină frământările (şi) de suflet ale omului contemporan. 


ABSTRACT 


One of the characteristics of our times, in the context of an 
obvious crystallization of the cultural dialogue, emerging from the 
diade ‘appropriating and distancing’ / ‘identity and alterity’, is the 
necessity to highlight the particularities through which the ethical 
spirit is advancing; as a relevant plane of knowledge and 
understanding of the very own national ethos. 

Considering such a claim, we try to unfold some elloquent 
marks In the Opening of the Romanian Moral Philosophizing — as 
we have entitled the present volume. 

Our effort is setting in terms of a dynamic-integrator 
hermeneutics, engaging a series of major factors; respectively: the 
‘geo-cosmical’, ‘history’, ‘language’, ‘folk culture’, ‘sapientiality’, 
‘religious faith’, ‘archaetypal structures’, ‘significant contributions 
even within the territory of the moral philosophy’. 

Thus, after an introductory “hermeneutical approach of the 
Romanian ethos”, we develop some fundamental moral ideas in 
their impetus from the fairy tales of our national culture, under the 
auspices of a “legendosophy” activating a peculiar human style of 
being and becoming; in accordance with hedonist, utilitarian and 
eudaemonist perspectives. 

Considering the creative role of the ‘Romanian villager” — the 
most important agent of the Romanian ethos —, we unfold an own 
vision on that we call to be ‘archaetypal structures’; tying them with 
the ‘Archaeus’ — the representative personalities, at the highest 
level, of the Romanian culture, especially in the horizon of the 
moral philosophy. 

Commentaries to the works of part of the eminent creators in 
this field make the content of the most part of the chapters. 

Firstly, we approach the logos of our culture’s genius, Mihai 
Eminescu (1850-1889). Known, in general, as a great poet, he has 
written in very different areas, with a serious interest for the 
philosophical consciousness — as the “Eminescian manuscripts”, but 
also the entire literary and journalistical work, are tokens. 

There are some similarities with another prestigious poet, at the 
same time an original philosopher of the XX" century, Lucian Blaga 
(1895 - 1961): the creator of the “philosophy of mystery”, the author 
of the Trilogies of Knowledge, of Culture, of Values, and of a 
Cosmological one. Many philosophical concepts have been 
established by Blaga, like: “the Mioritic / pastoral space”, the “spatial 
waved infinite’, “the sophianic perspective”, “the Romanian 
apriorism”, etc. — upon which we insist in pages of “Moral 
Reflections in the Philosophy of Lucian Blaga”. 

The next chapters are dedicated to some thinkers, who have 
manifested a particular interest for the moral philosophy. We 
display: “Glosses to the Romanian Ethos, in Athanase Joja’s 
Vision”; “An Exegete of the Moral Philosophy: Ernest Stere”; “The 
Ethical in the Writings of Petre Botezatu”; “Stéphane Lupasco and 
the Project of the «Contradictory Tri-Ethics»”; “Itineraries within 
the Moral Philosophy Work of Vasile Morar”. 

Trying to catch the definitory elements of the Romanian 
ethos, we aim, no less, to underline the worthy elaborations 
belonging to our national culture, able to participate, by dignity, in 
the universal orchestration of the great moral thought in the world; 
like a good share to the general contemporary humanity’s 
endeavour to face and to solve great problems raised by the moral 
crisis that it traverses at this begining of the third Christian 
millenary. 

An opportunity to find something about the Romanian moral 
culture for anyone who wants to discover and to develop it, and a 
challenge to the younger Romanian people by priority, also — that 
is, synthetically, the message of the booklet we offer. 


158 Carmen Cozma 


Our attempt is inscribing in the larger enterprise to emphasize 
the possibilities to construct an order of the multicultural debate; 
activating the ethical referential — essentially, one of the 
ontological-in-progress stage to which we dare to hope, at least. 

It is an urge, to anyone who really wishes to comprehend and 
to evolve in the light of the ideal of our supreme values of life, 
namely the values of Good and Beauty, to know and to accomplish 
much better the virtualities of its very own ethos — finally, its 
character, by which the veritable creative work of human being has 
chances to be unveiled from within its in-depths. That is the reason 
for which we have launched ourselves in this modest work, with the 
belief to giving a sign of love and gratitude for our spiritual 
forerunners — our great models of beingness, who appeal and 
command us to follow them, deciphering some pivots in them and 
continuously enlightening the pathway to affirming ourselves, by 
merits, in the world. 

